১০ জুলাই ২০১৮, ১৮:১০\nআগামী নির্বাচনে বিদেশী খেলোয়াড় - ছবি : সংগৃহীত\nবাংলাদেশে আগামী জাতীয় নির্বাচনে প্রভাবশালী দেশগুলোর ভূমিকা নিয়ে নানা ধরনের আলোচনা চলছে। এই আলোচনার সূত্রপাত করেছে ক্ষমতাসীন ও বিরোধী উভয় দলই। আগামী নির্বাচনে কোন দল ক্ষমতায় আসবে তার নির্ণায়ক যেন হয়ে উঠেছে প্রতিবেশী দেশ ভারত। দেশের প্রধান দুই রাজনৈতিক দলের নেতাদের সাম্প্রতিক ভারত সফরের পর এমন ধারণা হচ্ছে যে, রাজনৈতিক দলগুলো দেশের জনগণের ওপর আস্থার চেয়ে ভারতের আস্থা অর্জনের ওপর বেশি গুরুত্ব দিচ্ছে।\n২০১৪ সালের ৫ জানুয়ারির সংসদ নির্বাচনের আগে ভারতের তদানীন্তন পররাষ্ট্রসচিব সুজাতা সিং ঢাকায় এসে যেভাবে রাজনৈতিক দলগুলোর সাথে বৈঠক করে ক্ষমতাসীন আওয়ামী লীগের পক্ষে প্রত্যক্ষ অবস্থান নিয়েছিলেন, তাতে বাংলাদেশের রাজনীতিতে ভারতের হস্তক্ষেপের বিষয় প্রকাশ্যে চলে আসে। এ সময় জাতীয় পার্টি নির্বাচনে অংশ না নেয়ার ঘোষণা দিয়েছিল। সুজাতা সিং জাতীয় পার্টির চেয়ারম্যান হুসেইন মুহম্মদ এরশাদের সাথে সাক্ষাৎ করে নির্বাচনে যাওয়ার জন্য চাপ সৃষ্টি করেছিলেন। এরশাদ নিজেই তা জানিয়ে দিয়েছেন। এরপর এরশাদকে সম্মিলিত সামরিক হাসপাতালে কথিত চিকিৎসার জন্য নিয়ে যাওয়া হয় এবং হাসপাতাল থেকে তিনি সংসদ ভবনে যান সংসদ সদস্য হিসেবে শপথ গ্রহণ করার জন্য। এর পর থেকে রাষ্ট্র পরিচালনা করছে ভারতের ভ্রুণে জন্ম নেয়া অদ্ভুত এক গণতান্ত্রিক সরকার। সেখানে জাতীয় পার্টি একই সাথে ক্ষমতার অংশীদার এবং সংসদে প্রধান বিরোধী দল হিসেবে ভূমিকা পালন করে যাচ্ছে।\nবাংলাদেশে জাতীয় নির্বাচনের দিন যতই এগিয়ে আসছে, নানা পর্যায়ে ভারতের ভূমিকা নিয়ে আলোচনা হচ্ছে। বিএনপির একটি প্রতিনিধিদল গত মাসে দিল্লি সফর করেছেন। বিএনপি নেতারা নিরপেক্ষ ও অংশগ্রহণমূলক নির্বাচনের জন্য ভারতের সহায়তা কামনা করেন। বিএনপির সাথে ভারতের অতীত ও ভবিষ্যৎ সম্পর্কের নানা দিক নিয়ে আলোচনা হয় বলে গণমাধ্যমে খবর এসেছে। এই সফরের পর বিএনপি নেতারা এমন ধারণা দেন যে, ভারত ২০১৪ সালের ৫ জানুয়ারির মতো নির্বাচনের ব্যাপারে এবার আগ্রহী নয় এবং নির্বাচনে আগের মতো হস্তক্ষেপ করবে না। এর পর থেকে ক্ষমতাসীন দলের মধ্যে এক ধরনের অস্থিরতা লক্ষ করা যাচ্ছে। সম্প্রতি দিল্লি সফর করেছেন প্রধানমন্ত্রীর রাজনৈতিক উপদেষ্টা এইচ টি ইমাম। বিএনপি নেতারা ভারতের যেসব থিংকট্যাংকের সাথে আলোচনা করেছেন, তিনিও সেখানে বক্তব্য রাখেন। এসব আলোচনায় বিএনপিকে তিনি ‘পাকিস্তানপন্থী’ দল হিসেবে উল্লেখ করেন এবং ভারতের স্বার্থের বিরুদ্ধে অতীতে দলটি কাজ করছে এবং ভবিষ্যতেও করবে বলে অভিমত প্রকাশ করেন। তিনি মনে করেন না যে, এ রকম একটি দলকে ভারত সমর্থন করবে।\nবিএনপি সম্পর্কে আওয়ামী লীগ নেতা এমন পর্যবেক্ষণ দেবেন, তা অস্বাভাবিক কিছু নয়; যদিও নিজের দেশের একটি রাজনৈতিক দল সম্পর্কে অন্য দেশে গিয়ে এ ধরনের বক্তব্য রাখা মোটেই শোভন হতে পারে না। কিন্তু এর বাইরে তিনি এমন কিছু বক্তব্য রেখেছেন যা শুধু বিস্ময়কর নয়, প্রধানমন্ত্রীর অবস্থানের সাথে সম্পূর্ণ অসঙ্গতিপূর্ণ। তিস্তা নদীর পানি নিয়ে ভারতের সাথে চুক্তি হওয়া না হওয়ার বিষয়টি নির্বাচনে আওয়ামী লীগের জন্য ‘কোনো সমস্যা হবে না’ বলে তিনি মন্তব্য করেছেন। ৭ জুলাই দুপুরে দিল্লির গবেষণা প্রতিষ্ঠান অবজারভার রিসার্চ ফাউন্ডেশনে মতবিনিময় সভায় তিনি এমন মন্তব্য করেন। এ ব্যাপারে ভারতের দ্য হিন্দু পত্রিকা বিস্তারিত প্রতিবেদন প্রকাশ করেছে।\n(দ্য হিন্দুর শিরোনাম Teesta water no longerahurdle in India-Bangladesh ties, says Sheikh Hasina’s advisor).\nএইচ টি ইমাম বলেন, ‘এবারের নির্বাচনে বিরোধীরা নিশ্চয়ই বলার চেষ্টা করবে শেখ হাসিনার সরকার তো তিস্তা চুক্তিও করাতে পারল না, ভারত কিছুই দিলো না ইত্যাদি। আমরা কিন্তু পরিষ্কার বলতে চাই, তিস্তা এখন আর তেমন কোনো বড় সমস্যা নয়।’\nতিনি বলেন, ‘আমাদের প্রধানমন্ত্রী একটা কথা খুব বলেন, আমরা হলাম নদীর ভাটির দেশ। পানি এখানে ঠিকই আসবে, আসতে বাধ্য। একটা নদীকে কেউ মুছে দিতে পারবে না। আর তাই আজ হোক, কাল হোক, পানির ভাগাভাগি নিয়েও চুক্তি ঠিকই হবে।’ রীতিমতো আত্মবিশ্বাসের সুরে এইচ টি ইমাম বলেছেন, ‘ফলে তিস্তা নিয়ে বিরোধীদের যা খুশি বলতে দিন, ওতে নির্বাচনে আমাদের কোনো সমস্যা হবে না।’\nএ বক্তব্য থেকে অনুমান করা যায়, বাংলাদেশ সরকারের কাছে এখন আর তিস্তার পানি বণ্টনের দাবি গুরুত্ব পাচ্ছে না। অথচ ভারতের প্রধানমন্ত্রীর সাথে বাংলাদেশের প্রধানমন্ত্রীর আলোচনায় তিস্তার পানি বণ্টন ইস্যুটি সবচেয়ে গুরুত্ব পেয়েছে বলে বিভিন্ন সময় দাবি করা হয়েছে। নিশ্চয়ই বাংলাদেশের সর্বশেষ এই অবস্থানে সবচেয়ে বেশি খুশি হবেন পশ্চিম বাংলার মুখ্যমন্ত্রী মমতা বন্দ্যোপাধ্যায়। কারণ, এত দিন বলা হচ্ছিল- মমতার কারণে তিস্তার পানি বণ্টন চুক্তি করা সম্ভব হচ্ছে না। এখন বাংলাদেশ সরকার আর এ নিয়ে আগ্রহী নয়, এমন ধারণাই প্রতিষ্ঠিত হবে। ভারতের সমর্থন পাওয়ার ক্ষেত্রে বাংলাদেশের প্রধান দুই রাজনৈতিক দলের কাছে আত্মমর্যাদা ও জাতীয় স্বার্থের দিক কতটা গুরুত্ব পাচ্ছে, এমন বক্তব্য থেকে তা সহজেই অনুমান করা যায়।\nআমরা যদি ধরেও নেই যে, বাংলাদেশের অভ্যন্তরীণ রাজনীতির নিয়ন্ত্রণ এখন বাইরের শক্তির হাতে চলে গেছে, তাহলে সে ক্ষেত্রে বাংলাদেশে প্রভাব বিস্তারের ক্ষমতা একমাত্র ভারতের হাতে আছে, এমন নয়। কারণ, একটি দেশের সাথে অপর দেশের সম্পর্ক ও প্রভাব বিস্তারের ক্ষেত্রে সে দেশটির স্বার্থ সবচেয়ে গুরুত্বপূর্ণ। বাংলাদেশে ভারত ছাড়াও মার্কিন যুক্তরাষ্ট্র, ইউরোপীয় ইউনিয়ন এবং চীনেরও স্বার্থ আছে। বাংলাদেশে একটি অবাধ, নিরপেক্ষ ও অংশগ্রহণমূলক নির্বাচনের ব্যাপারে যুক্তরাষ্ট্র ও ইউরোপীয় ইউনিয়নের আগের অবস্থানের কোনো পরিবর্তন হয়নি। স্বাভাবিকভাবে প্রশ্ন আসে- এ ক্ষেত্রে চীনের অবস্থান কী? ২০১৪ সালের ৫ জানুয়ারির নির্বাচনের পর সাংবিধানিক ধারাবাহিকতা রক্ষার জন্য চীন এই নির্বাচনকে সমর্থন দিয়েছিল। নির্বাচনের ছয় মাসের মধ্যে প্রধানমন্ত্রী শেখ হাসিনা চীন সফরে গিয়েছিলেন। তখন চীনের সাথে বড় বড় কিছু প্রকল্প বাস্তবায়ন নিয়ে আলোচনা হয়। এর মধ্যে গভীর সমুদ্রবন্দর নির্মাণের বিষয়ও ছিল, যদিও পরে এ নিয়ে আর অগ্রগতি হয়নি।\nএ মুহূর্তে দক্ষিণ এশিয়ার দেশগুলোয় অর্থনৈতিক ও রাজনৈতিকভাবে চীনের ভূমিকা অনেক বেশি দৃশ্যমান হয়ে উঠেছে। ভারত অনেকটা কোণঠাসা অবস্থায় রয়েছে। নেপাল ও মালদ্বীপের সাথে অর্থনৈতিক সহযোগিতার পাশাপাশি প্রতিরক্ষা ও কৌশলগত সম্পর্ক জোরদার করেছে চীন। এ দুই দেশে ভারতের অপছন্দের রাজনৈতিক দল ক্ষমতায় আছে। শ্রীলঙ্কায়ও চীনের ভূমিকা নিয়ে ভারতের রয়েছে অস্বস্তি।\nসম্প্রতি ভারতের সংবাদপত্র হিন্দুস্তান টাইমসের এক খবরে বলা হয়েছে, প্রতিবেশী দেশগুলোয় নিযুক্ত ভারতীয় রাষ্ট্রদূতদের সাথে দেশটির পররাষ্ট্রমন্ত্রী সুষমা স্বরাজ বৈঠক করেছেন। সেখানে এসব দেশে চীনের ভূমিকা নিয়ে আলোচনা হয়। এই বৈঠকে ছিলেন পাকিস্তানে নিযুক্ত অজয় বিসারিয়া, আফগানিস্তানের বিনয় কুমার, নেপালের মানজীব সিং, বাংলাদেশের হর্ষবর্ধন শ্রীংলা, শ্রীলঙ্কার তারানজিৎ সাধু, মালদ্বীপের অখিলেশ মিশ্র এবং ভুটানের জয়দীপ সরকার।\n(হিন্দুস্তান টাইমসের খবরের শিরোনাম- India will adoptathree-pronged strategy to check China influence).\nবৈঠকের আলোচনা সম্পর্কে জানেন এমন চারজন কূটনীতিক হিন্দুস্তান টাইমসকে জানিয়েছেনÑ প্রতিবেশী দেশগুলোর রাষ্ট্রদূতদের সঙ্গে অনুষ্ঠিত বৈঠকের শুরুতে সুষমা জানতে চান, তাদের দেশগুলোতে চীন কী করছে? চীনের ভূমিকার কথা তুলে ধরেন এই কূটনীতিকেরা। বৈঠকে যা উঠে এসেছে তা হলো, পাকিস্তানে চীনের অর্থনৈতিক ও রাজনৈতিক প্রভাব বেড়েই চলেছে। আফগানিস্তানে চীন কৌশলগত অংশীদার হতে পারেনি। সেখানে তাদের অর্থনৈতিক ও উন্নয়ন সহযোগিতা ছিল ন্যূনতম। তবে দেশটিতে এখনো সুযোগ রয়েছে চীনের। নেপালে বেড়েছে চীনের অংশগ্রহণ। নেপালি প্রধানমন্ত্রীর সাম্প্রতিক চীন সফরে নতুন কিছু ঘটেনি, কিন্তু পুরনো চুক্তিগুলো বহাল রয়েছে। বাংলাদেশে চীন বড় ধরনের অর্থনৈতিক প্রতিশ্রুতি দিয়েছে। ঢাকায় অনেকেই শ্রীলঙ্কার মতো চীনা ঋণের ফাঁদে পড়ার বিষয়ে উদ্বিগ্ন। শ্রীলঙ্কা সরকার রাজনৈতিকভাবে ভারতের বন্ধু হলেও চীনের সঙ্গে অর্থনৈতিক সম্পর্ক আগের মতোই রয়েছে। মালদ্বীপের ব্যাপারে বৈঠকে তুলে ধরা হয়, কিভাবে ভারতীয় প্রভাব খর্ব করতে দেশটি উদ্যোগ নিয়েছে। জানানো হয়, এতে চীন ব্যাপক সুবিধা পেয়েছে। বিমানবন্দর, দ্বীপ, সেতু ও বন্দরে চীন ইতোমধ্যে বিনিয়োগ করেছে বা এটা প্রক্রিয়াধীন রয়েছে।\nবেইজিংয়ের আধিপত্য তৈরির উচ্চাকাক্সক্ষার কথা তুলে ধরে এক রাষ্ট্রদূত উল্লেখ করেছেন, চীন রক্ষণাত্মক অবস্থান ছেড়ে দিয়েছে এবং ‘প্যাক্স সিনিকা’র দিকে এগিয়ে যাচ্ছে। ভারতের এটা চিহ্নিত করা এবং সে অনুযায়ী পদক্ষেপ নেয়া উচিত।\nহিন্দুস্তান টাইমসের এই খবরে বলা হয়, দক্ষিণ এশিয়া ও ভারত মহাসাগরে চীনের ক্রমবর্ধমান প্রভাব মোকাবেলায় তিনটি কৌশল নিয়েছে ভারত। এই কৌশলগুলো হচ্ছে- বেইজিংয়ের গতিপ্রকৃতি সতর্কতার সঙ্গে পর্যবেক্ষণ, নিজেদের প্রকল্প ও প্রতিশ্রুতি বাস্তবায়ন এবং চীনের সঙ্গে লেনদেনের ফলাফল সম্পর্কে প্রতিবেশী দেশগুলোকে পরামর্শ দেয়া। প্রতিবেশী দেশগুলোয় নিযুক্ত রাষ্ট্রদূতদের বৈঠকে এই পরামর্শ দেয়া হয়েছে। দেখা যাচ্ছে, ভারতের প্রতিবেশী দেশগুলোয় চীনের প্রভাব শুধু বাড়ছে না, দেশটির আগের নীতির পরিবর্তন হয়েছে।\nএকটি স্বাধীন সার্বভৌম দেশের স্থায়ী যেমন কোনো বন্ধু থাকে না, তেমনি নিজ দেশের স্বার্থ রক্ষার জন্য সব দেশ সব সময় তার শত্রু থাকে না। যেমন- ভারতের সাথে মার্কিন যুক্তরাষ্ট্রের মিত্রতার বন্ধন শিথিল হতে চলছে। বাণিজ্যসহ বিভিন্ন ইস্যুতে দুই দেশের মধ্যে বিরোধ হয়ে উঠেছে স্পষ্ট। দক্ষিণ এশিয়ার বিভিন্ন দেশে, বিশেষ করে বাংলাদেশ ও মিয়ানমারের ক্ষেত্রে ভারতের নীতির ব্যাপারে মার্কিন যুক্তরাষ্ট্রের অবস্থান সম্পূর্ণ বিপরীতমুখী।\nআবার ভারতের প্রতিবেশী দেশগুলোয় চীনের অর্থনৈতিক প্রভাব শুধু বাড়ছে না, চীন রাজনৈতিক ও কৌশলগত সম্পর্ক বাড়ানোর দিকেও গুরুত্ব দিয়েছে। দেশটির রক্ষণাত্মক নীতিতে পরিবর্তন আসছে বলে ভারতীয় কূটনীতিক যে বক্তব্য তুলে ধরেছেন, তার প্রভাব বাংলাদেশেও পড়তে পারে। ফলে এ দেশে প্রভাব বিস্তারের প্রতিযোগিতায় শুধু ভারতই একমাত্র খেলোয়াড় নয়, এ দিকটি রাজনৈতিক দলগুলোর বিবেচনায় নেয়া উচিত। ‘কাছা খোলা’ নীতি না নিয়ে আত্মমর্যাদা ও জাতীয় স্বার্থের প্রতি গুরুত্ব না দিতে পারলে, কোনো দলকে কোনো দেশ স্থায়ী বন্ধু হিসেবে দেখবে না; বরং জনগণের শক্তির ওপরই তাদের নির্ভর করা উচিত।


সমস্ত জল্পনার অবসান ঘটিয়ে গত ৯ ডিসেম্বর সাত পাকে বাঁধা পড়েছেন ভিকি কৌশল এবং ক্যাটরিনা কাইফ। বলিউডের এই হাই প্রোফাইল বিয়ের পর্ব মিটতেই নতুন করে মাথাচাড়া দিয়ে উঠেছে বলি পাড়ার অপর লাভ বার্ডস রনবীর-আলিয়ার বিয়ের গুঞ্জন। শোনা যাচ্ছে কাপুর পরিবার এবং ভাট পরিবারের এক হওয়া এখন সময়ের অপেক্ষা।\nউল্লেখ্য গত এক বছরের বেশি সময় ধরে রণবীর-আলিয়ার বিয়ে নিয়ে জল্পনার শেষ নেই! প্রায় ৩ বছরের বেশি সময় ধরে অর্থাৎ ২০১৮ সাল থেকে সম্পর্কে আছেন রণবীর কাপুর এবং আলিয়া ভাট। তাদের সম্পর্কের কথা ইন্ডাস্ট্রিতে এখন কারও কাছেই অজানা নেই। গত হয়েক বছর ধরে প্রকাশ্যেই দেখা যায় তাদের।\nতারপর থেকে একাধিকবার শিরোনামে এসেছে বিয়ের খবর। এসবের মধ্যেই গত বছর এক সাক্ষাৎকারে রনবীর বলেছিলেন করোনা অতিমারি না থাকলে শুভ ২০২০ সালেই আলিয়ার সঙ্গে শুভ কাজ সেরে ফেলতেন তিনি। তাই বিটাউনে এখন তাদের বিয়ের আসর বসা শুধুমাত্র সময়ের অপেক্ষা।\nজানা যাচ্ছে ইতিমধ্যেই ঠিক হয়েছে তাদের বিয়ের তারিখ, ভেন্যু সবই। সম্প্রতি এক সংবাদমাধ্যমের রিপোর্টে দাবি করা হয়েছে ২০২২-এর ডিসেম্বর কিংবা ২০২৩-এর জানুয়ারিতেই সাত পাকে বাঁধা পড়বেন তারা। অর্থাৎ রাশিয়া ভক্তদের অপেক্ষা করতে হবে আরও একবছর।\nতবে ক্যাটরিনা, দীপিকা, প্রিয়াঙ্কাদের মতো ডেস্টিনেশন ওয়েডিং নয়,মুম্বইতেই পরিবার ও ঘনিষ্ঠ বন্ধুদের উপস্থিতিতে বিয়ের পিঁড়িতে বসবেন দুজনে। সূত্রের খবর জমকালো বিয়ের অনুষ্ঠান নয় একেবারে ঘরোয়াভাবে বিয়ের পর্ব সারবেন দুজনে। জানা যাচ্ছে মুম্বইয়ের সাত তারা হোটেল তাজ ল্যান্ড এন্ডসেই (Taj Land Ends) বসবে রালিয়ার বিয়ের আসর।\nআমি মা হতে চলেছি! বিগবসের ঘরে বসেই বিস্ফোরক মন্তব্য তেজস্বী প্রকাশ, বাবা কি তবে করণ কুন্দ্রা?


বিলম্বে শুরু হচ্ছে পাক-ভারত ম্যাচ | BD Times365\nআজ নেলসন ম্যান্ডেলার জন্মদিন\nপ্রিয়া সাহাকে নিয়ে…\nবিলম্বে শুরু হচ্ছে পাক-ভারত ম্যাচ\nআপডেট : ১৯ মার্চ, ২০১৬ ২০:০৬\nকলকাতার ইডেন গার্ডেনসে বিশ্বকাপের হাইভোল্টেজ ম্যাচে আর কিছু পরেই মাঠে নামবে পাকিস্তান-ভারত। বিশ্বমঞ্চের ১৯তম ম্যাচে মুখোমুখি হবে দুই দল। তবে, বৃষ্টির কারণে আউট ফিল্ড ভেজা থাকায় এখনও টস অনুষ্ঠিত হয়নি।\nনিউজিল্যান্ডের কাছে লজ্জাজনক হার দিয়ে শুরু করা ‘ফেভারিট’ টিম ইন্ডিয়ার সামনে এবার আত্মবিশ্বাসী পাকিস্তান। আত্মবিশ্বাসী বলার কারণও আছে। ভারতের হারের বিপরীতে দাপুটে জয় দিয়েই বিশ্বকাপ মিশন শুরু করেন শহীদ আফ্রিদিরা। ইডেন গার্ডেনসে অনুষ্ঠিত সুপার টেনের গ্রুপ-টু’র ম্যাচটিতে (১৬ মার্চ) বাংলাদেশকে ৫৫ রানে হারায় ২০০৯ আসরের চ্যাম্পিয়নরা।\nবিশ্বকাপ শুরুর আগে সবার মুখে মুখেই ছিল স্বাগতিক ভারতই অন্যতম ফেভারিট। কিন্তু, সুপার টেনের উদ্বোধনী ম্যাচ শেষেই কিনা দৃশ্যপট বদল! এশিয়া কাপ জয়ী কোহলিদের সামনে এখন ছন্দে ফেরার চ্যালেঞ্জ।\nটি-টোয়েন্টির পরিসংখ্যান ঘাটলে অবশ্য সন্দেহাতীতভাবেই ধোনিরা এগিয়ে থাকবেন। ক্রিকেটের সংক্ষিপ্ত ফরমেটে এখন পর্যন্ত সাতবারের দেখায় ছয়টিতেই জয় তুলে নেয় টিম ইন্ডিয়া। এর মধ্যে টি-২০ বিশ্বকাপে চারবারের মুখোমুখি লড়াইয়ে সবকটিতেই হারের লজ্জায় ডোবে পাকিস্তান।\nকিন্তু, ইডেনে যেন ভাগ্য দু’হাত ভরে দেয় পাকিস্তানকে! অবশ্য সেটি ওডিআইতে। এই মাঠে ভারতের বিপক্ষে ওয়ানডেতে চারবারের দেখায় রেকর্ড চার ম্যাচেই জয় পায় পাকিস্তান।\nভারতের বিপক্ষে আফ্রিদি-হাফিজদের সবশেষ জয়টি আসে ২০১২ সালের ডিসেম্বরে। সেবার ভারত সফরে দুই ম্যাচের টি-২০ সিরিজটি ১-১ সমতায় নিষ্পত্তি হয়। এ ফরমেটে দু’দলের মধ্যকার প্রথম সাক্ষাৎটি ছিল রোমাঞ্চে ভরপুর।\nডারবানের ২০০৭ বিশ্বকাপের টাই ম্যাচটি বোল-আউটে (বর্তমানে সুপার ওভারে টাই ম্যাচ নিষ্পতি হয়) জিতে নেন শেবাগ-গম্ভিররা। টি-টোয়েন্টি প্রথম বিশ্বকাপের ফাইনালেই আবারো মুখোমুখি হয়েছিল দুই চিরপ্রতিদ্বন্দ্বী দেশ। মিসবাহ উল হকের (৪৩) অসাধারণ ইনিংসে ভর করে জয়ের দ্বারপ্রান্তেই ছিল পাকিস্তান। কিন্তু শেষ ওভারের নাটকীয়তায় পাঁচ রানের জয়ে বিশ্বকাপ জয়ের উল্লাসে মাতে টিম ইন্ডিয়া।\nএবার ষষ্ঠ আসরে এসে দ্বিতীয়বারের মতো শিরোপায় চুমু খাওয়ার স্বপ্নে বিভোর ‘ফেভারিট’ তকমা পাওয়া ভারত। কিন্তু, ঘরের মাঠে কোহলিদের শুরুটা হলো হতাশার। সেই সুযোগটাই নিতে চাইছে পাকিস্তান। সব মিলিয়ে রোমাঞ্চকর এক জমজমাট ম্যাচ দেখার অপেক্ষায় ক্রিকেট বিশ্ব।


কর্ণফুলীতে তেলচোর নাছিরের অবাধ রাজত্ব! - Sokalersomoy কর্ণফুলীতে তেলচোর নাছিরের অবাধ রাজত্ব! - Sokalersomoy\nমোহাম্মদ ফোরকান ৩ ডিসেম্বর, ২০১৯ ৩:৫৯ : পূর্বাহ্ণ\nকর্ণফুলীতে হাজার হাজার লিটার জ্বালানি তেল বাংলাদেশ পেট্রোলিয়াম করপোরেশনের (বিপিসি) তেলবাহী জাহাজ থেকেই চুরি হয়ে যাচ্ছে রাতের আধারে। আর ওই জ্বালানি তেল চুরির সাথে খোয়াজ নগর, আজিম পাড়ার মরহুম আব্দুল সোবাইনের ছেলে মোহাম্মদ নাছির (প্রকাশ বেনসন নাছির) জড়িত বলে খবর পাওয়া গেছে। তাছাড়া ডিপো কর্মকর্তা ও জাহাজের লোকজন এই তেল চুরির সাথে জড়িত।\nবছরের পর বছর ধরে এই চোরা তেলের কারবার চললেও কোনো প্রতিকার বা শাস্তিমূলক ব্যবস্থা নেয়া হচ্ছে না। প্রতিদিন সন্ধ্যা হলেই কর্ণফুলীর নদীর বুকে নোঙ্গর করা তেলের জাহাজ থেকে পদ্মা, মেঘনা, যমুনা অয়েল কোম্পানির ডিপো থেকে চোরাকারবারিদের গভীর রাত পর্যন্ত তেল চুরির মহোৎসব চলে।\nতেল চোরাকারবারি বেনসন নাছির তার সিন্ডিকেটের লোকজন দিয়ে নদীর দুই পাড়ে অনেকগুলো অবৈধ তেলের দোকান গড়ে তুলেছে। ওসব চোরাই তেল দোকান হয়ে পাইকারি ও খুচরা গ্রাহকদের কাছে পৌঁছে যায়। ছোট ছোট দোকান, অয়েল ফিলিং স্টেশন, গাড়ির গ্যারেজ, বড় শিল্পকারখানাসহ বিভিন্ন জায়গাতেই ওই চোরাই তেল যায়। যার কারণে বিপিসি সারাবছর লোকসান গুনে বলে মন্তব্য করেছেন বিপিসি সংশ্লিষ্ট সূত্র।\nসরেজমিনে নরুল ইসলাম চেয়ারম্যান জামে মসজিদ ফকির মামার মাজারের ডান পাশে বেনসন নাছিরের চোরা তেলের ডিপোতে গিয়ে দেখা যায়, বেনসন নাছির বিস্পোরক অধিদপ্তরের ‘জে ফরম’ লাইসেন্সসহ ডিজেল ও কেরোসিন ব্যবসার গ্রাম্য লাইসেন্সের আড়ালে সাগরে থাকা বড় বড় জাহাজ মাদার ভেসেল থেকে বন্দরের ছোট ছোট জাহাজ, কান্ডারী, জরিপ, আলী, ঝর্ণা থেকে রাতের গভিরে প্রতিদিন হাজার হাজার লিটার তেল চুরি করছে। যা তার ডিপুতে মজুদ রেখে ট্রাক যোগে পাচার করছে। তার ঐ ডিপুতে নেই কোন অগ্নি নির্বাপক ব্যবস্থা, নেই কোন পরিবেশ অধিদপ্তরের ছাড় পত্র। সরকারের লক্ষ লক্ষ টাকার রাজস্ব ফাঁকি দিয়ে রাতের আধাঁরে প্রশাসন ও স্থানী নেতাদের ম্যানেস করে এই কারবার করছেন বেনসন নাছির।\nনাছিরের চোরা তেলের ডিপু ছবি: সকালের- সময়\nএমনকি রাতের আধারে তেল চুরির আড়ালে বিভিন্ন মাদকসহ বিদেশি চোরাই পণ্য খালাস করে বলেও জানান নাম প্রকাশ না করা অনেক সাম্পান মাঝি। এ কাজের জন্য বেনসন নাছিরের রয়েছে বিশাল সিন্ডিকেট। সেই সিন্ডিকেটের সাথে জড়িত স্থানীয় প্রভাবশালীরাও। বেনসন নাছিরের সুনির্দিষ্ট কোন বৈধ ব্যবসা বানিজ্য না থাকলেও সে বিস্পোরক অধিদপ্তরের ‘জে ফরম লাইসেন্সকে’ হাতিয়ার হিসেবে ব্যবহার করে চোরা তেলের ব্যবসা করছেন।\nসুত্র জানায়, রাতের আধারে পুরাতন ব্রীজঘাট, চরপাথরঘাটা সাম্পান-মাঝি সমিতির ঘাট দিয়ে হাজার হাজার লিটার তেল চুরি করে বেনসন নাছির তার অবৈধ ডিপুতে মজুদ করে তা ভোরে বিভিন্ন জায়গায় বিক্রি করে দেয়। যাতে সকাল হতে না হতেই কেউও চোরা তেল এমনটা যাতে বুঝতে না পারে।\nচোরা তেলের ডিপুর সাথে নাছিরের অফিস। ছবি: সকালের-সময়\nবেনসন নাছিরের এই অপকর্মে কেউ মুখ খোলার সাহস করে না। তার এই ক্ষমতার পেছনে ইন্ধন যোগাচ্ছে স্থানীয় কিছু প্রভাবশালী নেতা ও প্রশাসনের কিছু কর্মকর্তা। তাদের যোগসাজশে ও আশ্রয় প্রশ্রয়ে তেল চুরি হচ্ছে বন্দর, কর্ণফুলীর জুলধা, ডাঙ্গারচর, শিকলবাহা সহ অনেক ঘাটে। সাধারণ মানুষের অভিযোগ, চোরাকারবারি বেনসন নাছিরসহ বেশির ভাগ তেল চোরের বাড়ি চট্টগ্রাম বন্দর ও কর্ণফুলী এলাকায় বলে জানা যায়।\nঅনুসন্ধানে জানা যায়, এসব তেল চোরাকারবারীদের সবচেয়ে বড় আস্তানা রয়েছে জুলধা ইউনিয়নের ডাঙ্গারচর ৯ নং ঘাট ও পুরাতন ব্রিজ ঘাটের সাম্পান মাঝি সমিতি ঘাট। বাংলাদেশ সরকারের রাষ্ট্রীয় মালিকানাধীন তেল কোম্পানী পদ্মা, মেঘনা, যমুনার তেলের পাইপ ছিদ্র করে প্রতিদিন রাতে বিপুল পরিমাণ তেল চুরি করে সেখানে মজুদ করা হয়।\nরাতে মাদক ও তেল পাচারের সহায়ক নৌ-যান হিসেবে বেনসন নাছিরের রয়েছে নিজস্ব নৌকা আর স্পীডবোট। এসব অপকমের্র মূল সহায়তাকারী হিসেবে উল্লেখিত জাহাজ ও ডিপোর এক শ্রেণির কর্মকর্তা এবং জাহাজের কতিপয় কর্মচারীর যোগসাজশে নিয়মিত তেল চুরি হচ্ছে। আর চুরি করা তেলে ওই এলাকায় গড়ে উঠেছে তেলের কালোবাজারি ব্যবসা।\nসংশ্লিষ্ট সূত্র মতে, বিদেশ থেকে আমদানি করা পরিশোধিত এবং অপরিশোধিত তেল প্রথমে চট্টগ্রাম বন্দরে আসে। সেখান থেকে ছোট জাহাজযোগে বিতরণ কোম্পানির ডিপোতে সরবরাহ করে বিপিসি। চট্টগ্রাম থেকে যে পরিমাণ তেল জাহাজে ভরা (লোড) হয়, একই পরিমাণ তেল জাহাজগুলোকে গন্তব্য ডিপোতে খালাস (আনলোড) করতে হয়।\nবড় জাহাজ থেকে জ্বালানি তেল নিয়ে ছোট জাহাজগুলো বিভিন্ন ডিপোতে পৌঁছে। কিন্তু লোডিং পয়েন্টের তেলের পরিমাণ এবং আনলোডিং পয়েন্টের তেলের পরিমাণে ৫০/৬০ হাজার লিটারের গড়মিল পাওয়া যায় সবসময়। মূলত চুরির কারণে ওই গরমিল হয় বলে জানা বিপিসি।\nসম্প্রতি বিপিসির নিজস্ব তদন্ত দলও তেল চুরির প্রমাণ পেয়েছে বলে জানা যায়। কর্ণফুলী নদীর দুপাশে নামে-বেনামে অসংখ্য তেলের দোকান রয়েছে। ওসব তেলের দোকানে অধিকাংশেরই পদ্মা, মেঘনা, যমুনা তেল কোম্পানির সঙ্গে কোনো চুক্তি নেই। যার কারণে তেল কালোবাজারির সঙ্গে স্থানীয় অনেক নেতা ও তাদের কর্মী-অনুসারীরা জড়িত।\nসূত্র আরো জানায়, বিদেশ থেকে জ্বালানি তেল নিয়ে বন্দরে এসে তেল খালাস হওয়ার আগ পর্যন্ত যে কয়দিন জাহাজগুলো নদীতে অপেক্ষমাণ থাকে, প্রতিরাতেই ওসব জাহাজ থেকে তেল চুরি হয়। কিন্তু স্থানীয় প্রশাসন ম্যানেস থাকাই সবসময় তাদের বিরুদ্ধে ব্যবস্থা নিতে পারছে না। আবার বিপিসি বা পেট্রোলিয়াম ডিপোগুলোর কর্মকর্তাদের সাথে সখ্যতা থাকাই এ ব্যাপারে কেউ তেমন কোন অভিযোগ করে না বলেই তারা পার পেয়ে যায়।\nস্থানীয়রা জানান, রাস্তায় রাস্তায় ঘুরে মোহাম্মদ নাছির একসময় চোরাকারবারিদের ব্লেকি বেনসন সিগারেট কেরি করত, তখন থেকে তার নাম পাটে বেনসন নাছির, চোখের সামনে এখন বেনসন নাছির চুরি করা তেল বিক্রি করে এখন বনে গেছেন কোটি কোটি টাকার অর্থ বিত্তের মালিক।\nএমনও শোনা যাচ্ছে, ঘাটে ঘাটে মোটা অংকের টাকা দিয়ে দিনে ১০ লাখ টাকার সরকারি তেল চুরি করছে বেনসন নাছিরের সিন্ডিকেট। কিন্তু প্রশাসন দেখেও দেখছে না। দুদকও এখনো যেতে পারেনি তাদের গড়া অবৈধ সম্পদের নাগালে।\nস্থানীয় সূত্রে জানায়, কর্ণফুলীর প্রতিটি ঘাট ও প্রশাসন বেনসন নাছিরের সিন্ডিকেটের নিয়ন্ত্রণে। ক্ষমতাসীন দলের নেতা ও প্রশাসনের মাসিক চাঁদার পরিমান নাকি ১০ লক্ষ টাকা প্রায়। যার একটি অংশ, চট্টগ্রাম শহরের প্রভাবশালী এক নেতা, বন্দর এলাকার হর্তাকর্তা, এমপির এপিএস খ্যাত তিন ব্যক্তি, দলীয় পদে থাকা কর্ণফুলী উপজেলার কয়েকজন নেতাকর্মী, বন্দর, ইপিজেড, কর্ণফুলী এলাকার স্থানীয় প্রশাসন।\nএছাড়াও পটিয়া ও কর্ণফুলীর কিছু আঞ্চলিক পত্রিকার বির্তকিত গণমাধ্যমকর্মীর পকেটেও মাসিক মাসোহারা দেন চোরা নাছির। চোরাতেল ব্যবসার সাথে মাদকসহ নানা জাহাজি পণ্য চুরি তার সাথে মানবপাচারের মতো নানা অভিযোগ উঠেছে বেনসন নাছিরের বিরুদ্ধে।\nজানা যায়, প্রতি মাসে শহরের আগ্রাবাদের একটি বিলাস বহুল হোটেল ও পতেঙ্গা বোট ক্লাবে ক্ষমতাসীন দলের পদে থাকা নেতাদের নিয়ে বিলাসি আড্ডার ফাঁকে মাসোয়ারার হিসাব মিটিয়ে নেয় বেনসন নাছির। এলাকাবাসী অভিযোগে আরো জানায়, বেনসন নাছিরসহ তার সেন্ডিকেট আজ জিরো হতে হিরো।অবৈধ চোরাকারবারি করে বিপুল সম্পত্তির মালিক ও জমিজামার দখল-বেদখল বানিজ্য করে টাকার কুমির বনে গেছেন সে।\nধরাকে সরা জ্ঞান করে কিছু প্রশাসনের দুর্নীতিবাজ কর্মকর্তাদের হাত করে বেনসন নাছির নিয়ন্ত্রণে নিয়েছে কর্ণফুলীর সম্পূর্ন তেলচোরীর ব্যবসা। যার রাজত্ব কায়েম চলছে কর্ণফুলী নদী আর সাগর চ্যানেলে। গড়ে তোলেছেন সে টাকার পাহাড়। প্রসাশন ম্যানেস থাকায় দিন দিন বেপরোয়া হয়ে উঠেছে চোরা নাছির। ফলে বছর শেষে রাষ্ট্রীয় মালিকানাধীন তেল কোম্পানীগুলো লোকসানে পড়ছে। এসব লোকসান উত্তরণের পাশা পাশি চোরাকারবারী বেনসন নাছিরকে আইনের আওতায় আনার জোরদাবী ও প্রশাসনের সুদৃষ্টি কামনা করেছেন স্থানীয়রা।\nপুরান ব্রিজঘাট সাম্পান মাঝি সমিতির অফিসের খালের মুখ। এ স্থান দিয়ে রাতে চোরা তেল উঠায়। ছবি: সকালের-সময়\nএ বিষয়ে বেনসন নাছিরের সাথে ফোনে যোগাযোগ করা হলে তিনি সকালের- সময়কে বলেন, আমি তেল চুরি করি এতে আপনার কি সমস্যা! আমার বৈধ কি আছে কি নাই তা আমি আপনাকে কেনো দেখাব! এ বিষয়ে প্রশাসন জানে, আপনার নিউজ করতে ইচ্ছে হলে নিউজ করে দেন, পারলে র‍্যাব নিয়ে এসে আমায় ধরিয়ে দেন! এবং প্রতিবেদকে প্রাণনাশের হুমকী দিয়ে লাইন কেটে দেয়।\nকিন্তু বিভিন্ন সময় তেল চুরির বিষয়টি খতিয়ে দেখতে বিপিসি একটি তদন্ত কমিটি গঠন করে। গত ১৪ মার্চ তদন্ত কমিটি তাদের প্রতিবেদন জমা দেয়। ওই প্রতিবেদনে জাহাজ ও ডিপু থেকে তেল চুরির সত্যতা পায় বিপিসি। একইসঙ্গে ভবিষ্যতে তেল চুরি প্রতিরোধে ১১টি সুপারিশ বাস্তবায়নের আহবান জানিয়েছে কমিটি। তেল চুরির সাথে জাহাজের সুপারভাইজার এবং পদ্মা, মেঘনা, যমুনা, পেট্রোলিয়ামের ডিপো ইনচার্জরা জড়িত থাকার প্রমাণ মেলে।\nএদিকে বিপিসি সংশ্লিষ্টরা জানান, কর্ণফুলীর পাড়ে নামে-বেনামে জ্বালানি তেল সরবরাহ ও ট্রেডিং প্রতিষ্ঠান খুঁজে পেয়েছে বিপিসির তদন্ত দল। কমিটির সুপারিশ অনুযায়ী অবৈধ তেলের দোকান উচ্ছেদের জন্য জেলা প্রশাসককে চিঠি দেয়া হয়েছে। তবে এখনো ওসব অবৈধ দোকানপাটগুলো উচ্ছেদ হয়নি। বরং বহাল-তবিয়তেই তারা কার্যক্রম পরিচালনা করছে। এমনকি তদন্তে যেসব চোরাকারবারির নাম এসেছে তারা এবং তাদের অনুসারীরা ডিপো এলাকায় প্রকাশ্যে ঘুরে বেড়াচ্ছে।\nএ প্রসঙ্গে বাংলাদেশ পেট্রোলিয়াম করপোরেশনের চেয়ারম্যান মো. সামছুর রহমান সকালের-সময়কে জানান, তেল চোরদের সঙ্গে জড়িত কর্মকর্তাদের যে নামগুলো এসেছে তাদের ব্যাপারে আরো তদন্ত করতে এবং তাদের ব্যাংক অ্যাকাউন্টের তথ্য খতিয়ে দেখতে দুদককে অনুরোধ করা হয়েছে। পাশাপাশি মন্ত্রিপরিষদ সচিবের মাধ্যমে এ বিষয়ে চট্টগ্রামের ডিসিকে উচ্ছেদ অভিযান পরিচালনা ও নিয়মিত মনিটরিংয়ের জন্য অনুরোধ করা হয়েছে।\nপ্রিয় পাঠক, তেল চোর নাছিরের আরো ভয়ঙ্কর তথ্য জানতে আগামী পর্বে চোঁখ রাখুন।


লাগাতার রক্ত ঝরে Archives - আহলে হক্ব বাংলা মিডিয়া সার্ভিস\nপ্রচ্ছদ / Tag Archives: লাগাতার রক্ত ঝরে\nTag Archives: লাগাতার রক্ত ঝরে\nবেশিরভাগ সময় রক্ত ঝরে এমন নারী কিভাবে পবিত্রতা অর্জন করবে?\nDecember 30, 2020\tঅজু/গোসল/পবিত্রতা/হায়েজ/নেফাস, পাক নাপাক, প্রশ্নোত্তর 0\nপ্রশ্ন এক বালেগা মেয়ে। তারপর লাগাতার রক্ত আসে। তবে এক দুই ঘন্টার জন্য বন্ধ থাকে। তাহলে উক্ত মেয়ে কিভাবে নামায পড়বে? উত্তর بسم الله الرحمن الرحيم মা’জূর হবার জন্য নামায পড়ার মত সময় না পাওয়া শর্ত। যেহেতু এক দুই ঘন্টা সময় রক্ত বন্ধ থাকে। তাই প্রতিটি নামাযের সময় হলে রক্ত …\nলাগাতার পেশাব বা রক্ত ঝরে এমন রোগী কিভাবে নামায পড়বে?\nপ্রশ্ন মুফতী সাহেবের কাছে আমার প্রশ্ন হল, আমার প্রস্রাব বারবার বের হবার উজর রয়েছে। সেই সাথে বারবার বায়ু নিঃসরণেরও সমস্যা আছে। প্রশ্ন হল, এমতাবস্থায় আমি কিভাবে নামায পড়বো? উত্তর بسم الله الرحمن الرحيم এক্ষেত্রে যদি আপনি কোন এক ওয়াক্তের নামায সহীহভাবে পড়ার মত সুযোগ না পান। বরং এর মাঝ দিয়ে …


ইউপি নির্বাচনে চরবাড়িয়াসহ বিভিন্নস্থানে চলছে আচরনবিধি লংঘন ও হুমকি, জাপার উদ্বেগ\nনিজস্ব প্রতিবেদক ॥ ইউপি নির্বাচনে আ’লীগ মনোনীত প্রার্থীদের বিরুদ্ধে আচরনবিধি লংঘন ও প্রতিপক্ষ প্রার্থীদের হুমকিসহ নানা অভিযোগ উঠেছে। জাতীয় পার্টির জেলা ও মহানগর শাখা প্রতীক বরাদ্দের পূর্বে আচরনবিধি লংঘনসহ সহিংসতা ও সন্ত্রাসী কান্ডে উদ্বেগ প্রকাশ করেছে। এছাড়াও চরবাড়িয়া ইউপির বিএনপি মনোনীত প্রার্থী অভিযোগ করেছেন, ক্ষমতাসীন দলের প্রার্থীসহ নেতাকর্মীরা মোটর সাইকেল বহর নিয়ে মহড়া দিচ্ছে। ইউপির বিভিন্ন ওয়ার্ডে গিয়ে উঠান বৈঠকসহ নানা কর্মকান্ড করে আচরন বিধি লংঘন করছে। অপরদিকে বিএনপি মনোনীত প্রার্থী জিয়াউল ইসলাম সাবুর কর্মীসহ অনুসারীরা অভিযোগ করেছে, প্রার্থীর পক্ষে কোন কর্মসূচীতে অংশ নিলেই পুলিশী গ্রেপ্তারসহ নানা হয়রানির শিকার হতে হবে বলে হুমকিমূলক মৌখিক বার্তা পাঠাচ্ছে।\nএলাকাবাসী অভিযোগ করেছে, শুক্রবার চরবাড়িয়া ইউপির রাড়ী মহল টান্সমিটার এলাকার এক বাসায় আ’লীগ মনোনীত প্রার্থী মাহতাব হোসেন সরুজসহ নেতা কর্মীরা সভা করেছে। সেখানে চেয়ারম্যান প্রার্থীসহ কোন ওয়ার্ডে কোন ইউপি সদস্যকে জয়ী করা হবে তা নির্ধারণ করা হয়। এছাড়াও কোন কোন কেন্দ্র কার নেতৃত্বে প্রভাব বিস্তার করবে সেই সব নেতাদের তালিকাও করা হয়েছে বলে সভায় উপস্থিত নির্ভরযোগ্য সূত্র নিশ্চিত করেছে।\nঅপরদিকে গতকাল শনিবার রাড়ী মহল গ্রামের বাসিন্দা ডাক বিভাগে কর্মরত মো. আলাউদ্দিনের বাড়ীতে নেতা কর্মীদের নিয়ে বৈঠক করেছে আ’লীগ মনোনীত প্রার্থী মাহতাব হোসেন সরুজ। মোটর সাইকেলে বহর নিয়ে মহড়া দিয়ে ওই সভায় অংশ নিয়েছেন তিনি।\nএদিকে, জাপার জেলা শাখার দপ্তর সম্পাদক আ. আলীম স্বাক্ষরিত বিজ্ঞপ্তির মাধ্যমে জানানো হয়েছে, বাকেরগঞ্জের পাদ্রিশিবপুর ইউপির ৫নং ওয়ার্ড প্রার্থী রফিক খানকে মারধর ও জুতা পেটা করা হয়েছে। তাকে প্রার্থীতা প্রত্যাহারের জন্য হুমকি দিয়েছে। একইভাবে আগৈলঝাড়ার রতœপুর ইউপির জাপা চেয়ারম্যান প্রার্থী শরিফুল ইসলামের প্রার্থীতা প্রত্যাহারের জন্য হুমকি দিয়েছে আ’লীগ মনোনীনত প্রার্থী মোস্তফা সরদার।\nএছাড়াও খাঞ্জাপুর ইউপিতে জাপা প্রার্থীকেও আ’লীগ মনোনীত প্রার্থী বহর নিয়ে গিয়ে অশ্লীল ভাষায় গালি দেয়াসহ হুমকি দিয়েছে বলে অভিযোগ পাওয়া গেছে।\nএসব ঘটনায় জাপার কেন্দ্রীয় কমিটির সাংগঠনিক সম্পাদক অধ্যক্ষ মহসিন-উল-ইসলাম হাবুল, এ্যাড. আব্দুল জলিল, জাহাঙ্গীর হোসেন মানিক, মনজুরুল আলম খোকন, বাকেরগঞ্জ উপজেলার নেতা মানিক হাওলাদার, জাহাঙ্গীর খন্দকার, অধ্যাপক বিপ্লব মিত্র, অধ্যাপক শহীদুল ইসলাম, পাদ্রিশিবপুর ইউপির সভাপতি গোলাম মোস্তফা, সাধারন সম্পাদক হাবিবুর রহমান, নাজেম শরীফ প্রমুখ উদ্বেগ প্রকাশ করেন ।


ভারতের ভ্রমণ ভিসা কবে চালু হবে? – ইমিগ্রেশন নিউজ ২৪\nইমিগ্রেশন নিউজ ডেস্ক : বৈচিত্রময় ভারত ভ্রমণের জন্য আকর্ষণীয় দেশ। বাংলাদেশ সহ বিশ্বের সব দেশের ভ্রমণপিয়াসু মানুষ নিয়মিত ভ্রমণ করে থাকেন ভারতে। করোনার আগে ভারতীয় হাইকমিশন বাংলাদেশ থেকে বিভিন্ন ক্যাটাগরিতে প্রতিদিন গড়ে ১০ হাজার ভিসা ইস্যু করতো। কিন্তু করোনা মহামারী সেখানে বাধ সাধে। পৃথিবীর অন্যান্য দেশের মতোই করোনার শুরু থেকে ভারত ভিসা ইস্যু কাযক্রম বন্ধ করে রেখেছে। গত কয়েক মাস আগে মেডিক্যাল, বিজনেস, এমপ্লয়মেন্ট, এন্ট্রি, জার্নালিস্ট, ডিপ্লোমেটিক, ইউএন অফিশিয়াল ও ইউএন ডিপ্লোম্যাট প্রভৃতি ভিসা চালু করলেও ট্যুরিষ্ট/ভ্রমণ ভিসা বন্ধ রয়েছে এখনো।\nকবে চালু হবে ভারতীয় ট্যুরিস্ট ভিসা?\nগত অক্টোবরে নবনিযুক্ত হাইকমিশনার বিক্রম কুমার দোরাইস্বামী শিগগিরই ভারতের টুরিস্ট ভিসা চালুর বিষয়ে আশ্বাস দিয়েছিলেন। তিনি বলেছিলেন, মহামারির কারণে ভিসা কড়াকাড়ি করা হয়েছিলো। ভারতীয় ভিসা সেবা সর্বোচ্চ পর্যায়ে ফিরিয়ে আনতে হাইকমিশনের পক্ষ থেকে যথাসাধ্য চেষ্টা করা হবে। বাংলাদেশ থেকে যারা ভারত যেতে আগ্রহী, তারা যাতে যেতে পারেন সেই চেষ্টা করছি। আমরা শিগগির পর্যটন ভিসা চালু করতে যাচ্ছি।\nহাইকমিশনারের এই আশ্বাসের ইতোমধ্যে প্রায় ৩ মাস পূর্ণ হয়ে গেলেও এই বিষয়ে তেমন কোনো অগ্রগতি দেখা যায়নি এতোদিন। তবে গতকাল ভারতীয় হাইকমিশন তাদের চ্যান্সেরি প্রাঙ্গণে ভারতের ৭২তম প্রজাতন্ত্র দিবস উদযাপনে হাইকমিশনারের কাছে এই বিষয়ে প্রশ্ন ছিলো সাংবাদিকদের।\nএবার তিনি আগের মতোই প্রতিশ্রুতি দিয়েছেন। করোনাভাইরাস পরিস্থিতি বিবেচনা করে শিগগিরই টুরিস্ট ভিসা চালু হবে বলে জানিয়েছেন দোরাইস্বামী।\nসাংবাদিকদের প্রশ্নের উত্তরে তিনি ভারতকে সারা বিশ্বের ‘ফার্মাসিউটিক্যাল’ হিসেবে উল্লেখ করেন।\nতিনি বলেন, সবাইকে নিয়ে ভালো থাকতে চায় ভারত।প্রতিবেশী দেশগুলোর মানুষের করোনা প্রতিরোধ ক্ষমতা বাড়ানোর জন্যই ভারত শুভেচ্ছা হিসেবে ভ্যাকসিন উপহার দিয়েছে। পর্যটন ভিসা দেয়ার জন্য ভারত প্রস্তুত জানিয়ে শিগগিরই তা আবারও দেয়া হবে বলে জানান ভারতীয় হাইকমিশনার।\nভারতীয় হাইকমিশনার বলেন, এখন বাংলাদেশ ও ভারতে কোভিড-১৯ টিকা দেয়ার মাধ্যমে পরিস্থিতি স্বাভাবিক হওয়ার অপেক্ষা করছেন তারা। আশা করি শিগগিরই সম্ভব হবে।তিনি বলেন, বাংলাদেশ ও ভারত টিকা দেয়ার মধ্য দিয়ে মানুষের আস্থা আরও বাড়বে। তারা বিশ্বাস করেন কোভিড-১৯ পরিস্থিতিতেও ভারত ও বাংলাদেশ একসঙ্গে এগিয়ে যাবে এবং তারা তাদের প্রতিবেশীদের বিশেষত বাংলাদেশের সাথে যতোটা সম্ভব নিবিড়ভাবে কাজ করতে চায়।\nPrevious Postঝুঁকিপূর্ণ পথ এড়িয়ে পেতে পারেন পর্তুগালে নাগরিকত্ব !\nNext Postঅস্ট্রেলিয়ার প্যারেন্ট ভিসার নীতিমালায় পরিবর্তন


০৮. পত্রাবলী ১৮৫-১৯৪ – Bangla Books । বাংলা বই\nস্বামী বিবেকানন্দ রচনাবলী ৭ম খণ্ড পত্রাবলী (পুনরাবৃত্তি) (১১৫-৩৭৪) ০৮. পত্রাবলী ১৮৫-১৯৪\n১৪ মে, ১৮৯৫\nবইগুলি সব নিরাপদে পৌঁছেছে। সেজন্য বহু ধন্যবাদ। শীঘ্রই তোমায় কিছু টাকা পাঠাতে পারব—খুব বেশী অবশ্য নয়, এখন কয়েক শতমাত্র; তবে যদি বেঁচে থাকি সময়ে সময়ে কিছু পাঠাব।\nএখন নিউ ইয়র্কের ওপর আমার একটা প্রভাব বিস্তৃত হয়েছে; আশা করছি, একদল স্থায়ী কর্মী পাব, আমি এদেশ ছেড়ে চলে গেলে তারা কাজ চালাবে। বৎস, দেখছ এইসব খবরের কাগজের হুজুগ কিছুই নয়। যখন আমি চলে যাব, তখন এখানে আমার কাজের একটা স্থায়ী দাগ রেখে যাওয়া উচিত; আর প্রভুর আশীর্বাদে তা শীঘ্রই হবে। অবশ্য টাকাকড়ির দিক দিয়ে ধরলে সফলতা হয়নি, বলতে হবে। কিন্তু জগতে সমুদয় ধনরাশির চেয়ে ‘মানুষ’ হচ্ছে বেশী মূল্যবান।\nতুমি আমার জন্য ভেবো না—প্রভু আমায় রক্ষা করছেন। আমার এদেশে আসা, আর এত পরিশ্রম ব্যর্থ হতে দেওয়া হবে না। প্রভু দয়াময়—যদিও এমন লোক অনেক আছে, যারা—যে-কোনরূপে হোক—আমার অনিষ্ট করবার চেষ্টা করেছে; আবার এমন লোকও অনেক আছে, যারা শেষ পর্যন্ত আমার সহায়তা করবে। অনন্ত ধৈর্য, অনন্ত পবিত্রতা, অনন্ত অধ্যবসায়—এই তিনটি জিনিষ থাকলে যে-কোন সৎ আন্দোলনে অবশ্যই সফল হতে পারা যায়; এই হল সিদ্ধিলাভের রহস্য।\nC/o Miss Mary Philips\n২৮ মে, ১৮৯৫\nএই সঙ্গে আমি একশ’ ডলার অথবা ইংরেজী মুদ্রা হিসাবে ২০ পাউণ্ড ৮ শিলিং ৭ পেন্স পাঠালাম। আশা করি, এতে তোমাদের কাগজটা বার করবার কিঞ্চিৎ সাহায্য হবে, পরে ধীরে ধীরে আরও সাহায্য করতে পারব।\nপুঃ—পত্রপাঠ নিউ ইয়র্কে উপরের ঠিকানায় প্রাপ্তিস্বীকার করবে। এখন থেকে নিউ ইয়র্ক আমার প্রধান আস্তানা। অবশেষে আমি এদেশে কিছু করে যেতে সমর্থ হলাম।\n54 W. 33rd St, নিউ ইয়র্ক\nআমি গতকাল মিস থার্সবিকে ২৫ পাউণ্ড দিয়েছি। ক্লাসগুলি চলছে বটে, কিন্তু দুঃখের সঙ্গে জানাচ্ছি—যদিও ক্লাসে বহু ছাত্রের সমাগম হয়, তারা যা দেয়, তাতে ঘরভাড়াটাও ওঠে না। এই সপ্তাহটা চেষ্টা করে দেখব, তারপর ছেড়ে দেব।\nআমি সহস্রদ্বীপোদ্যানে (Thousand Island Park) আমার ক্লাসের জনৈকা ছাত্রী মিস ডাচারের কাছে যাচ্ছি। ভারতবর্ষ থেকে বেদান্তের বিভিন্ন ভাষ্য আমার নিকট শীঘ্র পাঠান হচ্ছে। এই গ্রীষ্মে ওখানে থাকাকালে আমি ‘বেদান্তদর্শনের তিনটি বিভিন্ন সোপান’ সম্বন্ধে ইংরেজীতে একখানি বই লিখব মনে করছি; তারপর গ্রীনএকারে যেতে পারি।\nমিস ফার্মার আমার কাছে জানতে চান, এই গ্রীষ্মে গ্রীনএকারে কোন্ কোন্ বিষয়ে বক্তৃতা করব, আর কোন্ সময়েই বা সেখানে যাব। আমি এর উত্তরে কি লিখব বুঝতে পাচ্ছি না। আশা করি, আপনি কৌশলে ঐ অনুরোধ কাটিয়ে দেবেন—এ বিষয়ে আপনার উপর সম্পূর্ণ নির্ভর করলাম।\nআমি বেশ ভাল আছি—মুদ্রাকর সমিতির (Press Association) জন্য ‘অমরত্ব’ (Immortality) বিষয়ে আমার প্রতিশ্রুত একটি প্রবন্ধ লিখতে বিশেষ ব্যস্ত আছি।\n21 W. 34th St, নিউ ইয়র্ক\nনানা ঝড়-ঝাপটা তোমার উপর দিয়ে যাচ্ছে, দেখছি। ফলে নিশ্চয়ই আরও বহু আবরণ অপসৃত হবে।\nমিঃ লেগেট তোমার ফনোগ্রাফের কথা বলছিলেন। তাঁকে কয়েকটি চোঙ (cylinders) সংগ্রহ করতে বলেছি। ‘কারও একটি ফনোগ্রাফে ঐগুলি দিয়ে কথা বলি, পরে ঐগুলি জো-কে পাঠিয়ে দি’—আমার এই কথা শুনে তিনি বললেন, ‘আমি তো একটি ফনোগ্রাফ কিনে দিতে পারি। জো যা বলে আমি তাই করি।’ তাঁর অন্তরে একটা কবিত্ব প্রচ্ছন্ন আছে দেখে সুখী হলাম।\nআজ গার্নসিদের ওখানে থাকতে যাচ্ছি। ডাক্তার নিজের তত্ত্বাবধানে রেখে আমাকে রোগমুক্ত করতে চান। অন্য সব পরীক্ষার পর ডাঃ গার্নসি আমার নাড়ী দেখছিলেন; এমন সময় সহসা ল্যাণ্ডস‍্‌বার্গ এসে হাজির, আমাকে দেখামাত্র সরে পড়ল। ডাক্তার গার্নসি খুব হেসে উঠে বললেন যে, ঠিক ঐ সময়ে আসার জন্য তিনি লোকটিকে পুরস্কৃত করতে ইচ্ছুক, কারণ সে আসাতে রোগটা ঠিক ঠিক নির্ণয় করা গেল। তার আসবার পূর্ব পর্যন্ত নাড়ীর স্পন্দন ঠিক ছিল, কিন্তু তাকে দেখামাত্র মানসিক উত্তেজনার ফলে স্পন্দন প্রায় থেমে গেল। নিশ্চয় হল—রোগটি স্নায়ুসংক্রান্ত। তিনিও আমাকে ডাক্তার হেল‍্‍মারের চিকিৎসাই চালাতে বললেন—জোর করে। তাঁর বিশ্বাস হেল‍্‍মার আমাকে রোগমুক্ত করবেন। লোকটি বেশ উদার।\nআজই শহরে ‘পবিত্র গাভী’ (the sacred cow) দেখতে যাবার ইচ্ছা। নিউ ইয়র্কে আর দিন-কয়েক আছি। হেল‍্‍মার বলেছেন, সপ্তাহে তিনবার করে চার সপ্তাহ, তার পর দু-বার করে আর চার সপ্তাহ চিকিৎসা করালেই সম্পূর্ণ সুস্থ হব। যদি ইতোমধ্যে বোষ্টনে যাই, তিনি ওখানকার এক ওস্তাদ চিকিৎসককে আবশ্যকমত নির্দেশ দেবেন।\nল্যাণ্ডস‍্‌বার্গের সঙ্গে সামান্য মিষ্টালাপের পর বেচারীকে অব্যাহতি দেবার জন্য— উপরতলায় মাদার গার্নসির নিকট চলে গেলাম। ইতি\nসতত প্রভুপদে তোমাদের\nতোমাদের এক পত্রে অনেক সমাচার জ্ঞাত হইলাম। তবে সকলের বিশেষ সমাচার লিখ নাই। নিরঞ্জনের এক পত্র মধ্যে পাই—সে সিলোন যাইতেছে সংবাদ পাই। সারদা যাহা করিতেছে, তাহাই আমার অভিমত; তবে ‘রামকৃষ্ণ পরমহংস অবতার’ ইত্যাদি প্রচার করিবার আবশ্যক নাই। তিনি পরোপকার করিতে আসিয়াছিলেন, নিজের নাম ঘোষণা করিতে নহে। চেলারা গুরুর নাম করে; গুরু যা শেখাতে এসেছিলেন, তাতে জলাঞ্জলি দেয়, আর দলাদলি ইত্যাদি তার ফল।\nআলাসিঙ্গা লিখেছে চারুবাবুর বিষয়। আমি তাঁহাকে স্মরণ করিতেছি না। চারুবাবুর বিষয় সবিশেষ লিখিবে ও তাঁহাকে আমার ধন্যবাদ দিবে। সকলের বিষয় বিশেষ করিয়া লিখিবে—বৃথা বার্তা করিবার সময় কুলায় না। আমার জীবনে বোধ হয় কারুর সহিত ঠাট্টা-বটকেরা করার অপেক্ষা অনেক কার্য আছে।\nকর্মকাণ্ড ত্যাগ করিবার চেষ্টা করিবে; ঘণ্টা নাড়া সন্ন্যাসীর নহে এবং যাবৎ জ্ঞান না হয়, তাবৎ কর্ম। আমিই ঐ অনর্থের মূল। এক্ষণে দেখিতেছি যে, ঐ ঘণ্টা-পত্র লইয়া রামকৃষ্ণ-অবতারের দল বাঁধিবে এবং তাঁহার শিক্ষায় ধূলি নিক্ষেপ হইবে। তোমরা ঘণ্টা ত্যাগ করিতে পার ভালই, নচেৎ আমি তোমাদের সঙ্গে যোগ দিতে পারিব না। দলাদলি, দলবাঁধা, কূপমণ্ডুকের মধ্যে আমি নাই, আর যেথায় আমি থাকি। ইতি\n‘—’ থিওসফিষ্ট হইয়াছেন, ভালই, রুচীনাং বৈচিত্র্যং! মঙ্গলমস্তু তেষাং, কিমহংব্রবীমি (রুচির বৈচিত্র্য! তাদের মঙ্গল হউক, আমি আর কি বলিব)? Universal brotherhood (সর্বজনীন ভ্রাতৃত্ব), বেশ কথা—শিবাঃ বঃ সন্তু পন্থানঃ। তার চেয়ে সুখের বিষয় কি আছে? … রামকৃষ্ণ পরমহংসের উদারভাব প্রচার করে আবার দলবাঁধা কেমন করে হয়? দলের বীজ হচ্ছে ঐ ঘণ্টা-পত্র। আমি হাজারবার ঠুকেছি, এবারও ঠুকলাম—ফলে কিছু হয় না। আমার নামে যদি তোমাদের দলবাঁধার সহায়তা হয়, তাহলেই আমি লীডার (নেতা) বটি, নইলে আমি কেউ নই! এই সত্য বটে! আমি ওতে নাই। আমি যে রামকৃষ্ণ পরমহংসের শিষ্য এবং তোমরাও যে তাই, এইটি বই লিখে ছাপাতে যত্ন তো যথেষ্ট হয়েছে; কিন্তু আমি যে আজ ৬ বৎসর ঘণ্টা-পত্র ত্যাগ করার জন্য বলছি, তাতে কারুর কান পাতা নাই। … আমি একমাত্র কর্ম বুঝি—পরোপকার, বাকী সমস্ত কুকর্ম। তাই শ্রীবুদ্ধদেবের পদানত হই। বুঝতে পারছ? … ফল কথা—আমি বৈদান্তিক; সচ্চিদানন্দ আমার নিজের আত্মার মহান্ রূপ ছাড়া অন্য ঈশ্বর বড় একটা দেখতে পাচ্ছি না। অবতার মানে—যাঁহারা সেই ব্রহ্মত্ব প্রাপ্ত হয়েছেন, অর্থাৎ জীবন্মুক্ত। অবতারবিশেষত্ব আমি দেখিতে পাইতেছি না। ব্রহ্মাদিস্তম্ব পর্যন্ত সমস্ত প্রাণী কালে জীবন্মুক্তি প্রাপ্ত হবে এবং আমাদের উচিত সকলের সেই অবস্থা পেতে সহায় হওয়া। এই সহায়তার নাম ধর্ম, বাকী অধর্ম। এই সহায়তার নাম কর্ম, বাকী কুকর্ম; আর আমি কিছুই দেখছি না। অন্যবিধ তান্ত্রিক বা বৈদিক কর্মে ফল থাকিতে পারে, কিন্তু তদবলন্বন কেবল বৃথা জীবনক্ষয়—কারণ কর্মের ফল যে পবিত্রতা, তাহা কেবল পরোপকার মাত্রে ঘটে। যজ্ঞাদি কর্মের ভোগাদি সম্ভব, আত্মার পবিত্রতা অসম্ভব। অতএব সন্ন্যাস অবলম্বন করে, জীবকে উচ্চগতি শিক্ষা না দিয়ে পুনঃ- পুনঃ অনর্থকর কর্মকাণ্ড বৃদ্ধি করা আমার মতে দূষণীয়। মূর্খ গৃহস্থ কর্মপর হউক, তাতে ক্ষতি নাই; কিন্তু ত্যাগী!! … সমস্তই প্রত্যেকের আত্মার বর্তমান। যে বলে আমি মুক্ত, সেই মুক্ত হবে। যে বলে আমি বদ্ধ, সে বদ্ধ হবে। দীন হীন ভাব আমার মতে পাপ এবং অজ্ঞতা। ‘নায়মাত্মা বলহীনেন লভ্যঃ’।৬৯ ‘অস্তি ব্রহ্ম বদসি চেদস্তি ভবিষ্যসি, নাস্তি ব্রহ্ম বদসি চেৎ নাস্ত্যেব ভবিষ্যসি’।৭০ যে সদা আপনাকে দুর্বল ভাবে, সে কোন কালে বলবান্ হইবে না; যে আপনাকে সিংহ জানে, সে ‘নির্গচ্ছতি জগজ্জালাৎ পিঞ্জরাদিব কেশরী’।৭১ দ্বিতীয়তঃ রামকৃষ্ণ পরমহংস কোন নূতন তত্ত্ব প্রচার করিতে আইসেন নাই—প্রকাশ করিতে আসিয়াছিলেন বটে, অর্থাৎ He was the embodiment of all past religious thoughts of India. His life alone made me understand what the Shastras really meant, and the whole plan and scope of the old Shastras.৭২\nমিশনরী-ফিশনরী এদেশে বড় চলল না। এরা ঈশ্বরেচ্ছায় আমায় খুব ভালবাসে, কারুর কথায় ভোলবার নয়। এরা আমার ideas (ভাব) যেমন বোঝে, আমার দেশের লোক তেমন পারে না, এবং এরা বড় স্বার্থপর নয়। অর্থাৎ ঐ jealousy (ঈর্ষা) আর হামবড়া ভাবগুলো এরা কাজের বেলা দূর করে দেয়, তখন সকলে মিলে একজন কাজের লোকের কথামত চলে। তাতেই এরা এত বড়। তবে এরা হচ্ছে টাকা-দেবতার জাত, সকল কথায় পয়সা; আমাদের দেশের লোক টাকার বিষয়ে বড় উদার, এরা তত নয়। কৃপণ ঘরে ঘরে। ওটি ধর্মের মধ্যে। তবে দুষ্কর্ম করলে পর পাদ্রীদের হাতে পড়ে। তখন টাকা দিয়ে স্বর্গে যায়! এগুলো সব দেশেই সমান—priestcraft (পুরোহিতদের তুকতাক)।\nআমি কবে দেশে যাব, কি না যাব, কিছুই বলতে পারি না। এখানে ঘুরে বেড়ান, সেখানেও তাই। তবে এখানে হাজারো লোক আমার কথা শোনে, বোঝে—হাজারো লোকের উপকার হয়; সেখানে কি?\nরামকৃষ্ণ পরমহংসের বিষয় মজুমদার যা লিখেছিল, আমি খালি তাই চাহিয়াছিলাম। তা না হয়ে কতকগুলো জার্মান ছেঁড়া পুঁথি পাঠিয়ে দিয়েছ, আর তার মধ্যে দুখানা আমার লেকচার; কি আপদ!!\nসারদা যা করছে, তা আমার সম্পূর্ণ অভিমত। তাকে আমার শত শত ধন্যবাদ। বলি, তোমরা যা কিছু করছ, আমি বুঝতে পারি না। … যা হোক, মান্দ্রাজ ও বোম্বেতে আমার মনের মত লোক আছে। তারা বিদ্বান্ এবং সকল কথা বোঝে এবং তারা দয়াল; অতএব পরহিতচিকীর্ষা বুঝিতে পারে। কিমধিকমিতি।\nমা-ঠাকুরাণীকে আমার শত শত দণ্ডবৎ দিবে এবং সকলকে আমার যথাযোগ্য সম্ভাষণ দিবে। আমি বই-টই কিছু ছাপাই নাই। এখানে লেকচার করে বেড়াই মাত্র। গুপ্ত, তুলসী প্রভৃতির বিষয় কিছুই লেখ নাই কেন? কালী কি করছে? শরৎ, যোগেন সেরে গেছে কিনা? আমার জীবনের প্রতি দেখে [তাকালে] আমার আপসোস হয় না। দেশে দেশে কিছু না কিছু লোকশিক্ষা দিয়ে বেড়িয়েছি, তার বদলে রুটির টুকরো খেয়েছি। যদি দেখতুম যে, কোন কাজ করিনি, কেবল লোক ঠকিয়ে খেয়েছি, তাহলে আজ গলায় দড়ি দিয়ে মরতুম।\nসারদাকে আমায় একটা চিঠি লিখতে বলবে। তার সঙ্গে আমার মত মিলবে বোধ হয়। … আমি রামকৃষ্ণ পরমহংসের চেলা নই, আমি কারুর চেলাপত্র নই ইতি; আমি সারদার চেলা। যারা আমার মনের মত কার্য করবে, আমি তাদের চেলা। যারা তা না করবে, তাদের কোন খবর আমি চাই না, আমার কোন খবর তাদের জন্য নাই। ইতি\nপার্সি, নিউ হ্যাম্পসায়ার\n৭ জুন, ১৮৯৫\nঅবশেষে আমি এখানে মিঃ লেগেটের কাছে এসে পৌঁছেছি। আমি জীবনে যে-সকল সুন্দরতম স্থান দেখেছি, এটি তাদের অন্যতম। কল্পনা করুন, চতুর্দিকে প্রকাণ্ড বনের দ্বারা আচ্ছাদিত পর্বতশ্রেণী ও তার মধ্যে একটি হ্রদ—আর সেখানে আমরা ছাড়া আর কেউ নেই। কি মনোরম, কি নিস্তব্ধ, কি শান্তিপূর্ণ! শহরের কোলাহলের পর, আমি যে এখানে কি আনন্দ পাচ্ছি, তা আপনি সহজেই অনুমান করতে পারেন।\nএখানে এসে আমি যেন নবজীবন লাভ করেছি। আমি একলা বনের মধ্যে যাই, আমার গীতাখানি পাঠ করি এবং বেশ সুখেই আছি। দিন দশেকের মধ্যে এ স্থান ত্যাগ করে সহস্রদ্বীপোদ্যানে (Thousand Island Park) যাব। সেখানে ঘণ্টার পর ঘণ্টা, দিনের পর দিন ভগবানের ধ্যান করব এবং একলা নির্জনে থাকব। এই কল্পনাটাই মনকে উঁচু করে দেয়।\n[ভূর্জপত্রে মিস মেরী হেলকে লিখিত]\n১৭ জুন, ১৮৯৫\nআগামীকাল৭৩ যাচ্ছি সহস্রদ্বীপোদ্যানে। ঠিকানা—C/o Miss Dutcher, Thousand Island Park, N.Y. তুমি এখন কোথায় আছ? গ্রীষ্মের সময় তোমরা সব কোথায় থাকবে? অগষ্ট মাসে আমার ইওরোপে যাবার সম্ভাবনা আছে। যাবার আগে তোমাদের সঙ্গে দেখা করব। সুতরাং পত্র দিও। তাছাড়া ভারত হতে কতকগুলি বই ও চিঠি আসবার কথা। অনুগ্রহ করে সেগুলো মিস ফিলিপসের ঠিকানায়—নিউ ইয়র্কে পাঠিয়ে দিও। ভারতবর্ষে যাবতীয় পবিত্র লিপি এই ভূর্জপত্রে লেখা হয়। আমিও সংস্কৃতে লিখলামঃ উমাপতি (শিব) সর্বদা তোমাকে রক্ষা করুন।\nতোমরা সকলে অনন্তকাল সুখে থাক।\nC/o Miss Dutcher ১৮ জুন, ১৮৯৫\nরওনা হবার পূর্বদিন মিসেস স্টার্জিস্-এর এক চিঠি পেয়েছি, ৫০ ডলারের একখানা চেকও সঙ্গে আছে। পরদিনই তাঁর কাছে প্রাপ্তিস্বীকার পৌঁছিয়ে দেওয়া সম্ভব ছিল না। তাই তোমাকে অনুরোধ করছি, তুমি এর পর যখন তাঁকে চিঠি লিখবে, তখন আমার ধন্যবাদ ও প্রাপ্তিস্বীকারটা তাঁকে জানিয়ে দিও।\nপ্রাচীন হিন্দু প্রবচন ‘ঢেঁকি স্বর্গে গেলেও ধান ভানে’-ছাড়া এখানে বেশ সময় কাটছে। একই কথা, আমাকে কঠোর পরিশ্রম করতে হচ্ছে। অগষ্টের প্রথম ভাগে চিকাগো যাচ্ছি। তুমি কখন রওনা হচ্ছ?\nএখানকার বন্ধুরা সকলেই তোমাকে অভিবাদন জানাচ্ছে। তোমার সর্বাঙ্গীণ সুখ শান্তি ও স্বাস্থ্য কামনা করি।\nআমি এইমাত্র এখানে পৌঁছলাম। এই অল্প ভ্রমণে আমার উপকার হয়েছে। সেখানকার পল্লী ও পাহাড়গুলি—বিশেষতঃ মিঃ লেগেটের নিউ ইয়র্ক প্রদেশের পল্লীভবনটি আমার খুব ভাল লেগেছিল।\nল্যাণ্ডস‍্‍বার্গ বেচারী এই থেকে চলে গিয়েছে। সে তার ঠিকানা পর্যন্ত আমাকে জানিয়ে যায়নি। সে যেখানেই যাক, ভগবান্ তার মঙ্গল করুন। আমি জীবনে যে দু-চারজন অকপট লোক দেখবার সৌভাগ্য লাভ করেছি, সে তাদেরই মধ্যে একজন।\nযা কিছু ঘটে, সবই ভালর জন্য। সকল প্রকার মিলনের পরেই বিচ্ছেদ অবশ্যম্ভাবী। আশা করি, আমি একাই সুন্দর কাজ করতে পারব। মানুষের কাছ থেকে যত কম সাহায্য নেওয়া যাবে, ভগবানের কাছ থেকে তত বেশী সাহায্য পাওয়া যাবে। এইমাত্র আমি লণ্ডনস্থ জনৈক ইংরেজের একখানি পত্র পেলাম—তিনি আমার দুইজন গুরুভাইয়ের সঙ্গে কিছুদিন ভারতবর্ষের হিমালয় প্রদেশে বাস করেছিলেন। তিনি আমায় লণ্ডনে যেতে বলছেন। আপনাকে চিঠি লেখার পর, আমার ছাত্রেরা খুব সাহায্য করছে এবং এখন যে ক্লাসগুলি খুব ভালভাবে চলবে, তাতে সন্দেহ নাই। আমি এতে খুব আনন্দিত হয়েছি, কারণ খাওয়া-দাওয়ার বা শ্বাস-প্রশ্বাসের মত শিক্ষাদান করাটা আমার জীবনে একটা অত্যাবশ্যক ব্যাপার হয়ে দাঁড়িয়েছে।\nপুঃ—‘—’ সম্বন্ধে ‘বর্ডারল্যাণ্ড’ নামক ইংরেজী সংবাদপত্রে অনেক বিষয় পড়লাম। তিনি হিন্দুদিগকে তাদের নিজ ধর্মের গুণগুলি গ্রহণ করতে শিখিয়ে ভারতবর্ষে যথার্থই সৎকার্য করেছেন। … উক্ত মহিলার লেখা পড়ে তার মধ্যে কোনরূপ পাণ্ডিত্যের পরিচয় পেলাম না, … কিম্বা কোনরূপ আধ্যাত্মিক ভাবও পেলাম না। যা হোক, যে-কেউ জগতের উপকার করতে চায়, ভগবান্ তারই সহায় হউন।\nএই জগৎ কত সহজেই না বুজরুকদের দ্বারা প্রতারিত হয়ে থাকে! আর সভ্যতার প্রথম উন্মেষের সময় থেকে বেচারা মানুষকে নিরীহ পেয়ে তার উপর কত প্রবঞ্চনাই না চলেছে!\n২২ [?] জুন, ১৮৯৫\nভারত থেকে প্রেরিত পত্রগুলি ও বই-এর পার্সেল নির্বিঘ্নে পৌঁছেছে। মিঃ স্যামের আগমন-সংবাদে আমি খুবই আনন্দিত। একদিন রাস্তায় মিঃ স্যামের এক বন্ধুর সহিত দেখা হয়। ভদ্রলোক ইংরেজ; বেশ লোক। বললেন, ওহিওর কোন স্থানে মিঃ স্যামের সঙ্গে এক বাড়ীতে আছেন।\nআমার দিনগুলো আগের মতই প্রায় একভাবে চলেছে। অবসরমত হয় অনর্গল বকছি, নয়তো একদম চুপচাপ। এ গ্রীষ্মে গ্রীনএকার যাওয়া হয়ে উঠবে কিনা জানি না। সেদিন মিস ফার্মারের সহিত দেখা করি; তখন তিনি স্থানান্তরে যেতে খুব ব্যস্ত, সুতরাং বাক্যালাপ অতি অল্পই হয়। তিনি একজন মহীয়সী নারী।\nক্রিশ্চান সায়ান্সের চর্চা কেমন চলছে? আশা করি তুমি গ্রীনএকার যাচ্ছ। সেখানে ওই দলের ও ভূতুড়েদের (spiritualists) অনেককে দেখবে, তাছাড়া দেখবে হস্তরেখাবিচারক, জ্যোতিষী, আরও কত কি! মিস ফার্মারের নেতৃত্বে সেখানে মিলবে রোগের যাবতীয় প্রতিকার ও ধর্মবিষয়ক যাবতীয় মতবাদ।\nল্যাণ্ডস‍্‍বার্গ অন্যত্র চলে গেছে। আমি একাই আছি। আজকাল দুধ, ফল, বাদাম—এইসব আমার আহার। ভাল লাগে, আছিও বেশ। এই গ্রীষ্মের মধ্যেই মনে হয় শরীরের ওজন ৩০/৪০ পাউণ্ড কমবে। শরীরের আকার অনুসারে ওজন ঠিকই হবে। ঐ যাঃ! বেড়ান বিষয়ে মিসেস এডাম‍্‍সের উপদেশের কথা একেবারে ভুলে গেছি। তাঁর নিউ ইয়র্কে এসে পৌঁছবার সঙ্গে সঙ্গে আমাকে আবার সেগুলি অভ্যাস করতে হবে।\nগান্ধী সম্ভবতঃ বোষ্টন হতে ভারত রওনা হয়েছিলেন। পথে ইংলণ্ড হয়ে যাবেন। তাঁর অভিভাবিকা মিসেস হাওয়ার্ড শোকগ্রস্ত হয়ে কেমন আছেন? কম্বলগুলো যে আটলাণ্টিকগর্ভে মগ্ন হয়নি, সত্যসত্যই এসে পৌঁছেছে—এটা সুখবর বলতে হবে।\nবক্তৃতা না দিলেও এ বৎসর মাথা তোলবার সময় পাইনি। ভারত থেকে বেদান্তের উপর দ্বৈত, অদ্বৈত ও বিশিষ্টাদ্বৈত—এই তিন প্রধান সম্প্রদায়ের ভাষ্য পাঠিয়েছে। আশা করি নির্বিঘ্নে এসে পৌঁছবে। চর্চা করে খুব আনন্দ হবে। এই গ্রীষ্মে বেদান্তদর্শন-বিষয়ক এক পুস্তক রচনার সঙ্কল্প। ভালমন্দ, সুখদুঃখের সংমিশ্রণই জগৎ। চক্র চিরকালই উঠবে ও নামবে; ভাঙা গড়া বিধির অলঙ্ঘ্য বিধান। যাঁরা এ সবের পারে যাবার চেষ্টা করছেন, তাঁরাই ধন্য।\nমেয়েরা সব ভাল আছে জেনে সুখী হলাম। পরিতাপের বিষয়, এবারকার শীতেও কেউ ধরা পড়ল না। এদিকে শীতের পর শীত চলে যাচ্ছে। আশাও ক্ষীণ হয়ে যাচ্ছে। এখানে আমার বাসার কাছে অবস্থিত ওয়ালডর্ফ হোটেল। আমেরিকান ধনী-কন্যারা ক্রয় করবেন বলে বহু খেতাবধারী কিন্তু কপর্দকহীন ইওরোপীয় পুরুষের প্রদর্শনী ও আড্ডা এটি। আমদানী এত প্রচুর ও বিবিধ যে, ইচ্ছানুরূপ নির্বাচন বাস্তবিকই সুলভ। কেউ আছেন একেবারেই ইংরেজী বলতে পারেন না, আবার আছেন জনকয়েক যাঁরা আধ আধ ইংরেজী বলেন, যা অন্যের বোধগম্য নয়। ভাল ইংরেজী বলতে পারেন, এমন সব লোকও আছেন। কিন্তু নির্বাকদের তুলনায় তাঁদের আশা বড় কম। কারণ যাঁরা ইংরেজী ভাল বলতে পারেন, মেয়েরা তাঁদের ঠিক ‘বিদেশী’ বলে মনে করে না।\nএক মজার বইয়ে পড়লাম, সমুদ্রে এক আমেরিকান জাহাজ ডুবু ডুবু। লোকেরা হতাশ হয়ে অন্তিম সান্ত্বনার জন্য কোনরূপ ধর্মানুষ্ঠানের প্রয়োজন অনুভব করল। প্রেসবিটেরিয়ান চার্চের এক বিশিষ্ট ধর্মযাজক জাহাজে ছিলেন—জস্ খুড়ো। সকলে তাঁকেই ধরে বসল, ‘আর তো মরতে বসেছি, এখন কিছু ধর্মানুষ্ঠান করুন, দোহাই জস্ খুড়ো।’ খুড়ো মাথার টুপি হাতে উল্টে ধরে তখনই দান সংগ্রহ করতে শুরু করলেন।\nধর্ম বলতে তিনি এর বেশী বুঝতেন না। এই জাতীয় লোকের অধিকাংশেরই এই অবস্থা। এদের বুদ্ধিতে ধর্মের তাৎপর্য দানসংগ্রহ। ভগবান্ এদের মঙ্গল করুন। এখনকার মত আসি। কিছু খেতে যাচ্ছি। বড় খিদে পেয়েছে। ইতি—


কমিউনিটি পুলিশের নাট্যোৎসব ও সাংস্কৃতিক অনুষ্ঠান - parbatyachattagram.com\nনীড় পাতা » পাহাড়ের সংবাদ » কমিউনিটি পুলিশের নাট্যোৎসব ও সাংস্কৃতিক অনুষ্ঠান\nকমিউনিটি পুলিশের নাট্যোৎসব ও সাংস্কৃতিক অনুষ্ঠান\nঅক্টোবর ২৮, ২০১৪, ২:৫৬ অপরাহ্ন\tপাহাড়ের সংবাদ, বান্দরবান3বার পড়া হয়েছে\nবান্দরবান জেলা পুলিশের ব্যবস্থাপনায় কমিউনিটি পুলিশের উদ্যোগে মাসব্যাপী নাট্যোৎসব ও সাংস্কৃতিক অনুষ্ঠানের অংশ হিসেবে গত সোমবার রাতে লামায় নাট্যোৎসব ও সাংস্কৃতিক অনুষ্ঠান রুপসীপাড়া বাজার চত্বরে অনুষ্ঠিত হয়েছে। কমিউনিটি পুলিশের দলীয় সঙ্গীতের মধ্য দিয়ে শুরু হওয়া অনুষ্ঠানে পর পর বাল্য বিবাহ, ইভটিজিং, যৌতুক ও নারী নির্যাতন এবং সমাজের নানা অপরাধ প্রতিরোধসহ বিভিন্ন বিষয়ে উপর জনসচেতনতা মূলক তিনটি নাটিকা পরিবেশিত হয়। অনুষ্ঠিত নাটিকাগুলো হচ্ছে- “ছকিনার বিয়ে”। বান্দরবান জেলা পুলিশ সুপার দেবদাস ভট্টাচার্যের প্রযোজনা এবং দিক নির্দেশনায় অনুষ্ঠিত এসকল নাটকের মাধ্যমে স্থানীয়দের বিনোদনের পাশাপাশি কমিউনিটি পুলিশের ভুমিকা তুলে ধরা হয়।\nবান্দরবান জেলা পুলিশের সাংস্কৃতিক দলের পরিবেশনায় অনুষ্ঠিত নাট্যোৎসব ও সাংস্কৃতিক অনুষ্ঠানে লামা সার্কেলের সহকারী পুলিশ সুপার আল্ মাহমুদ হাসান প্রধান অতিথি ছিলেন। এতে বিশেষ অতিথি ছিলেন, উপজেলা ভাইস চেয়ারম্যান আবু তাহের মিয়া, রুপসীপাড়া ইউপি চেয়ারম্যান সাচিংপ্রু মার্মা, থানা অফিসার ইনচার্জ মো. সিরাজুল ইসলাম, লামা প্রেসক্লাবের সাধারণ সম্পাদক মো. কামরুজ্জামান, সাংগঠনিক সম্পাদক তানফিজুর রহমান প্রমুখ। হাজারো জনসাধারন নাট্যোৎসব ও সাংস্কৃতিক অনুষ্ঠান উপভোগ করেন।\nঅনুষ্ঠান শেষে সহকারী পুলিশ সুপার আল্ মাহমুদ হাসান দর্শকদের উদ্দেশ্যে বলেন, শুধু নাট্যোৎসব উপভোগ করলে হবেনা। পরিবেশতি নাট্যোৎসব থেকে সবাইকে শিক্ষা নিয়ে সমাজে এর প্রতিফলন ঘটাতে হবে। তবেই সমাজ থেকে সকল অপরাধ নিমুল হবে বলে তিনি মন্তব্য করেন।\nআগের সংবাদটি পড়ুন লোডশেডিংয়ে বিপাকে আলীকদমবাসী\nপরের সংবাদটি পড়ুন রাঙামাটির জনমঙ্গল বিহারে চীবর দানোৎসব


টাঙ্গাইলে আটক সেই পুলিশ কর্মকর্তার রিমান্ড চেয়েছে গোয়েন্দা পুলিশ – News Tangail\nPosted by: Sazal Ahmed জুন ২৯, ২০১৯ 256 Views\nনিউজ টাঙ্গাইল ডেস্ক: টাঙ্গাইলে পুলিশ কনস্টেবল পদে চাকরি দেয়ার কথা বলে টাকা লেনদেনের অভিযোগে গ্রেফতারকৃত দুইজনের মধ্যে শাহানাতুল নামে একজন আদালতে আজ শনিবার (২৯ জুন) স্বীকারোক্তিমূলক জবানবন্দি দিয়েছেন। অপর গ্রেফতারকৃত পুলিশের এসআই মোহাম্মদ আলীকে জিজ্ঞাসাবাদের জন্য রিমান্ড চেয়েছে গোয়েন্দা পুলিশ। এ চক্রের সঙ্গে জড়িত শেরপুর জেলায় কর্মরত অপর এক এসআই মোস্তাফিজুর রহমানের ব্যাপারেও তদন্ত হচ্ছে।\nজামালপুর আদালতে কর্মরত এসআই মোহাম্মদ আলী ও জামালপুরের কথিত সাংবাদিক মো. খায়রুল বাশারের স্ত্রী শাহানাতুল আরেফিন সুমিকে গত ২১ জুন টাঙ্গাইল গোয়েন্দা পুলিশ গ্রেফতার করে। তারা এখন টাঙ্গাইল কারাগারে রয়েছেন। গ্রেফতারের পর শনিবার শাহানাতুল আরেফিন আদালতে স্বীকারোক্তিমূলক জবানবন্দি দিয়েছেন।\nজেলা গোয়েন্দা পুলিশের ওসি শ্যামল কুমার দত্ত জানান, এই চক্রের সঙ্গে আরও কারা জড়িত সে সম্পর্কে নিশ্চিত হতে এসআই মোহাম্মদ আলীকে আরও জিজ্ঞাসাবাদ প্রয়োজন। এ জন্য মামলার তদন্তকারী কর্মকর্তা গোয়েন্দা পুলিশের এসআই বৃহস্পতিবার টাঙ্গাইল বিচারিক হাকিম আদালতে তাকে সাত দিনের রিমান্ড চেয়েছেন। আদালত আগামী ১ জুলাই রিমান্ড আবেদনের শুনানির দিন ধার্য করেছেন।\nপ্রসঙ্গত, আগামী ১ জুলাই টাঙ্গাইল জেলায় পুলিশ কনস্টেবল পদে লোক নিয়োগ করা হবে। সেখানে শেরপুরের নামপাড়া গ্রামের মো. ওয়াজেদ আলীর ভাতিজা টাঙ্গাইলের কালিহাতী উপজেলার বাড্ডা গ্রামের মো. কবির মিয়া (১৯) একজন চাকরিপ্রার্থী। তাকে পুলিশে চাকরি পাইয়ে দেয়ার জন্য এসআই মোহাম্মদ আলী ওয়াজেদ আলীকে জামালপুরের কথিত সাংবাদিক খায়রুল বাশারের সঙ্গে পরিচয় করিয়ে দেন। তাদের মধ্যে ১০ লাখ টাকায় চাকরি পাইয়ে দেয়ার চুক্তি হয়।\nগত ২১ জুন সাংবাদিক খায়রুল বাশার, তার স্ত্রী শাহানাতুল আরেফিন এবং এসআই মোহাম্মদ আলী একটি মাইক্রোবাসে জামালপুর থেকে টাঙ্গাইল আসেন। আসার পথে ওই মাইক্রোবাসের মধ্যেই ওয়াজেদ আলী শাহানাতুল আরেফিনের কাছে ১০ লাখ টাকা হস্তান্তর করেন। পরে টাঙ্গাইল পুলিশ অফিসের সামনে থেকে মোহাম্মদ আলী ও শাহানাতুল আরেফিনকে গ্রেফতার করা হয়। এ সময় শাহানাতুলের স্বামী খায়রুল কৌশলে পালিয়ে যান। এ ব্যাপারে ওই চাকরিপ্রার্থীর চাচা ওয়াজেদ আলী বাদি হয়ে টাঙ্গাইল সদর থানায় একটি মামলা দায়ের করেন। মামলায় গ্রেফতারকৃত দুইজন ছাড়াও সাংবাদিক খায়রুল বাশারকে আসামি করা হয়েছে।\nটাঙ্গাইলের পুলিশ সুপার সঞ্জিত কুমার রায় জানিয়েছেন, পুলিশ কনস্টেবল পদে সম্পূর্ণ স্বচ্ছতার ভিত্তিতে চাকরি দেয়া হবে। এ চাকরি পেতে প্রার্থীকে ফরমের জন্য তিন টাকা এবং পরীক্ষার ফি বাবদ ১০০ টাকা দিতে হবে। কেউ যেন কোনো দালাল চক্রের খপ্পরে না পড়েন সেজন্য জেলায় মাইকিং করা হয়েছে। লিফলেটও বিতরণ করা হচ্ছে এবং স্থানীয় পত্রিকায় বিজ্ঞাপন দিয়ে জনগণকে সতর্ক করা হয়েছে। এ ছাড়া এ পদে চাকরি দেয়ার প্রলোভনে দালাল চক্র যাতে অর্থ হাতিয়ে নিতে না পারে সে জন্য জেলার বিভিন্ন স্থানে সাদা পোশাকে আইনশৃংখলা বাহিনী তৎপর রয়েছে।\nPrevious: সখীপুরে ছয়মাসের অন্তসত্ত্বা কিশোরী; মামাতো ভাই গ্রেপ্তার\nNext: ৮ মাস আগেই এসএসসির রুটিন প্রকাশের প্রস্তাব


দুই ঘণ্টা আলোচনা করেও সিদ্ধান্তে আসতে পারেনি বার্সা-মেসি - Rajshahi News24 | রাজশাহী নিউজ 24 দুই ঘণ্টা আলোচনা করেও সিদ্ধান্তে আসতে পারেনি বার্সা-মেসি - Rajshahi News24 | রাজশাহী নিউজ 24\nরবিবার, ২০ সেপ্টেম্বর ২০২০, ০১:৩৫ পূর্বাহ্ন\nদুই ঘণ্টা আলোচনা করেও সিদ্ধান্তে আসতে পারেনি বার্সা-মেসি\nলিওনেল মেসি বার্সেলোনা ছাড়বেন। সিদ্ধান্ত নিয়ে ফেলেছেন। কিন্তু বার্সেলোনা তাকে বিক্রির প্রশ্নে এক চুলও ছাড় দিবে না। যে যার অবস্থানে অনড়।\nএ বিষয় নিয়ে আলোচনা করতে স্পেনের সময় বুধবার (২ সেপ্টেম্বর) বিকেলে বার্সা প্রেসিডেন্ট জোসেপ মারিও বার্তেমেউর সঙ্গে বসেন লিওনেল মেসির বাবা হোর্হে মেসি। তবে দীর্ঘ ২ ঘণ্টা আলোচনা করেও কোনো সমাধানে আসতে পারেননি তারা।\nঅবশ্য আলোচনার পথ বন্ধ হয়ে যায়নি। যেহেতু মেসির বাবা স্পেনে এসেছেন সুতরাং ভবিষ্যতে বার্সার কর্মকর্তাদের সঙ্গে আরো আলোচনা হতে পারে।\nতবে বুধবারের দুই ঘণ্টার আলোচনা শেষে বার্সেলোনার পক্ষ থেকে জানানো হয়েছে মেসির প্রশ্নে তারা এক চুলও ছাড় দিবে না। বার্তেমেউ জানিয়েছেন মেসির সঙ্গে চুক্তির রিলিজ ক্লজের মেয়াদ ১০ জুন শেষ হয়েছে। কিন্তু মেসি এখনো বার্সার সঙ্গে চুক্তিবদ্ধ। যেহেতু এখনো মেসি চুক্তিবদ্ধ সেহেতু তার অনুশীলনে যোগ দেওয়া উচিত। যেটা তিনি এখনো করেননি।\nতিনি আরো জানিয়েছেন মেসিকে বিক্রির বিষয়ে তারা কোনোভাবেই আপোষ করবে না। মেসি এখনো তাদের দল ও প্রজেক্টের গুরুত্বপূর্ণ অংশ এবং চুক্তিবদ্ধ খেলোয়াড়।\nযদিও বুধবার মেসির বাবা প্রেসিডেন্টের সঙ্গে আলোচনায় বসেছিলেন কিছু সুবিধা পাবার জন্য। বিশেষ করে রিলিজ ক্লজের (৭০০ মিলিয়ন) ব্যাপারে। যাতে করে মেসিকে তারা যেতে দেয়।\nআলোচনায় সময় মেসির বাবা যেমন ছাড় দেননি, তেমনি বার্সেলোনাও ছাড় দেয়নি। দুই পক্ষই দুই পক্ষের সিদ্ধান্ত ও সুবিধা প্রাপ্তির ক্ষেত্রে অনড় থেকেছে।\nআলোচনায় যোগ দেওয়ার আগে মেসির বাবা বলেছেন যে তার ছেলের জন্য বার্সেলোনায় থাকাটা কঠিন হয়ে যাবে। মেসি কি শেষ পর্যন্ত কাতালান ক্লাবটি ছাড়তে পারবেন? নাকি তাকে এখানেই থাকতে বাধ্য করা হবে নিয়মের মারপ্যাচে? সেটা এখন বিরাট প্রশ্ন।


জীবনের সৌন্দর্য ও সম্পদ মহান আল্লাহ তাআলার মহা অনুগ্রহ। এমন অনেক মানুষ আছে, যাদের সম্পদ আছে জীবনের সৌন্দর্য ও সুখ-শান্তি নেই। আবার সম্পদহীন জীবন-যাপন করেন অনেকে। দুনিয়া ও পরকালে জীবনে উত্তম অবস্থান ও সম্পদশালী হওয়ার জন্য আল্লাহর কাছে ক্ষ'মা প্রার্থনাকারী অনুগত বান্দা হওয়ার বিকল্প নেই।\nআল্লাহর কাছে ক্ষ'মা প্রার্থনাকারী ব্যক্তিই সবচেয়ে বেশি মর'্যাদাবান। যে ব্যক্তি আল্লাহর কাছে ক্ষ'মা চায়, আল্লাহ তাআলা ওই বান্দাকে দুনিয়ায় প্রাচুর্য দান করেন। অর্থ-সম্পদের অভাব, সন্তান-সন্তুতির অভাব, রিজিকের অভাব দূর করে দেন। পরকালের সুন্দর জীবন লাভে দুনিয়ার সব গোনাহও ক্ষ'মা করে দেন। কুরআনের নির্দেশনা ও হাদিসের বর্ণনায় তা সুস্পষ্টভাবে ওঠে এসেছে। আল্লাহ তাআলা বলেন-\n‘অতপর আমি বললাম, তোমর'া তোমা'দের প্রভুর কাছে ক্ষ'মা চাও, নিশ্চয়ই তিনি অতিশয় ক্ষ'মাকারী। তিনি তোমা'দের (উত্তম রিজিকের) জন্য প্রচুর বৃষ্টিপাত করাবেন। তিনি তোমা'দের ধন-সম্পদ ও সন্তান-সন্ততি দিয়ে সমৃ''দ্ধ করবেন আর তোমা'দের জন্য স্থাপন করবেন জান্নাত ও তোমা'দের জন্য প্রবাহিত করবেন নহরসমূহ।’ (সুরা নুহ : আয়াত ১০-১২)\nসুতরাং মুমিন মুসলমানের উচিত, দয়াময় মহান মালিকের কাছে বেশি বেশি ক্ষ'মা প্রার্থনা করা। গোনাহের কাজ ছেড়ে দেয়া। আর তাতে জীবন ও সম্পদে প্রাচুর্য ফিরে আসবে। ফলে দয়াময় রবের কাছে তাঁরই শেখানো ভাষায় ক্ষ'মা প্রার্থনা করবে মুমিন-\nউচ্চারণ : ‘রাব্বিগফির ওয়ারহা'ম ওয়া আংতা খায়রুর রাহিমিন।’\nঅর্থ : হে আমা'র প্রভু! আমাকে ক্ষ'মা করুন ও দয়া করুন। দয়াশীলদের মধ্যে আপনি শ্রেষ্ট দয়াশীল।’ (সুরা মুমিনুন : আয়াত ১১৮)\nরাসুলুল্লাহ সাল্লাল্লাহু আলাইহি ওয়া সাল্লামও উম্মতে মুহা'ম্মা'দির জন্য নিয়মিত ক্ষ'মা প্রার্থনা করার মাধ্যমে নেয়ামত লাভের সুসংবাদ দেন। হাদিসে এসেছে-\nহজরত আনাস রাদিয়াল্লাহু আনহু বলেন, আমি রাসুলুল্লাহ সাল্লাল্লাহু আলাইহি ওয়া সাল্লামকে বলতে শুনেছি, মহান আল্লাহ বলেন- হে আদম সন্তান! তুমি যতদিন পর্যন্ত আমা'র কাছে দোয়া করতে থাকবে এবং ক্ষ'মা প্রার্থনা করতে থাকবে, আমি ততদিন তোমা'র গোনাহ মাফ করতে থাকব। তুমি যা-ই করতে থাক না কেন, আমি সেদিকে ভ্রু'ক্ষেপ করব না।\n– হে আদম সন্তান! তোমা'র গোনাহ যদি আকাশের উচ্চতা পর্যন্তও পৌঁছে যায়, তারপর তুমি আমা'র কাছে ক্ষ'মা চাও তবুও আমি তোমাকে ক্ষ'মা করে দেব। তুমি যা-ই করতে থাক না কেন, আমি সেদিকে ভ্রু'ক্ষেপ করব না।\n– হে আদম সন্তান! তুমি যদি পৃথিবী পরিমাণ গোনাহসহ আমা'র কাছে আস আর আমা'র স'ঙ্গে কোনো কিছুকে শরিক না করে থাক, তবে আমিও সমপরিমাণ ক্ষ'মাসহ তোমা'র কাছে আসব।’ (তিরমিজি)\nমহান আল্লাহ তাআলা ক্ষ'মা প্রার্থনাকারী মুমিন মুসলমানকে মানসিক গ্লানি থেকে মুক্ত রাখেন। দুনিয়ায় জীবন ও সম্পদের অভাব মুছে দেন। দান করেন উত্তম রিজিক। এর জন্য শুধু প্রয়োজন আল্লাহর কাছে বেশি বেশি ক্ষ'মা প্রার্থনা করা। তাওবাহ-ইসতেগফার করা।\nআল্লাহ তাআলা মুসলিম উম্মাহকে গোনাহের অন্ধকার থেকে মুক্ত হয়ে কল্যাণময় সঠিক পথের দিকে ধাবিত হওয়ার তাওফিক দান করুন। আল্লাহর কাছে বেশি বেশি ক্ষ'মা প্রার্থনার তাওফিক দান করুন। ক্ষ'মা প্রার্থনার মাধ্যমে জীবন ও সম্পদে বরকত লাভের তাওফিক দান করুন। আমিন।


নিজস্ব প্রতিবেদক: সোশ্যাল ইসলামী ব্যাংক লিমিটেডের (এসআইবিএল) ২৫তম বার্ষিক সাধারণ সভা (এজিএম) আজ মঙ্গলবার (১৫ সেপ্টেম্বর) ভার্চুয়াল প্লাটফর্মে অনুষ্ঠিত হয়েছে। বার্ষিক সাধারণ সভায় ২০১৯ সালের জন্য ১০ শতাংশ লভ্যাংশ অনুমোদন করা হয়, এর মধ্যে ৫ শতাংশ নগদ এবং ৫ শতাংশ স্টক।\nসভায় সভাপতিত্ব করেন পরিচালনা পর্ষদের সম্মানিত চেয়ারম্যান ও চট্টগ্রাম বিশ্ববিদ্যালয়ের সাবেক উপাচার্য প্রফেসর মো. আনোয়ারুল আজিম আরিফ।\nসভায় পরিচালনা পর্ষদের সম্মানিত সদস্যবৃন্দ ও শেয়ারহোল্ডারবৃন্দ অংশগ্রহণ করেন। এছাড়াও ব্যাংকের ব্যবস্থাপনা পরিচালক ও প্রধান নির্বাহী জনাব কাজী ওসমান আলী ও ব্যাংকের কোম্পানী সচিব জনাব আব্দুল হান্নান খান বার্ষিক সাধারণ সভায় অংশগ্রহণ করেন।\nব্যাংকের চেয়ারম্যান প্রফেসর মো. আনোয়ারুল আজিম আরিফ তাঁর স্বাগত বক্তব্যে বলেন, সারা বিশ্বে এক অস্বস্তিকর পরিস্থিতি বিরাজ করছে। এর মধ্যেও সোশ্যাল ইসলামী ব্যাংকের সকল সূচকে ইতিবাচক অগ্রগতি অব্যাহত রয়েছে এবং আগামীতেও সোশ্যাল ইসলামী ব্যাংকের এ অগ্রযাত্রা অব্যাহত থাকবে বলে তিনি শেয়ারহোল্ডারদের আশ্বস্ত করেন।\nব্যবস্থাপনা পরিচালক ও প্রধান নির্বাহী তাঁর বক্তব্যে সকলকে ধন্যবাদ ও কৃতজ্ঞতা জানান। তিনি ব্যাংকের শেয়ারহোল্ডার ও গ্রাহকবৃন্দকে অতীতের ন্যায় আগামীতেও ব্যাংকের অগ্রগতিতে সহযোগিতার ধারাবাহিকতা অব্যাহত রাখার আহবান জানান। তিনি আশা প্রকাশ করেন যে এসআইবিএল এর পরিচালনা পর্ষদের দক্ষ ও বিচক্ষণ দিক নির্দেশনায় সামনের দিনগুলোতেও ব্যাংকের অগ্রগতির এই ধারা অব্যাহত থাকবে।\nজুমবাংলা ডেস্ক: প্রধানমন্ত্রী শেখ হাসিনা দেশের চলচ্চিত্র শিল্পকে টিকিয়ে রাখতে সম্ভব সবকিছু করার আশ্বাস দিয়ে...


English Grammar Power: Bangla 1st Paper Final Model test for JSC Exam\nBangla 1st Paper Final Model test for JSC Exam\nজুনিয়র স্কুল সার্টিফিকেট চূড়ান্ত\nবিষয় : বাংলা প্রথম পত্র (সৃজনশীল প্রশ্ন)\nপূর্ণমান-৬০, সময়-২ :২০ ঘণ্টা\n[বি: দ্র: নিচে উলি্লখিত উদ্দীপকগুলো পড়ে সংশ্লিষ্ট প্রশ্নগুলোর উত্তর দাও। প্রতিটি বিভাগ থেকে দুটি করে মোট ছয়টি প্রশ্নের উত্তর দিতে হবে। সকল প্রশ্নের মান সমান। একই উত্তরে সাধু ও চলতি ভাষারীতির মিশ্রণ দূষণীয়।]\nযে কোনো দুটি প্রশ্নের উত্তর দাও : ১০ু২=২০\n১। উদ্দীপকটি পড় এবং নিচের প্রশ্নগুলোর উত্তর দাও :\n'বাঙালিরা আসলে বোকা নয়, অলস। অলসতাই বাঙালিকে সবচেয়ে পেছনে ফেলে রেখেছে। বাঙালিরা মাথার শক্তিকে বাহুতে প্রবাহিত করে না। তারা চোখ বন্ধ করে ঘুমিয়ে ঘুমিয়ে স্বপ্ন দেখে, চোখ খুলে দেখে না। ঘুমাতে তাদের মহানন্দ, জেগে থাকা স্বভাব-বিরুদ্ধ। নিজেকে বিছানায় ঠেলে দিয়ে অন্যকেও শয্যাসুখে বিভোর হতে উৎসাহ দেয়। ঐক্যবদ্ধ হয়ে জেগে ওঠার নাম নেয় না। তারা সুখ চায় না, তারা কেউ কেউ আলস্য ভাঙতে চায়। কিন্তু সরব হয় না। এক অর্থে তারাও অলস বাঙালিদের একাংশ নইলে খুঁচিয়ে কেন সভার মৃত্যুনিদ্রা ভাঙে না'_ এ পর্যন্ত বলেই থামলেন প্রণব চৌধুরী।\n(ক) বাঙালি কবে এ সাধ্য সাধন করবে?\n(খ) বাঙালির দিব্যশক্তি তমসাচ্ছন্ন হয়ে আছে কেন? ব্যাখ্যা কর।\n(গ) উদ্দীপকে অধ্যাপক প্রণব চৌধুরীর আলোচনার সঙ্গে কাজী নজরুল ইসলামের 'বাঙালির বাংলা' বক্তব্য কি সাদৃশ্যপূর্ণ? ব্যাখ্যা কর।\n(ঘ) 'বাঙালির বাংলা' প্রবন্ধে কাজী নজরুল ইসলামের বক্তব্যের সঙ্গে অধ্যাপক প্রণব চৌধুরীর আলোচনার সাদৃশ্য থাকলেও পুরোপুরি এক নয়_ যথার্থতা মূল্যায়ন কর।\n২। উদ্দীপকটি পড় এবং নিচের প্রশ্নগুলোর উত্তর দাও :\nরাজনৈতিক অস্থিরতার কারণে ১৯৪৭ সালে দ্বিজাতিতত্ত্বের ভিত্তিতে ভারতবর্ষ ভাগ হয়। ফলে ভারত হয়ে যায় হিন্দুদের; অন্যদিকে পূর্ব ও পশ্চিম পাকিস্তান মুসলমানদের আবাসভূমি হিসেবে সরকারি স্বীকৃতি লাভ করে। এ বাস্তবতায় সুফিয়া খাতুন কলকাতা থেকে ঢাকায় এক আত্মীয়ের বাড়িতে আশ্রয় নেন। বাস্তুভূমি হারিয়ে বর্তমান বাংলাদেশ ভূখণ্ডকেই তিনি স্বদেশ হিসেবে গ্রহণ করেন। ব্রিটিশ ঔপনিবেশিকতা শেষে তিনি প্রত্যক্ষ করেন পাকিস্তানি শাসক-শোষকদের নয়া ঔপনিবেশিকতার রূপ। তবু শেখ মুজিবের মহানুভব নেতৃত্ব তাকে উজ্জীবিত করত। দুই ছেলেকে তিনি মুক্তির মন্ত্রে উদ্বুদ্ধ করেন। আইয়ুববিরোধী আন্দোলনে পঙ্গু হওয়া বড় ছেলে এবং ছোট ছেলেকে নিয়ে তিনি শেখ মুজিবের ৭ মার্চের ভাষণ শুনতে যান। ছোট ছেলে মুক্তিযুদ্ধ করে দেশ স্বাধীন করেন। কিন্তু তার আগেই মৃত্যু হয় সুফিয়া খাতুনের।\n(ক) শেখ মুজিবের ৭ মার্চের ভাষণটি কোন বিখ্যাত ব্যক্তিত্বের ঐতিহাসিক ভাষণের তুলনা করা হয়?\n(খ) 'আমি প্রধানমন্ত্রিত্ব চাই না'_ এ কথা বলার কারণ ব্যাখ্যা কর।\n(গ) উদ্দীপকের ভাববস্তুর সঙ্গে শেখ মুজিবের ভাষণের মর্মবাণীর প্রাসঙ্গিকতা যাচাই কর।\n(ঘ) 'বঙ্গবন্ধুর ৭ মার্চের ভাষণের স্বপ্নভঙ্গের বেদনা ও আত্মপ্রত্যয়ের সুর একই সঙ্গে লক্ষণীয়'_ মন্তব্যটির যথার্থতা বিশ্লেষণ কর।\n৩। উদ্দীপকটি পড় এবং নিচের প্রশ্নগুলোর উত্তর দাও :\nসুজনের দাদু সকাল থেকেই কিছু টাকার জোগাড়ে ছিলেন। তিনি তার কাপড়গুলো সাফ করতে বলেছেন। বিকেলে তিনি যখন বের হলেন সুজনকেও সঙ্গে নিলেন। গেলেন গঞ্জের এক স্বর্ণকারের দোকানে। দোকানটি সুন্দর করে সাজানো। প্রবেশদ্বারে লেখা 'শুভ হালখাতা-১৪১৮'। দাদু বকেয়া পরিশোধ করলেন, খাতায় তা লিখে রাখা হলো। তারপর তাদের মিষ্টি-সন্দেশ দিয়ে আপ্যায়ন করা হলো। সেখানে অনেকের সঙ্গে দেখা হলো দাদুর। ফেরার পথে দাদু বললেন, বাংলা নববর্ষের হালখাতা করার রেওয়াজ বহু প্রাচীন। আগে তিনি পুণ্যাহতেও যেতেন। এখন অবশ্য পুণ্যাহ আর নেই।\n(ক) ১৯৫৪ সালের নির্বাচনে জয়ী হয় কোন দল?\n(খ) 'বাংলা নববর্ষ' উদযাপনে ছায়ানটের ভূমিকা কতখানি?\n(গ) উদ্দীপকের বিষয়বস্তু 'বাংলা নববর্ষ' প্রবন্ধের কোন দিকটিকে তুলে ধরেছে_ ব্যাখ্যা কর।\n(ঘ) 'হালখাতা ও পুণ্যাহ অর্থনৈতিক অনুষ্ঠান হলেও এদের সামাজিক গুরুত্ব কম নয়'_ উক্তিটির যথার্থতা মূল্যায়ন কর।\n৪। উদ্দীপকটি পড় এবং নিচের প্রশ্নগুলোর উত্তর দাও :\nকাজলের বন্ধু আদিত্য। কাজল মুসলমান আর আদিত্য হিন্দু; কিন্তু উভয়ের মধ্যে রয়েছে গভীর বন্ধুত্ব। ধর্মীয় কোনো পরিচয় তাদের সম্পর্কের মধ্যে বাধা সৃষ্টি করতে পারেনি। কারণ তাদের কাছে মানুষের ধর্মের চেয়ে মনুষ্যত্ব বোধটাই বড়। মনুষ্যধর্ম মানুষের আসল পরিচয়, কোনো ধর্ম মানুষের পরিচয়ের মাপকাঠি হতে পারে না।\n(ক) লালন জাতের ফাতা কোথায় বিকিয়েছেন?\n(খ) 'সব লোকে কয় লালন কী জাত সংসারে'_ উক্তিটির তাৎপর্য ব্যাখ্যা কর।\n(গ) উদ্দীপকটিতে 'মানবধর্ম' কবিতার কোন দিকটি ফুটে উঠেছে নিরূপণ কর।\n(ঘ) উদ্দীপকটিতে 'মানবধর্ম' কবিতার মূলসুর প্রতিফলিত হয়েছে_ বিশ্লেষণ কর।\n৫। উদ্দীপকটি পড় এবং নিচের প্রশ্নগুলোর উত্তর দাও :\nকোন বনেতে জানি সে ফুল\nগন্ধে এমন করে আকুল\nকোন গগনে ওঠে রে চাঁদ এমন হাসি হেসে\nআঁখি মেলে তোমার আলো\nপ্রথম আমার চোখ জুড়ালো\nওই আলোতে নয়ন রেখে মুদব নয়ন শেষে\n(ক) অভাব হরা অর্থ কী?\n(খ) 'বুনো হাতির দল এসেছে আকাশখানি ছেড়ে'_ বলতে কী বুঝানো হয়েছে?\n(গ) উদ্দীপকের চরণগুলোতে 'দেশ' কবিতার যে ভাব প্রকাশ পেয়েছে তা ব্যাখ্যা কর।\n(ঘ) উদ্দীপক ও 'দেশ' কবিতায় কিছু প্রায়োগিক ভিন্নতা পরিলক্ষিত হয় তা বিশ্লেষণ কর।\n৬। নিচের উদ্দীপকটি পড় এবং প্রশ্নগুলোর উত্তর দাও :\nওরা আমার মুখের কথা\nকাইরা নিতে চায়।\nওরা কথায় কথায় শিকল পরায়\nআমার হাতে পায়\nকইতো যাহা আমার দাদায়\nকইছে তাহা আমার বাবায়\nএখন, কও দেখি ভাই মোর মুখে কি\nঅন্য কথা শোভা পায়\nসইমুনা আর সইমুনা\nযায় যদি ভাই দিমু সাধের জান\n(ক) 'একুশের গান' কবিতা কী প্রসঙ্গে রচিত?\n(খ) কবিতাটিতে 'জাগো নাগিনীরা,\nজাগো কালবেশাখীরা' বলতে কী বুঝানো হয়েছে?\n(গ) উদ্দীপকের ভাবচেতনা 'একুশের গান'-এ কীভাবে প্রতিফলিত হয়েছে তা ব্যাখ্যা কর\n(ঘ) 'উদ্দীপকে যে প্রতিবাদী চেতনা প্রকাশিত হয়েছে তার পরিণতি লক্ষ্য করা যায় একুশের গান কবিতায়।' উক্তিটির যথার্থতা মূল্যায়ন কর।\nখ বিভাগ; আনন্দ পাঠ\n৭। নিচের উদ্দীপকটি পড় এবং প্রশ্নগুলোর উত্তর দাও :\nআলী কোজাই নামে বাগদাদে এক লোক বাস করত। সে হজব্রত পালনের জন্য মক্কায় যাওয়ার সময় জীবনের সঞ্চয় কলসিতে লুকিয়ে তার ওপরে জলপাই ভরে বন্ধু নাজিমের কাছে রেখে গেল। আলী কোজাই ফিরে এসে বন্ধু নাজিমের কাছ থেকে কলসি নিয়ে গিয়ে দেখল তাতে মোহর নেই, শুধু জলপাই আছে। আলী তখন কাজির দরবারে নালিশ করলে কাজি নাজিমকে ডেকে জিজ্ঞাসা করলে নাজিম তার কলসি যথা নিয়মে ফেরত দিয়েছে বলল। আসলে নাজিম আলীর সেই সঞ্চিত ধন অর্থাৎ মোহরগুলো পেয়ে সিন্দুকে ভরে রেখে দিল?\n(ক) গল্পাংশ কোন দেশের পটভূমিতে রচিত?\n(খ) আলী মূল্যবান মোহরের ওপর জলপাই রাখল কেন?\n(গ) উদৃব্দতিতে বন্ধুর প্রতি নাজিমের আচরণের যৌক্তিকতা তুলে ধর।\n(ঘ) উদৃব্দতির আলোকে আলী ও নাজিম চরিত্রের তুলনামূলক মূল্যায়ন কর।\n৮। নিজের উদ্দীপকটি পড় এবং প্রশ্নগুলোর উত্তর দাও :\nসোহরাব যন্ত্রণায় এবং ক্ষোভে ক্রন্দন করে বলল, শোন ইরানি কাপুরুষ। তুমি অন্যায় যুদ্ধে প্রথম পরাজয়ে আমাকে প্রাণে বধ করলে। কিন্তু এ সংবাদ যখন আমার বাবা জানতে পারবেন তখন তুমি সাগরের অতলেই থাক, কিংবা আকাশে নক্ষত্রের মধ্যে পলায়ন কর, তিনি তোমাকে ক্ষমতা করবেন না।\n(ক) রোস্তম যুদ্ধনীতির কোন বৈশিষ্ট্য ভঙ্গ করেছেন?\n(খ) সোহরাব যুদ্ধটিকে অন্যায় যুদ্ধ বলেছে কেন?\n(গ) উদৃব্দতাংশে সোহরাবের সংলাপে রোস্তমের প্রতি যে বিশ্বাসের প্রতিফলন ঘটেছে, গল্পে রোস্তম চরিত্রে তার কতটুকু প্রকাশ ঘটেছে?_ বর্ণনা কর।\n(ঘ) উদৃব্দতাংশের আলোকে রোস্তমের চরিত্র বিশ্লেষণ কর।\n৯। উদ্দীপকটি পড় এবং প্রশ্নগুলোর উত্তর দাও :\n'সৃষ্টিকর্তার কৃপাদৃষ্টি' লাভ করতে হলে তার নির্দেশনা মেনে তাকে তুষ্ট করতে হয়। এই সত্যের প্রতিফলন আমরা দেখতে পাই উপেন্দ্রকিশোর রায় চৌধুরী রচিত 'রামায়ণ কাহিনীতে' বর্ণিত দশরথের ক্ষেত্রে। দশরথ দেবতাদের খুশি করে চারজন পুত্রসন্তান লাভ করেন। তাদের মধ্যে রাম হচ্ছেন অশুভ শক্তির বিপক্ষে বিজয়ী একজন বীরের প্রতীক।\n(ক) রামের পিতার মনে কী দুঃখ ছিল?\n(খ) রামের পিতার দেশে চোর-ডাকাত ছিল না কেন?\n(গ) 'এই সত্যের প্রতিফলন আমরা দেখতে পাই উপন্দ্রেকিশোর রায় চৌধুরী রচিত রামায়ণ কাহিনীতে বর্ণিত দশরথের ক্ষেত্রে'_ উক্তিটি ব্যাখ্যা কর।\n(ঘ) তুমি কী মনে কর রাম হচ্ছেন অশুভ শক্তির বিপক্ষে বিজয়ী একজন বীরের প্রতীক? তোমার উত্তরের পক্ষে যুক্তি দাও।\nPosted by S.M. Ahsan Habib at 8:00 PM\nA Morality Shop\nA Morality Shop A Morality shop is the latest addition in the history of shop. Though we don’t see any shop like this in our country. A...\nRules of Narration\nNarration Assertive sentence Rule-1: Reporting verb-এর object না থাকলে indirect speech-এর সময় said অপরিবর্তিত থাকবে। Inverted comma উঠে ...\nuse of A/an for Kids\nHow to speak and learn English language!\nশীতের অসুখঃ করণীয়\nCompleting Sentence for HSC Examination\nThe unit by which the loudness for HSC Exam\nপ্রথম শ্রেণীর শিক্ষার্থীদের পড়াশোনাবাংলা ও ইংরেজি\nHSC English The process of globalization\nHSC English 1st Paper-In Bangladesh the retirement...\nSeen comphrension Feroza\nপ্রথম শ্রেণীর শিক্ষার্থীদের পড়াশোনা\nEnglish 2nd Paper Practice for SSC Exam\nAdd tag questions to the following sentences.\nHow safe will the buildings\nSeen Comprehension The first thing is that\nseen comphrension Humans, animals, and plants a\nনানা কিছুর ইংরেজি নাম\nNeil A. Armstrong commanded for SSC Exam\nRewrite using letters and punctuation\nHSC-Seen comphrension His name was Jerry;\nSentence Starters for Kindergarten Writers and Beg...\nTalking to Kids: 100 Questions to Start Conversati...\nEight Steps for Teaching Kids Poetry\nক্যাডেট কলেজে ভর্তি পরীক্ষার প্রস্তুতি : ইংরেজি\nModel TestEnglish 2nd Paper for SSC Exam\nSeen comprehension-Communicative competence for H...\nRewrite using letters and punctuation for PEC Exa...\n10 Tips to Your Interview\nIdioms on Colours\nIdioms on Money\nHow to speak in English (Learner's Experience)\n10 Things to do before an Interview\nTips on Dressing for an Interview\nGrammar - How to Improve Grammar\nক্যাডেট কলেজে ভর্তি পরীক্ষার মডেল টেস্ট\nপ্রাথমিক শিক্ষা সমাপনী পরীক্ষা-২০১২ পরিবেশ পরিচিতি...\nমহেশ for SSC Exam\nSeen Comprehension for HSC Exam\nOpposite words for PEC Exam\nRight Form of Verbs\nএসএসসি শিক্ষার্থীদের পরীক্ষার প্রস্তুতি\nবিভিন্ন মন্ত্রণালয়ের অধীনে নিয়োগ পরীক্ষার প্রস্তুত...\nইংরেজি প্রথম পত্র In mid 15th century seen comphr...\nবাংলা ২য় পত্র একাদশ ও দ্বাদশ শ্রেণীর বাংলা\nএকাদশ-দ্বাদশ শ্রেণী : ইসলাম শিক্ষা\nএসএসসি পরীক্ষা-২০১৩: বিশেষ প্রস্তুতি\nজীববিজ্ঞান থেকে সৃজনশীল জ্ঞান ও অনুধাবনমূলক প্রশ্ন...\nবাংলা ২য় পত্রের সহপাঠ\nSuggestion Botany for HSC Exam-2013\nপ্রাথমিক শিক্ষা সমাপনী পরীক্ষার চূড়ান্ত মডেল টেস্...\nপ্রাথমিক শিক্ষা সমাপনী পরীক্ষার মডেল টেস্ট : ইসলাম...\nSeen Comprehension :Neil Armstrong for SSC Exam\nEnglish suggestion for PEC Exam\nMath model test for PEC Exam\nএকাদশ-দ্বাদশ শ্রেণী : বাংলা প্রথম পত্র\nPunctuation and Capital marks for PEC Exam\nবিজ্ঞানে নতুন কাঠামো অনুযায়ী\nবাংলা বিষয়ের নতুন প্রশ্নকাঠামো অনুযায়ী Questions\nসমাজের নতুন কাঠামো অনুযায়ী Questions\nপ্রাথমিক শিক্ষা সমাপনী পরীক্ষার বাংলা ও সমাজ বিষয়ে...\nএইচএসসি পরীক্ষার প্রস্তুতি\nEnglish model Test for PEC Exam\nনগরের বিভিন্ন বিপণি বিতানের এবং প্রধান প্রধান এলাক...\nযোগ্যতাভিত্তিক প্রশ্ন কী\nCLOZE TEST WITH CLUES for SSC Exam\nজাতীয় বিশ্ববিদ্যালয়ে ডিগ্রি পরীক্ষা-২০১২ অনলাইন রে...\nশিক্ষক নিবন্ধন পরীক্ষার বিশেষ আয়োজন\nEnglish 2nd Paper for SSC Exam\nসমাজের মডেল প্রশ্ন\nপ্রাথমিক শিক্ষা সমাপনী পরীক্ষার সমাজ ও বিজ্ঞান বিষ...


‘বিশ্বের প্রথম ব্যাংক’ যা এখনো সচল!\nপ্রকাশিত: ১৯:৫৪ ১১ সেপ্টেম্বর ২০১৯\nব্যাংকের প্রচলন কীভাবে শুরু হলো? কোনটিই বা বিশ্বের প্রথম ব্যাংক? সবই জানা হবে, তবে এর আগে জেনে নিই ব্যাংক কাকে বলে?\nব্যাংক হলো এক ধরণের আর্থিক প্রতিষ্ঠান যা সাধারণ মানুষের সঞ্চয় সংগ্রহ করে পুঁজি গড়ে তোলে এবং সেই পুঁজি উদ্যোক্তাদের ধার দিয়ে বিনিয়োগে সাহায্য করে। ব্যাংক মূলত ব্যক্তি কর্তৃক প্রদেয় সঞ্চিত অর্থ জমা রাখে এবং ওই অর্থ ব্যক্তি কিংবা প্রতিষ্ঠানে ঋণগ্রহণ করে তাদের কার্যক্রম পরিচালনা করে।\nব্যাংক কাকে বলে জানা হলো; এবার চলুন জেনে নিই বিশ্বের প্রাচীনতম ব্যাংক শুরুর ইতিহাস-\nপ্রাচীনতম ব্যাংক শুরুর ইতিহাস:\nBanca Monte dei Paschi di Siena S.P.A. বিএমপিএস বা এমপিএস নামে পরিচিত। এটি একটি ইটালিয়ান ব্যাংক। বিশ্বের সবচেয়ে পুরনো ব্যাংক ধর্মীয় মর্যাদায় ১৪৭২ সালে (৫৪৬ বছর আগে) প্রতিষ্ঠিত হয় এবং ১৬২৪ সালে (৩৯৩ বছর আগে) বর্তমান ব্যাংকিং ধারায় এটি প্রতিষ্ঠিত হয়। এটি বিশ্বের সবচেয়ে প্রাচীন বা দ্বিতীয় প্রাচীনতম ব্যাংক এবং চতুর্থ বৃহত্তম ইতালীয় বাণিজ্যিক ও রিটেইল ব্যাংক। কলম্বাস আমেরিকা আবিষ্কারেরও দুদশক আগে এ ব্যাংক তার কার্যক্রম শুরু করে। এমনকি সপ্তম হ্যানরি যখন ‘বসওরর্থের যুদ্ধে’ তৃতীয় রিচার্ডকে পরাজিত করে ইল্যান্ডের সিংহাসনে বসেন তারো এক যুগ পরে এ ব্যাংকটির কার্যক্রম পুরোদমে চলছিল। আগের মতো স্বর্ণালী সময় না থাকলেও ঐতিহ্যের গৌরব নিয়ে খুঁড়িয়ে খুঁড়িয়ে এখনো চলছে প্রাচীন ব্যাংকটি।\n১৯৯৫ সাল থেকে ব্যাংকটি মনতে ডেই পাসকি ডে সেইনা নামে পরিচিত। একটি সংবিধিবদ্ধ সংস্থা থেকে ব্যাংকা মনতে ডেই পাসকি ডে সেইনা (Banca MPS) নামে একটি সীমিত কোম্পানিতে রূপান্তরিত হয়। বর্তমানে Banca MPS- তে প্রায় ২,০০০ শাখা, ৩১,০০০ কর্মী এবং ইতালিতে ৫.১০ মিলিয়ন গ্রাহক, পাশাপাশি বিদেশে শাখা এবং ব্যবসা রয়েছে। একটি সহায়ক কোম্পানি হিসেবে এমপিএস ক্যাপিটাল সার্ভিসেস, কর্পোরেট এবং বিনিয়োগ ব্যাংকিং পরিচালনা করে থাকে।\nব্যাংকটি প্রতিষ্ঠিত হওয়ার পূর্বের কথা:\nতুসকান অঞ্চলের ‘সেইনা’ বর্তমানে একটি শহর হলেও সেযুগে এটি স্বতন্ত্র একটি রাজ্য ছিল। একসময় তুসকান সেইনাকে নিজেদের অধীনে নিয়ে আসে। সেসময় জরুরি প্রয়োজনে টাকার দরকার হলে মূল্যবান জিনিসপত্র বন্ধক রেখে ধার নেয়ার ব্যবস্থা প্রচলিত ছিল। বন্ধক রাখা জিনিসগুলোর বিনিময়ে ধারের কার্যক্রমগুলো পরিচালিত হতো ব্যক্তিগত পর্যায়ে।\n১৪৭২ সালের ৪ মার্চ ‘রিপাবলিক অব সেইনা’র ম্যাজিস্ট্রেট ধার দেয়া নেয়ার এ ব্যবসাকে একটি কাঠামোর আকার দেয়ার উদ্দেশ্যে বন্ধক রেখে টাকা ধার দেয়ার প্রতিষ্ঠান ‘মনতে ডেই পিয়েতা’ প্রতিষ্ঠা করেন। সেই আর্থিক প্রতিষ্ঠানটিই আজকের ‘মনতে ডেই পাসকি ডে সেইনা (এমপিএস)’ যা কিনা বিশ্বের সবচেয়ে পুরনো ব্যাংক। এত বছর পরও ব্যাংকটি এখনো তাদের কার্যক্রম চালিয়ে যাচ্ছে। প্রতিষ্ঠার পর থেকে ব্যাংকটির কার্যক্রম বিস্তৃত রয়েছে সমগ্র বিশ্ব জুড়েই।\nবলা হয় সেইনা শহরে বসবাস করা ৬০ হাজার মানুষ দু’ভাগে বিভক্ত। একভাগে আছেন যারা ব্যাংকটিতে বর্তমানে কর্মরত আছেন আর অপর ভাগে আছেন যারা ব্যাংকে কর্মজীবন শেষ করে এখন পেনশন পাচ্ছেন!\nব্যাংকটি আজকের কাঠামো লাভ করে ১৬২৪ সালে। সেসময় তুসকানের গ্রান্ড ডাচি ও গ্রান্ড ডিউক দ্বিতীয় ফার্ডিনান্ড ঘোষণা করেন রাষ্ট্র নিয়ন্ত্রিত পশু চড়ানোর (পেসচিউর) এলাকা থেকে যা আয় হবে তা ব্যাংকে অর্থ জমাকারীদের আয় বলে গণ্য হবে। এই ঘোষণার পর ধীরে ধীরে ব্যাংকটি স্থানীয় জনগনের কাছে জনপ্রিয়তা লাভ করতে থাকে। এরই পরিপ্রেক্ষিতে ১৭ ও ১৮ শতকে ব্যাংকের কার্যক্রম আগের তুলনায় অনেক বৃদ্ধি করা হয়।\n১৮৭১ সালে ইতালি উপদ্বীপের স্বতন্ত্র সকল রাজ্য মিলে ঐক্যবদ্ধ ইতালি গঠন করে আর রোমকে রাজধানী ঘোষণা করে গঠন করা হয় ‘কিংডম অব ইতালি’। এরপরেই এমপিএস ব্যাংক পুরো ইতালি জুড়ে তাদের ব্যবসা বিস্তৃত করে। সঙ্গে যুক্ত করে নতুন নানা ধরণের সেবা।\nযেমন ব্যবসা বিস্তৃত করণের সময় এমপিএস ব্যাংক ইতালিতে প্রথমবারের মত বন্ধকী লোন চালু করে। এরই কিছুদিন পর তারা তুসকানভিত্তিক সঞ্চয়ী ব্যাংক ‘কাসা দি রিসপারমিও দি প্রাতো’র অধিকাংশ শেয়ার কিনে নেয়। ১৯৯৫ সালে ইতালি সরকারের মিনিস্ট্রি অব ট্রেজারের জারি করা আদেশে এমপিএস ব্যাংক আলাদা দুটি ইনস্টিটিউট গঠন করে। যাদের একটি হচ্ছে ‘ফনডাজিওন মনতে দিও পাসকি ডে সেইনা’। ১৯৯৯ সালে ব্যাংকটি ইতালিয়ান স্টক এক্সচেঞ্জে তালিকাভুক্ত হয়।\nস্টক এক্সচেঞ্জে তালিকাভুক্তির ব্যাংকটি বেশ কয়েকটি আঞ্চলিক ব্যাংক অধিগ্রহণ করে। ২০০২-০৬ সাল নাগাদ ব্যাংকটি প্রাইভেট ব্যাংকিং ও প্রাইভেট পেনশন প্লানস কার্যক্রম গ্রহন করে পরিকল্পনা বাস্তবায়নের লক্ষ্যকে সামনে রেখে তারা সমগ্র ইতালি জুড়ে ২ হাজারেরও বেশি শাখা চালু করে।\nগভীর সংকটে এমপিএস:\nপাঁচ শতাব্দী টিকে থাকা বিশ্বের সবচেয়ে পুরনো ব্যাংকটি বর্তমানে খুব কঠিন সময়ের মধ্যে দিয়ে যাচ্ছে। সম্প্রতি ব্যাংকটি আবার লোকসানের সম্মুখীন হয়েছে। আর এর জন্য ব্যাংকটির মন্দ ঋণের ক্রমবৃদ্ধিকে দায়ী করা হচ্ছে।\nসর্বশেষ ২০১৭ সালের জুনে ব্যাংকটি শেয়ারবাজার থেকে ৫ বিলিয়ন ইউরো সংগ্রহ করে, যা রাষ্ট্রের দেনা পরিশোধে এবং নিজেদের আর্থিক অবস্থা উন্নয়নের জন্য ব্যয় করা হয়।\nঅনেক কঠিন সময়ের মধ্যে দিয়ে গেলেও পরিবর্তিত পরিস্থিতির কারণে থেমে থেমে চলতে থাকা ‘মনতে ডেই পাসকি ডে সেইনা (এমপিএস)’ ব্যাংকটির গ্রাহকরা ৫৪৬ বছর বয়সী এ প্রতিষ্ঠানকে এখনো স্নেহের চোখেই দেখেন।\nউল্লেখ্য, আগের মতো স্বর্ণালী সময় না থাকলেও ঐতিহ্যের গৌরব নিয়ে খুঁড়িয়ে খুঁড়িয়ে এখনো চলছে প্রাচীন ব্যাংকটি।\nসত্র: ব্যাংকিং নিউজ বাংলাদেশ\nসেনা সদস্যদের সর্বোচ্চ ত্যাগ স্বীকারের আহ্বান রাষ্ট্রপতির উন্নয়ন পরিকল্পনা একে অপরের পরিপূরক হতে হবে: প্রধানমন্ত্রী গ্রামীণফোনকে আরো ১ হাজার কোটি টাকা পরিশোধের নির্দেশ নওগাঁর মান্দায় ট্রাকচাপায় ৩ অটোযাত্রীর মৃত্যু


বোর্ডের পরীক্ষার জন্য প্রতিটি রাজ্যে চিঠি পাঠালো সিআইএসসিই! - kakdwip.com\nHome Daily News India News WB News বোর্ডের পরীক্ষার জন্য প্রতিটি রাজ্যে চিঠি পাঠালো সিআইএসসিই!\nবোর্ডের পরীক্ষার জন্য প্রতিটি রাজ্যে চিঠি পাঠালো সিআইএসসিই!\nকোভিড পরিস্থিতিতে আগামী ৪ জানুয়ারি থেকে দশম এবং দ্বাদশ শ্রেণির পড়ুয়াদের জন্য আংশিক ভাবে স্কুল খুলতে চায় দি কাউন্সিল ফর দি ইন্ডিয়ান স্কুল সার্টিফিকেট এগজামিনেশনস (সিআইএসসিই)। বৃহস্পতিবার এ নিয়ে সব রাজ্যের মুখ্যমন্ত্রীর কাছে আর্জি জানিয়েছে সিআইএসসিই। প্র্যাক্টিক্যাল ও প্রজেক্ট ওয়ার্কের মতো বিষয়গুলি মাথায় রেখেই এই আবেদন করা হয়েছে, যাতে পড়ুয়ারা নিজেরা স্কুলে উপস্থিত হয়ে ক্লাস করতে পারে।\nকাউন্সিল একটি বিবৃতিতে আশ্বস্ত করেছে কোভিড বিধি মেনেই স্কুল খোলা হবে। মুখ্যমন্ত্রীদের ছাড়াও মুখ্য নির্বাচন কমিশনারের কাছেও চিঠি লিখেছে ওই কাউন্সিল। তাতে আগামী বছরের এপ্রিল এবং মে মাসের মধ্যে কোথায়, কবে নির্বাচন রয়েছে তাও জানতে চাওয়া হয়েছে। মনে করা হচ্ছে, ২০২১ সালের আইসিএসই এবং আইএসি পরীক্ষার সূচি তৈরির জন্য আগাম প্রস্তুতি সেরে ফেলতে চাইছে কাউন্সিল।\nপ্রসঙ্গত, অতিমারি রুখতে গত ২৫ মার্চ লকডাউন ঘোষণার পর থেকেই বন্ধ দেশের শিক্ষা প্রতিষ্ঠানগুলি।\nঅনেক স্কুলে অনলাইন পড়াশোনাও শুরু হয়েছে। তবে গত ২৯ নভেম্বরই রাজ্যের শিক্ষামন্ত্রী পার্থ চট্টোপাধ্যায় জানিয়ে দেন, অবিলম্বে স্কুল, কলেজ এবং বিশ্ববিদ্যালয়ের মতো শিক্ষা প্রতিষ্ঠান খোলার চিন্তা ভাবনা করছে না সরকার।


শনিবার ৩০ মে, ২০২০ ৭:২৪ এএম\nপ্রকাশিত: ১৭:৩০, ২০ সেপ্টেম্বর ২০১৯ আপডেট: ১৭:৫১, ২০ সেপ্টেম্বর ২০১৯\nস্টোর রুমের দরজা আটকে একদিনে তিন কোর্সের টানা নয় ঘণ্টা পরীক্ষা নেওয়ার অভিযোগ উঠেছে ইসলামী বিশ্ববিদ্যালয়ে (ইবি)। পরিদর্শক ছাড়াই আইন বিভাগের সান্ধ্যকালীন কোর্সের এক শিক্ষার্থীর পরীক্ষা এভাবে গ্রহণ করেছেন ওই বিভাগের সহকারী অধ্যাপক সাজ্জাদুর রহমান টিটু।\nএই অভিযোগে তাকে বিশ্ববিদ্যালয়ের সকল প্রকার একাডেমিক কার্যক্রম থেকে অব্যাহতি দেওয়া হয়েছে। একই সঙ্গে ঘটনার তদন্তে তিন সদস্যের একটি কমিটি গঠন করেছে বিশ্ববিদ্যালয় প্রশাসন।\nশুক্রবার বিশ্ববিদ্যালয়ের রেজিস্ট্রার স্বাক্ষরিত এক অফিস আদেশের মাধ্যমে এ তথ্য জানা যায়।\nরেজিস্ট্রার অফিস সূত্রে জানা যায়, গত ১৮ সেপ্টেম্বর আইন বিভাগের সান্ধ্যকালীন নবম ব্যাচের ৩য় সেমিস্টারের এক শিক্ষার্থীর ১ম সেমিস্টারের মানোন্নয়ন পরীক্ষা অনুষ্ঠিত হয়। বিশ্ববিদ্যালয়ের পরীক্ষা বিধি লঙ্ঘন করে একদিনে টানা ৯ ঘণ্টায় তিনটি (১০৫, ১০৬, ১০৭) কোর্সের পরীক্ষা নেওয়া হয়। পরীক্ষা ৩টি কোনো ক্লাস রুমে না নিয়ে আইন বিভাগের স্টোর রমে নেওয়া হয়েছে। পরীক্ষার হলে পরিদর্শক না থাকায় ওই শিক্ষার্থী মোবাইলের মাধ্যমে নকল করেছে বলে প্রমাণ পাওয়া গেছে। তাছাড়া কোর্স তিনটির পরীক্ষার প্রশ্নপত্র সংশ্লিষ্ট শিক্ষক দ্বারা প্রণয়ন করা হয়নি। একই সঙ্গে কর্মচারীর মাধ্যমে পরীক্ষার খাতা ও প্রশ্নপত্র সরবরাহ করা হয়েছে বলে জানা গেছে।\nএ ঘটনায় বৃহস্পতিবার সেপ্টেম্বর আইন বিভাগের সভাপতি অধ্যাপক নুরুন্নাহার ও ছাত্র উপদেষ্টা অধ্যাপক পরেশ চন্দ্র বর্ম্মন উপাচার্য অধ্যাপক হারুন-উর-রশিদ আসকারী বরাবর পৃথকভাবে লিখিত প্রতিবেদন জমা দেন। অভিযোগের ভিত্তিতে উপাচার্য পরীক্ষা কমিটির আহবায়ক ড. সাজ্জাদুর রহমান টিটুকে পরীক্ষার শৃঙ্খলা ভঙ্গ ও দায়িত্বে অবহেলার দায়ে সকল প্রকার একাডেমিক কার্যক্রম থেকে বিরত থাকার নির্দেশ দেন। একই সঙ্গে কেন তার বিরূদ্ধে আইনানুগ ব্যবস্থা নেয়া হবে না তা আগামী ৭ কার্যদিবসের মধ্যে জবাব দেওয়ার নির্দেশ দিয়েছে প্রশাসন।\nএঘটনার অধিকতর তদন্তের জন্য একটি কমিটিও গঠিত হয়েছে। এতে আইন অনুষদের ডিন অধ্যাপক রেবা মন্ডলকে আহ্বায়ক করে হিউম্যান রিসোর্স ম্যানেজমেন্ট বিভাগের সভাপতি অধ্যাপক কাজী আক্তার হোসেন ও সিন্ডকেট সদস্য অধ্যাপক মাহবুবর রহমানকে সদস্য করা হয়েছে।\nএ বিষয়ে ড. সাজ্জাদুর রহমান টিটু বলেন, আমি এ বিষয়ে কিছুই জানি না।\nউপাচার্য অধ্যাপক হারুন-উর-রশিদ আসকারী বলেন, আইন বিভাগের এই ঘটনাটি অত্যন্ত দুখঃজনক ও নিন্দনীয়। তদন্ত কমিটির প্রতিবেদন হাতে পেলে প্রয়োজনীয় ব্যবস্থা গ্রহণ করা হবে।


২৭ ডিসেম্বর, ২০২১ ১৩:৪০\nআয়োজিত সেই অনুষ্ঠানে শিল্প প্রতিমন্ত্রী কামাল আহমেদ মজুমদারের বক্তব্য নিউজ টোয়েন্টিফোরের পাঠকদের জন্য হুবুহু তুলে ধরা হল-\nআত্মত্যাগ করেছেন দুই লক্ষ মা-বোন। আর আপনারা আজকে এই প্রতিষ্ঠানগুলোকে লুটে পুটে খাচ্ছেন। শিল্প মন্ত্রণালয়ের অধীনস্ত ইস্পাত প্রকৌশল করপোরেশনের যে বিরাট সংস্থা, এখানে আলোচনা হবে জাতির পিতার উপরে, এখানে আলোচনা হবে স্বাধীনতার সুবর্ণজয়ন্তীতে। আপনারা প্রয়োজনে অডিটরিয়াম বানিয়ে নেবেন। সবার উপস্থিতিতে আপনারা আলাপ আলোচনা করবেন। সাধারণ শ্রমিক-কর্মচারীদের আলোচনার সুযোগ দেবেন। আর আপনারা তা না করে এখানে গুটি কয়েকজন কর্মকর্তা সমবেত হয়েছেন, ৭/৮ জন বক্তব্য দিয়েছেন। আপনাদের বক্তব্য শোনার জন্য আমরা এখানে আসিনি। আমরা এসেছি বঙ্গবন্ধুর জন্মশতবার্ষিকী এবং স্বাধীনতার সুবর্ণজয়ন্তী উপলক্ষে মাননীয় প্রধানমন্ত্রী জননেত্রী শেখ হাসিনা যে শপথ বাক্য পাঠ করিয়েছেন, সেই শপথবাক্যের কতটুকু আপনারা বাস্তবায়ন করছে, ইস্পাত প্রকৌশল করপোরেশন কতটুকু বাস্তবায়ন করছে - সেটাই আমরা জানতে চাই। কারণ আমরা দেখছি এটিকে একটি অলাভজনক প্রতিষ্ঠানে আপনারা পরিণত করেছেন।\nসরকারি জমি, ইস্পাত প্রকৌশল করপোরেশনের জমি ভাড়া দিয়ে আপনাদের বেতন দেওয়া হচ্ছে, বোনাস দেওয়া হচ্ছে, আরাম-আয়েশ আপনারা করছেন। অবশ্যই এটিকে লাভজনক প্রতিষ্ঠানে পরিণত করতে হবে। মাননীয় প্রধানমন্ত্রী জননেত্রী শেখ হাসিনা বলেছেন, ‘নতুন করে কোনো করপোরেশনের নামে অর্থ বরাদ্দ দেওয়া হবে না। ’ আপনারা গাড়ির কথা বলেছেন। প্রগতির কথা বলেছেন। প্রগতি যেভাবে ছিল... স্বাধীনতা উত্তর প্রগতি যেভাবে ছিল, সেটা ওই ভাবে আর নাই। আপনারা গাড়ি নিয়ে আসেন, সেটা পরে বাজারে বিক্রি করে দেন। আপনারা স্বাধীনতার ৫০ বছর প্রগতি কেন করতে পারলেন না? স্বাধীনতার ৫০ বছর, সুবর্ণজয়ন্তী আমরা উদযাপন করছি। কোন শিল্প কারখানা আপনারা লাভজনক করেছেন? একটির কথা বলতে পারবেন? পারবেন না। প্রত্যেকটি অলাভজনক প্রতিষ্ঠান। স্টিল করপোরেশনের আজকে আপনারা ভাড়া দিয়ে বেতন-বোনাস নিচ্ছেন। আমরা কী ধরে নিতে পারি যে আপনারা এখানে বসে মুক্তিযোদ্ধাদের রক্ত পান করছেন? দুর্নীতিতে হাবুডুবু খাচ্ছেন? কারণ আপনারা কেউ পদক্ষেপ নেননি এ প্রতিষ্ঠানগুলোকে গড়ে তোলার। আজকে যদি এখানে ট্রেড ইউনিয়ন থাকতো, সব নেতাকর্মী থাকতো, আমরা সেখানে বক্তব্য দিতাম। কেন এ অবস্থা হচ্ছে? প্রত্যেকের সম্মিলিতভাবে এই সব প্রতিষ্ঠান যেগুলো বঙ্গবন্ধু জনগণের জন্য জাতীয়করণ করেছেন, সেগুলো কেন ধুঁকে ধুঁকে নষ্ট হয়ে যাবে? সেগুলোর উত্তরোত্তর উন্নতির দায়িত্ব আপনাদের, আমাদের, সকলের।\nআপনাদের আলোচনা সভা থেকেই এটা বোঝা যায় কী করতে পারবেন! কারণ সরকারি কিছু কিছু আমলা আছে, চাকরির শেষ বয়সে উনাদের শিল্প মন্ত্রণালয়ে পাঠানো হয়। আমি আড়াই বৎসর দেখলাম। তাদের পাঠানো হয়, ক’দিন পর উনারা চলে যান। তার ভেতর অনেক ভালো লোকও আছেন। .... নতুন চেয়ারম্যান সাহেব এসেছেন। উনাকে বলা হয়েছে যে এগুলো স্থগিত রাখেন। তিনি স্থগিত রাখেন নাই। আজকে একই অবস্থা চলছে। মাননীয় প্রধানমন্ত্রীর সাউন্ডপ্রুফ রুম, চেয়ারম্যান সাহেবেরও রুমও সেভাবে সাজাতে হবে। ঢেলে সাজাতে হবে। লিফটের পরিবর্তন করতে হবে। খুশিমতো কথা না শুনলে লোকজনকে বদলি করতে হবে। চেয়ারম্যান সাহেব, এগুলো না করে, আপনার প্রতিষ্ঠানগুলোকে কীভাবে লাভজনক প্রতিষ্ঠানে পরিণত করা যায়, সেটা নিয়ে কাজ করেন। যাতে প্রতিটা প্রতিষ্ঠান লাভজনক প্রতিষ্ঠানে পরিণত হয়।


দুর্ঘটনা : উড়োজাহাজ দুর্ঘটনা - মাসিক আলকাউসার\nসহমর্মিতা মানুষের এক মানবিক বৈশিষ্ট্য, অন্যের দুঃখ কষ্ট তাকে গভীরভাবে নাড়া দিয়ে যায়। বিশেষত সেখানে যদি থাকে আপনত্বের কোনো দিক। এই চেতনা ও সংবেদন মানুষকে দেয়া আল্লাহ তাআলার এক বড় দান, মানবতার এক বড় বৈশিষ্ট্য। গত ১২ মার্চ সোমবার দুপুরে নেপালের ত্রিভুবন আন্তর্জাতিক বিমানবন্দরে বাংলাদেশের উড়োজাহাজ বিধ্বস্ত হওয়ার পর গোটা দেশেই নেমে এসেছিল শোকের ছায়া। ইউএস বাংলার ঐ বিমানটিতে ৪ জন ক্রু ও ৬৭ জন যাত্রী ছিলেন। ৩২ বাংলাদেশী, ৩৩ নেপালী ছাড়াও ছিলেন মালদ্বীপের ১ জন ও চীনের ১ জন নাগরিক। সর্বমোট ৭১ জনের মধ্যে ৫১ জনই ঐ দুর্ঘটনায় নিহত হন। আহতদের মধ্যে ১০ জন বাংলাদেশী, ৯ জন নেপালি ও ১ মালদ্বীপের নাগরিক। দুর্ঘটনায় বিমানটির পাইলট ও কো-পাইলট দুজনই নিহত হন। বলা হচ্ছে, ১৯৮৪ সালের পর থেকে এটিই কোনো বাংলাদেশী যাত্রীবাহী উড়োজাহাজের বড় দুর্ঘটনা।\nসঙ্গত কারণেই এই দুর্ঘটনার পর নানাবিধ আলোচনা পর্যালোচনা হচ্ছে। নেপালের ত্রিভুবন আন্তর্জাতিক বিমানবন্দরের ব্যবস্থাপনাগত নানা সীমাবদ্ধতা সেই আলোচনায় উঠে এসেছে। একে তো বিমানবন্দরটি পার্বত্য অঞ্চলে অবস্থিত হওয়ার কারণে ঝুঁকিপূর্ণ। দ্বিতীয়ত প্রযুক্তিগত ও ব্যবস্থাপনাগত দিক থেকেও তা দুর্বল। বাংলাদেশী উড়োজাহাজটির বিধ্বস্ত হওয়ার পেছনে এই বিষয়টিও আলোচনায় আসছে।\nদুর্ঘটনা কখনো কাম্য নয় এবং তা অবহেলা করার মতো বিষয়ও নয়। এর সঠিক কারণ নির্ণয় করে ভবিষ্যতের জন্য সাবধান হওয়াই বুদ্ধিমানের কাজ। এক্ষেত্রে আত্মসমালোচনাও অতি প্রয়োজন।\nবিমান দুর্ঘটনার সূত্রে অন্যান্য যানবাহনের দুর্ঘটনাও আলোচিত হয়েছে। দৈনিক প্রথম আলোতে আনিসুল হক লিখেছেন... সড়ক দুর্ঘটনায় মৃত্যুর শঙ্কা সবচেয়ে বেশি। সারা পৃথিবীতে বিমান দুর্ঘটনায় ২০১৭ সালে মৃত্যুর সংখ্যা ৫৯, ২০১৬ সালে ২৫৮ আর ২০১৫ সালে ১৮৬, ২০১৪ সালে ৬৯১। সূত্র : স্টাটিস্টা ডটকম। এটা সারা দুনিয়ার হিসাব। আর ২০১৭ সালের প্রথম ছয় মাসে শুধু বাংলাদেশে সড়ক দুর্ঘটনায় মারা গেছে ২২৯৭ জন। এটা সংবাদপত্রে প্রকাশিত রিপোর্ট থেকে বের করা হিসাব। ২০১৬ সালে দেশে সড়ক দুর্ঘটনায় মারা গেছে ৬ হাজার ৫৫ জন। ২০১২ পর্যন্ত ১৪ বছরে মারা গেছে প্রায় ৪৫ হাজার মানুষ। এটা রীতিমতো গণহত্যা কিংবা মহামারির পর্যায়ে গেছে। ... (দৈনিক প্রথম আলো, ১৬-০৩-১৮)\nএরপর তিনি নৌপথে দুর্ঘটনা ও ট্রেনে কাটা পড়ে মৃত্যুরও একটি পরিসংখ্যান দিয়েছেন। তার শেষ প্যারাটি এরকম- ‘জয় গোস্বামীর একটা কবিতা আছে- ‘এই মালঞ্চ নিয়তিময়, ফুল ধরেছে মৃত্যুগাছে, বাইরে যাওয়ার রাস্তা কোথায় শুধাও না ঝাউ পাতার কাছে।’ ঝাউগাছের পাতার কাছে শুধোলে সমস্যার সমাধান পাওয়া যাবে না। সমাধান তাদেরই বের করতে হবে, যাদের উপর ভার দেওয়া হয়েছে। তোমার পতাকা যারে দাও, তারে বহিবারে দাও শক্তি ... (প্রাগুক্ত)\nদায়িত্ব পালনে অবহেলা একটি পাপ আর অদক্ষ ও অযোগ্য লোকের উপর দায়িত্ব অর্পণ আমানতে খিয়ানত। অথচ সর্বত্র যেন এরই চর্চা। এই পাপাচারের কুফল ভুগতে হচ্ছে গোটা জাতিকে।\nএখন প্রত্যেকে নিজেকে প্রশ্ন করা দরকার, অরাজকতা ও অব্যবস্থাপনার এই সর্বগ্রাসী বিস্তার কেন আমাদের উপর চেপে বসেছে, যা হরণ করেছে আমাদের সুখ-শান্তি-নিরাপত্তা। কুরআন মাজীদে ইরশাদ হয়েছে-\nاِنَّ اللهَ لَا یُغَیِّرُ مَا بِقَوْمٍ حَتّٰی یُغَیِّرُوْا مَا بِاَنْفُسِهِمْ.\nঅর্থাৎ মানুষকে দেয়া সুখ-শান্তি ও অন্যান্য নিআমত ঐ পর্যন্ত আল্লাহ তাআলা পরিবর্তন করেন না, যে পর্যন্ত মানুষ নিজে তার বিশ্বাস ও কর্মকে পরিবর্তন না করে। এটা আল্লাহ তাআলার এক সাধারণ নীতি। মানুষ যখন ঈমানের বদলে কুফর, আমানতের পরিবর্তে খিয়ানত এবং ইতাআত-আনুগত্যের বদলে ফিস্ক ও নাফরমানী অবলম্বন করে তখন তার জীবনে শান্তি ও নিরাপত্তার বদলে শঙ্কা ও অশান্তি নেমে আসে। এ নিয়ম ব্যক্তি জীবনে যেমন সত্য তেমনি সত্য সমষ্টিগত জীবনেও। আমাদের সামাজিক ও রাষ্ট্রীয় জীবনের অশান্তি-অবক্ষয় সম্পর্কে কমবেশি সকলেই উদ্বিগ্ন ও শঙ্কিত। জীবনের সর্বক্ষেত্রে এক সর্বগ্রাসী অবক্ষয়-অব্যবস্থাপনার বিস্তার এখন অতি আত্মকেন্দ্রিক মানুষকেও শঙ্কিত করে তুলছে।\nএই অবস্থায় আমাদের প্রত্যেকের কর্তব্য, নিজের দিকে তাকানো, এরপর সমাজের দিকে তাকানো। আমাদের কর্মে ও বিশ্বাসে কী কী পরিবর্তন আমরা এনেছি তা একটু চিন্তা-ভাবনা করা দরকার। তাহলেই বোঝা যাবে, মুসলিম হওয়া সত্ত্বেও এই সর্বগ্রাসী অরাজকতা আর সেই অরাজকতার ফলশ্রুতিতে ‘গণহত্যা’ বা ‘মহামারি’র পর্যায়ের প্রাণহানী আর দাবানলের মতো অশান্তি কেন আমাদের ঘিরে রেখেছে।\nএই জীবন ও জগৎ যাঁর সৃষ্টি, যাঁর ইচ্ছায় তা পরিচালিত, তাঁরই আনুগত্যের দিকে আবার আমাদের ফিরতে হবে। তাহলে আবারো আমাদের জীবনে ফিরে আসতে পারে তাঁর দানসমূহ।\nমূল প্রসঙ্গে আসি। ইউএস বাংলার উড়োজাহাজটির পাইলট ক্যাপ্টেন আবিদ সুলতান ছিলেন একজন দক্ষ পাইলট। ১৯৮৪ সালে তিনি বাংলাদেশ বিমান বাহিনীতে যোগ দেন। ২০ বছর চাকরি করার পর ফ্লাইট লেফটেন্যান্ট হিসেবে অবসর গ্রহণ করেন। ইউএস বাংলা এয়ারলাইন্সে যোগ দেন ২০১৫ সালের ৬মে। তিনি এই বিমান সংস্থার ড্যাশ এইট কিউ ৪০০ উড়োজাহাজের পাইলট দলের প্রধান ছিলেন। পাশাপাশি এ উড়োজাহাজের পাইলটদের প্রশিক্ষকের দায়িত্বেও ছিলেন। নেপালের ত্রিভুবন বিমানবন্দরে তিনি শতাধিক বারেরও বেশি বিমান নিয়ে ওঠানামা করেছেন। অথচ এখানেই তিনি দুর্ঘটনায় আক্রান্ত হয়ে প্রাণ হারালেন।\nমানুষের কখনো নিজ বিদ্যা-বুদ্ধি ও যোগ্যতার উপর পূর্ণ আস্থাশীল হওয়া উচিত নয়। যোগ্যতার পাশাপাশি সতর্কতা ও নিয়মকানুন মেনে চলাও কাম্য। সর্বোপরি আল্লাহর উপর ভরসা রাখা এবং তাঁর দয়া ও করুণার প্রত্যাশী থাকা অতি প্রয়োজন। একমুহূর্তের জন্যও তিনি যদি বুদ্ধি ও চেতনায় পর্দা ফেলে দেন তাহলেই মানুষ শেষ হয়ে যেতে পারে।\nবাংলাদেশের এই মর্মান্তিক উড়োজাহাজ দুর্ঘটনায় যারা আহত-নিহত হয়েছেন তাদের সবার শোকসন্তপ্ত পরিবার-পরিজনের প্রতি গভীর সমবেদনা। যে মুসলিম ভাই-বোন এই দুর্ঘটনায় নিহত হয়েছেন তাদের জন্য আমরা আল্লাহ তাআলার কাছে মাগফিরাত প্রার্থনা করছি। আল্লাহ তাদের মাফ করে দিন এবং তাদের আখিরাতের জীবনকে শান্তিময় করুন।\nএই দুর্ঘটনার পর বিশ্বের বিভিন্ন দেশের রাষ্ট্রপ্রধানেরা সমবেদনা জানিয়ে বার্তা দিয়েছেন। পত্রিকায় দেখলাম, রাশিয়ার প্রেসিডেন্ট ভ্লাদিমির পুতিনও বাংলাদেশের নিহতদের জন্য শোক প্রকাশ করেছেন। তাদের শোক ও সমবেদনা প্রকাশের প্রতি মর্যাদা রেখেই বলতে ইচ্ছে হয়, এই একান্ত মানবিক বিষয়গুলোও কি কারো জীবনে একটা নিয়মসর্বস্ব অভিনয়ে পরিণত হতে পারে? বাংলাদেশের উড়োজাহাজ দুর্ঘটনায় আগুনে পুড়ে মারা যাওয়া মানুষগুলোর প্রতি সমবেদনা জানানোর সময় পুতিনের কি মনে পড়েছে সিরিয়ার শত শত অগ্নিদগ্ধ নারী-শিশুর কথা, যারা রাশিয়ান আর্মির বিমান থেকে ছোড়া বোমার আঘাতে মর্মান্তিকভাবে অগ্নিদগ্ধ হয়ে প্রাণ হারিয়েছেন? শত শত আহত শিশুর অশ্রু ও রক্তমাখা নিষ্পাপ মুখগুলো কি তার দেখার সুযোগ হয়েছে? সুযোগ হয়েছে বাশার আলআসাদের, যিনি নিজেকে মনে করেন ঐ জাতির, ঐ ভূখণ্ডের ‘নেতা’ ও রাষ্ট্রনায়ক?\nকথা শুধু দীর্ঘই হয়ে যায়! আমাদের উড়োজাহাজ দুর্ঘটনায় নিহতদের প্রসঙ্গে আনিসুল হক লিখেছেন, ‘৫১ তো সংখ্যা নয়। ৫১ জন মানুষ। তাদের প্রত্যেকের আছে জন্মের ইতিহাস, প্রথম হাসা, প্রথম কাঁদা, প্রথম কথা বলা, প্রথম হাঁটা। স্কুলে যাওয়া, আছেন বাবা-মা, আত্মীয়-স্বজন, দূরের বন্ধু, কাছের বন্ধু, আমরা সইতে পারি না। তাদের জন্য বুকটা ভেঙ্গে আসে, হৃদয় বিদীর্ণ হয়। যাঁরা বেঁচে আছেন তাদেরও কত কষ্ট করতে হচ্ছে, কেউবা স্বজন হারিয়েছেন, কেউবা অগ্নিদগ্ধ হয়ে যন্ত্রণা সইছেন। আরও একটা ভাবনা চলে আসে। ওই ফ্লাইটে আমিও থাকতে পারতাম।\nলেখককে ধন্যবাদ, এইটুকু মমতা ও মানবিকতা তো একজন মানুষের থাকতেই হবে। শুধু এইটুকু নিবেদন যে, এই মানবিকতা যেন মিয়ানমার, কাশ্মীর, ফিলিস্তিন, সিরিয়ায় ও অন্যান্য ভূখণ্ডের মানুষগুলোর ক্ষেত্রেও আমাদের মনে জাগে। তারাও তো মানুষ। তাদেরও প্রত্যেকের আছে জন্মের ইতিহাস...।\nকেন যেন মনে হয়, আমাদের অনেকেরই মমতা ও মানবিকতায় কিংবা তার প্রকাশে সংকীর্ণতার ছায়াপাত ঘটছে। যাইহোক, আহত-নিহত সকলের জন্য আবারো গভীর সমবেদনা জানিয়ে এখানেই শেষ করছি।


করোনা পরীক্ষা শুরু হচ্ছে চমেক ল্যাবে\n। ২১ এপ্রিল, ২০২০ ৯:৩৭ পূর্বাহ্ণ\nচট্টগ্রাম মেডিক্যাল কলেজ (চমেক) হাসপাতালেও করোনা ভাইরাস পরীক্ষা শুরু হচ্ছে। করোনা শনাক্তে চমেক-এর জন্য পিসিআর মেশিন ও এক হাজার কিট এসে পৌঁছেছে। আগামী সপ্তাহ থেকে পরীক্ষা শুরু হবে বলে জানা গেছে।\nগতকাল (২০ এপ্রিল) এসব মেশিনপত্র ঢাকা থেকে এসে পৌঁছেছে বলে জানিয়েছেন হাসপাতালের পরিচালক ব্রিগেডিয়ার জেনারেল এসএম হুমায়ুন কবির। তিনি বলেন, আমরা এটি দ্রুত স্থাপন করে পরীক্ষা শুরু করতে চাই। এটি স্থাপনের জন্য টেকনিশিয়ানরা ঢাকা থেকে আসছে। স্থাপনে অন্তত দুই থেকে তিন দিন লাগবে। এরপর থেকে আমরা চমেক হাসপাতালেও পরীক্ষা শুরু করতে পারবো।\nবাংলাদেশ মেডিক্যাল অ্যাসোসিয়েশন-বিএমএ চট্টগ্রাম শাখার সাধারণ সম্পাদক ডা. ফয়সল ইকবাল চৌধুরী জানান, সকালে পিসিআরসহ প্রয়োজনী যন্ত্রপাতি বিমানে চট্টগ্রাম পৌঁছেছে। সঙ্গে এসেছে এক হাজার কিট। যন্ত্রপাতি স্থাপনের পর আগামী সপ্তাহ থেকে চমেক হাসপাতালে পরীক্ষা শুরু হবে। চট্টগ্রামে কিটের সংকট হবে না। চমেকের মাইক্রোবায়োলজি বিভাগের ল্যাবটিকে করোনাভাইরাস শনাক্তকরণ পরীক্ষার জন্য ইতোমধ্যে প্রস্তুত করা হয়েছে।\nচট্টগ্রামের সিভিল সার্জন ডা. শেখ ফজলে রাব্বি জানান, চমেক হাসপাতালে করোনার ল্যাব চালু হলে টেস্টের সংখ্যা বাড়বে। গত ২৬ মার্চ ফৌজদারহাটের বিআইটআইডিতে শুরু হয় করোনা শনাক্তকরণ পরীক্ষা। এখন ফৌজদারহাটের বিআইটিআইডিতে প্রতিদিন গড়ে ২০০ স্যাম্পল সংগ্রহ করা হচ্ছে। কিন্তু জনবল ও যন্ত্রপাতি সংকটের কারণে একশ’র বেশি টেস্ট করা যায় না। ফলে অনেক রোগীর পরীক্ষার রিপোর্ট পেতে কয়েকদিনও লেগে যায়। চমেকে করোনা পরীক্ষা ল্যাব চালু হলে এ অঞ্চলে এ সংকট আর থাকবে না। বাসস\nট্যাগঃ করোনা পরীক্ষা, চমেক ল্যাব


ধূমপান ছাড়তে চান? জেনে নিন সিগারেট ছেড়ে দেয়ার ১০টি সহজ পদ্ধতি\n৬৪০\tপঠিত ০ ... ১৬:২২, মে ২০, ২০২০\nকরোনাভাইরাস পরিস্থিতি মোকাবিলায় দেশের তামাক কোম্পানিগুলোর উৎপাদন, সরবরাহ, বিপণন এবং তামাকপাতা কেনাবেচা কার্যক্রম সাময়িকভাবে বন্ধ করার জন্য শিল্প মন্ত্রণালয়কে অনুরোধ জানিয়েছে স্বাস্থ্য মন্ত্রণালয়। খবর: প্রথম আলো।\nস্বভাবতই এমন খবরে করোনাভাইরাসের আতঙ্কের চেয়ে বেশি আতঙ্কে আছে ধুমপায়ীরা। অনেকে বেশি করে সিগারেট কিনে রাখার কথা ভাবছে, অনেকে বেশি দামে সিগারেট কিনার জন্য আলাদা সেভিংস একাউন্ট খুলছে। তবে কেউ কেউ ভাবছে, ধুমপান ছেড়ে দেয়ার কথা। বুঝতে পারছে না, এত অল্প সময়ে কীভাবে ধুমপান ছাড়বে! তাদের জন্য দ্রুত ধুমপান ছেড়ে দেয়ার ১০টি একেবারে মেড-ইজি টেকনিক নিয়ে হাজির হয়েছে eআরকির ডেডিকেটেড 'কুইট স্মোকিং' টিম।\n১# সিগারেট খাওয়া ছেড়ে দেয়ার পরামর্শ হিসেবে অনেকে চুইংগাম চিবাতে বলেন। কিন্তু চুইংগাম কোন পার্মানেন্ট সমাধান না। অনেকক্ষেত্রে চুইংগাম খাওয়ার পর সিগারেটের ক্রেভিং বেড়ে যায়। যে সিগারেট নিয়ে এত সংগ্রাম, আমরা বলবো সেই সিগারেটকেই চিবিয়ে ফেলুন। ফিল্টার, পেপার, তামাকসহ আস্ত সিগারেট মুখে পুরে এগাল ওগাল করে ইচ্ছামতো চিবাতে থাকুন। স্বাদে বৈচিত্র‍্য আনতে সাথে কিছু ম্যাচের বারুদও যোগ করুন। এভাবে দুইটা সিগারেট চিবানোর পর সিগারেটের আশেপাশে যেতেও আপনার ভয় করবে।\n২# উল্টা সিগারেট খাওয়ার অভ্যাস করুন। মানে সিগারেট খেতে গিয়ে মাঝে মাঝে যে ভুলটা করতেন ওইটাই নিয়মিত করুন। হ্যাঁ, ফিল্টারে আগুন ধরানোর কথা বলছি। স্বাদ বদলানোর অজুহাতে প্রতিবারই ফিল্টারে আগুন ধরিয়ে সিগারেট খান। একদম ইচ্ছামত খান, দলবল নিয়ে খান...\n৩# বাসায় আগুনের উৎস রাখা বন্ধ করে দিন। ম্যাচ, দিয়াশলাইসহ সব। এরপর দুইটা পাথর রাখুন। সিগারেট খেতে ইচ্ছে করলে পাথরে পাথরে ঘষে সিগারেট জ্বালানোর চেষ্টা করুন। এমন অ্যাডভেঞ্চারময় সিগারেট কয়দিন খেতে পারেন দেখুন...\n৪# সিগারেটের ভেতরের তামাক বের করুন। এরপর... না না, যা ভাবছেন তা নয়। কিছুই ঢুকাবেন না। খালি সিগারেটই ধরিয়ে টেনে ফেলুন। একই ব্যাপার, বাতাসই তো টানছেন...\n৫# প্যাকেট ছাড়া সিগারেট কিনুন। এরপর জিন্সের পকেটে রেখে যোগ ব্যায়াম, জিমনাস্টিকসহ নানান ধরণের শারীরিক কসরত করতে করতে বাসায় আসুন। আশাকরি বাসায় আসতে আসতে সিগারেট আস্ত থাকবে না।\n৬# অনেকের ছাদে গেলে সিগারেট খেতে ইচ্ছা করে। না, ছাদে যাওয়া বন্ধ করতে বলবো না। ছাদে যান, সিগারেটও নিয়ে যান। ছাদের উত্তর পাশের একদম কোনায় দাঁড়িয়ে রজনীকান্তের মতো সিনেম্যাটিক স্টাইলে সিগারেট উপর দিকে ছুঁড়ে মেরে তারপর সিগারেট মুখে নেয়ার চেষ্টা করুন। নিজেকে চ্যালেঞ্জ দিন, কেবল সফল হলেই আপনি সিগারেট খাবেন, এছাড়া খাবেন না...\n৭# এক গবেষণায় দেখা গেছে মানুষ কেবল জেগে থাকলেই সিগারেট খায়, ঘুমন্ত অবস্থায় খায় না। সো, বুঝতেই পারতেন কী করতে হবে...\n৮# পেন্সিল বা কলমকে সিগারেটের সাইজ অনুযায়ী কাটুন। এরপর আপনার সন্তানের বা বাসার পিচ্চিদের রং পেন্সিল বক্স থেকে সাদা ও সিগারেটের ফিল্টারের কালারের রং নিয়ে আপনার ব্রান্ডের সিগারেটের মাপ অনুযায়ী রং করে ফেলুন। এবার পায়ের উপর পা তুলে টানতে থাকুন... এই এক সিগারেটই সারাজীবন টানতে পারবেন, আর এতে কোনো ক্ষতিও হবে না...\n৯# মনে মনে ঠিক করুন, সিগারেট খাবেন কিন্তু ধরবেন না। কোনোভাবেই ধরবেন না। আর এরপর যদি সিগারেট না ধরেও খাওয়ার পদ্ধতি আবিষ্কার করে ফেলেন, তাহলে অন্যদের জানায়েন...\n১০# নিজের মনকে প্রশ্ন করুন, আপনার সিগারেট খেতে ইচ্ছে করছে কি না? প্রতিবারই উত্তর আসবে 'হ্যাঁ, আপনি সিগারেট খেতে চান'। সমস্যা নেই, যতক্ষণ পর্যন্ত উত্তর 'না' আসে ততক্ষণ পর্যন্ত প্রশ্ন করতেই থাকুন।\nআমাদের জাতীয় পোষাক লুঙ্গি, অথচ এই দেশের বেশিরভাগ পুরুষ এই লুঙ্গিকেই সামলাতে পারে না। তাছাড়া লুঙ্গি সামলানোর সাথে ইজ্জত সামলানোটাও ওতপ্রোতভাবে জড়িত।...\nপ্যান্ট বা সালোয়ার বানানোর ক্ষেত্রে চটের বা পাটের বস্তার ব্যবহার বাড়াতে পারেন। পাটের সাথে পরিবেশবান্ধব তকমা যেভাবে লাগানো আছে, কে জানে আপনি হয়তো...\nবৃষ্টি হলে সিগারেট জ্বালাতে ইচ্ছা করবে৷ আপনি ক্লান্ত হলে সিগারেট জ্বালাতে ইচ্ছা করবে। আপনার সাথে যাই ঘটুক আপনার একটা সিগারেট জ্বালাতে ইচ্ছা করবে।\nমিথ্যা হয়ে যাবে সেই অমর উক্তি যেখানে কবি বলেছিলেন, 'সিগারেটের শেষ টান, প্রেমিকার একশ চুম্বন অপেক্ষা দামি!'\nমায়েদের যে ১০টি রহস্যময় ব্যাপার কেউ ব্যাখ্যা করতে পারে না\nরাতে একটু জোরে কাশি দিলে বা ডাইনিংয়ে হালকা শব্দ করলেও মা কীভাবে শোনে, ভদ্রমহিলা কি ঘুমান না?\nওয়ার্ক ফ্রম হোমের যে ১০টি অসুবিধা ঘরে ঘরে সব চাকরিজীবীরাই বোধ করছেন\nঅফিসের কাজ নিয়ে টানা বসে থাকলে বাসার লোকজন মনে করে কাজ নাই, বাসার কাজ এড়ানোর জন্য হুদাই ভং ধরতেছি। বাসার কাজে বেশি সময় দিয়ে ফেললে অফিসের লোকরা মনে...\n১৭৯২\tপঠিত ০ লাইক\nসভায় উপস্থিত সবাইকে ৬০% বাড়তি ঘুষ ছাড়া ফাইল না ছাড়ার শপথ করিয়ে তিনি আরো বলেন,\nব্যাটিং করলেন নাকি বোলিং, এমন প্রশ্নে সাব্বির জানালেন, 'পিটাইছি... আই মিন


ক্ষেপণাস্ত্র পরীক্ষা বন্ধ উ. কোরিয়ার| DBC NEWS\nক্ষেপণাস্ত্র পরীক্ষা বন্ধ উ. কোরিয়ার\nসব ধরনের পারমানবিক কর্মসূচী ও ক্ষেপণাস্ত্র পরীক্ষা থেকে সরে দাঁড়ানোর ঘোষণা দিলেন উত্তর কোরিয়ার নেতা কিম জং উন।\nশনিবার দেশটির রাষ্ট্রীয় সংবাদ মাধ্যম কেসিএনএ'র বরাতে এ তথ্য জানিয়েছে আন্তর্জাতিক গণমাধ্যম।\nসংবাদ মাধ্যমটি জানায়, কিম জং উন বলেছেন, ২১শে এপ্রিল থেকে উত্তর কোরিয়া পরমাণু পরীক্ষা ও আন্তমহাদেশিয় ক্ষেপণাস্ত্র নিক্ষেপ বন্ধ রাখবে। শুক্রবার দেশটির ক্ষমতাসীন ওয়ার্কার্স পার্টির বৈঠক শেষে এ সিদ্ধান্ত জানানো হয়।\nএদিকে, উত্তর কোরিয়ার এ সিদ্ধান্তকে স্বাগত জানিয়েছেন মার্কিন প্রেসিডেন্ট ডোনাল্ড ট্রাম্প।\nএরআগে, গত নভেম্বরে উত্তর কোরিয়া ব্যালিস্টিক ক্ষেপণাস্ত্রের সফল পরীক্ষার দাবি করে। ক্ষেপণাস্ত্রটি মার্কিন যুক্তরাষ্ট্রের যেকোন স্থানে আঘাত হানতে সক্ষম। এরপরই উত্তর কোরিয়ার বিরুদ্ধে নিন্দার ঝড় ওঠে বিশ্ব জুড়ে। জাতিসংঘ মহাসচিক অ্যান্থনিও গুতেরেস বলেন, পিয়ংইয়ং আন্তর্জাতিক সম্প্রদায়ের সম্মিলিত মতামতকেও উপেক্ষা করেছে।


ওমানে একদিনেই ৫৬৪ বাংলাদেশি গ্রেফতার! -Deshebideshe\nআপডেট : ০৫-২৯-২০১৫\nমাস্কট, ২৮ মে- ওমানে যাওয়া ৫৬৪ বাংলাদেশি শ্রমিকের স্বপ্ন ভেঙে গেছে। অন্যান্য দিনের মতো রোববার সকালে নিজেদের কর্মস্থল মাস্কট বিমানবন্দর সম্প্রসারণ প্রকল্পের সাইটে গিয়ে সেখান থেকে পুলিশের হাতে ধরা পড়তে হয়েছে তাদের।\nলেবার কার্ডে নির্দেশিত কাজের বিপরীতে বিধিবহির্ভূত অন্য চাকরি করার অভিযোগে তাদের গ্রেফতার করে কারাদণ্ড দেওয়া হয়েছে।\nদেশটিতে আজীবনের জন্য তারা নিষিদ্ধ হতে পারেন।\nওমানে বাংলাদেশ দূতাবাসের কাউন্সিলর এ কে এম রবিউল ইসলাম এ তথ্য নিশ্চিত করেছেন।\nতিনি বলেন, এসব বাংলাদেশি শ্রমিকদের সামাইল জেলে রাখা হয়েছে। তাদের দেশে ফেরত পাঠানো হতে পারে।\nওমানের স্থানীয় একটি পত্রিকা দেশটির জনশক্তি মন্ত্রণালয়ের এক কর্মকর্তাকে উদ্ধৃত করে জানিয়েছে, নির্ধারিত প্রক্রিয়া সম্পন্ন করার পর তাদের দেশে ফেরত পাঠানো হবে।\nএকই দিন কাজে যাওয়ার পথে বাস থেকে ভারত উপমহাদেশের প্রায় এক হাজার শ্রমিককে আটক করা হয়।\nএসব শ্রমিক মাস্কট বিমানবন্দর সম্প্রসারণ প্রকল্পে অনুমতিহীন একটি সাব-ঠিকাদারি প্রতিষ্ঠানের হয়ে দিনমজুরের কাজ করতেন।\nএ সময় বৈধ শ্রমিকদেরও আটক করা হয়েছে। কারণ, তারা তাদের লেবার কার্ডে উল্লিখিত কাজের বাইরে কাজ করতে সম্মত হন। আটক হওয়া এসব আধাদক্ষ ও অদক্ষ শ্রমিকেরা ভেবেছিলেন, ‘ফ্রি ভিসা’য় আসায় যে কোনো কাজ তারা করতে পাবেন।\nএ বিষয়ে সিরাজুল ইসলাম নামে এক বাংলাদেশি শ্রমিক বলেন, আমাদের ‘ফ্রি ভিসা’ বলে পাঠানো হয়েছিল, যাতে আমরা ইচ্ছেমতো কাজ করতে পারবো বলে জানতাম। প্রায় তিন লাখ টাকা খরচ করে এদেশে এসেছি। সে টাকা দেশে ফেরত পাঠানোর জন্যই অলস বসে থাকার কোনো সুযোগ ছিল না আমাদের।\nওমানে ফ্রি ভিসা সিস্টেমে যে কোনো স্থানে কাজ করা যায়। তবে এর জন্য তাকে মাসিক ন্যূনতম ভাতা পরিশোধ করতে হয়।\nসিরাজ প্রশ্ন রেখে বলেন, আমাদের কেন শাস্তি দেওয়া হবে? আমরা কী অন্যায় করেছি? ঢাকার এজেন্ট আমাদের ঠকিয়েছে। এখানেও আমরা আমাদের দেশি মধ্যস্থতাকারীদের দিয়ে প্রতিনিয়ত ঠকছি। দেশে সবকিছু বিক্রি করে স্বচ্ছলতার আশায় এদেশে এসেছি। এসব প্রতারকদের আল্লাহ ক্ষমা করবেন না!\nএ সব শ্রমিকদের ঘণ্টায় ৬৫০ বেইজা (এক হাজার বেইজা= ১ ওমানি রিয়াল) করে ভাড়া করা হয়। কাজ পেতে তারা ভোর চারটা থেকে এজেন্টদের জন্য অপেক্ষা করতে থাকেন।\nআমরা প্রতিমাসে ১৫০ ওমানি রিয়াল আয় করে থাকি। কিন্তু থাকা, খাওয়া মোবাইল ফোন বিল এবং স্পন্সরদের খরচ দিতেই চলে যায় ৮০ রিয়েল। আর কত বাকি থাকে? কীভাবে বাড়িতে টাকা পাঠাতে পারি? কীভাবেই বা ঋণ শোধ করবো, যা মোটা অঙ্কের সুদে ধার নিয়েছিলাম?\nআটক হওয়ার আগ মুহূর্তে আরেক বাংলাদেশি শ্রমিক শামসুদ্দিন এ সব কথা বলেন।\nএসব শ্রমিকদের ঘণ্টাপ্রতি পারিশ্রমিক এক ওমানি রিয়াল। কিন্তু তার ৫০ ভাগ দিতে হয়, কাজ খুঁজে দেওয়া এজেন্টদের।\nঅন্যান্য অনেক দেশের মতো বাংলাদেশ সরকারেরও এসব অভিবাসী শ্রমিকদের রক্ষায় এগিয়ে আসা উচিত বলে মন্তব্য করেন মোহাম্মদ সানাউল্লাহ নামে এক বাংলাদেশি সমাজ কর্মী। এছাড়া বিদেশ আসার আগে শ্রমিকদেরও সচেতন হওয়ার প্রতি জোর দেন তিনি।\nওমানে শ্রম বাজারে স্থিতিশীলতা আনতে কিছুদিন পর পরই এ ধরনের গ্রেফতার অভিযান চালাচ্ছে দেশটির সরকার। গত এপ্রিলে আটশয়েরও বেশি শ্রমিককে আটক করা হয়।\nওমানের সরকার তিনমাসের ‘অ্যামনেস্টি’ ঘোষণা করেছে। এর আওতায় দেশটিতে অবস্থানরত অবৈধ শ্রমিকরা কোনো ধরনের জেল, জরিমানা ছাড়াই ইচ্ছাকৃতভাবে দেশে ফিরতে পারবেন। মে মাসের তিন তারিখ থেকে শুরু হওয়া এ ‘অ্যামনেস্টি’ চলবে ৩১ জুলাই পর্যন্ত।\nবাংলাদেশের অন্যতম এই শ্রম বাজার ওমানে বর্তমানে ১৫ হাজারের মতো অবৈধ বাংলাদেশি আছেন বলে দূতাবাসের পক্ষ থেকে জানানো হয়েছে।


যে কৌশলে ভারতের কাঁপন ধরিয়েছেন শেখ হাসিনা? - Deshamar24.com\nযে কৌশলে ভারতের কাঁপন ধরিয়েছেন শেখ হাসিনা?\nবৃহস্পতিবার, আগস্ট ২০, ২০২০ ৪:৩০ পূর্বাহ্ণ\nআকস্মিকভাবে ভারতের পররাষ্ট্র সচিব হর্ষ বর্ধন শ্রিংলার ঢাকা সফর নিয়ে আলোচনা চলছে। ঠিক কি কারণে শ্রিংলা ঢাকায় এসেছেন এই ব্যাপারে সুনির্দিষ্টভাবে কেউ বলেনি। কিন্তু বিভিন্ন কূটনৈতিক সূত্র থেকে প্রাপ্ত খবরে জানা গেছে যে, বাংলাদেশ এবং ভারতের সম্পর্কের ক্ষেত্রে কিছু কিছু স্পর্শকাতর বিষয় নিয়ে অস্বস্তি দূর করতেই হর্ষ বর্ধন শ্রিংলা ঢাকা ছুটে এসেছিলেন। একজন কূটনৈতিক বলেছেন যে, ভারতের কাঁপন ধরিয়েছেন শেখ হাসিনা।\nআর এই কারণেই করোনার মধ্যেও ভারতের পররাষ্ট্র সচিব হর্ষ বর্ধন শ্রিংলাকে বাংলাদেশে আসতে হয়েছে। জানা গেছে যে, ভারতের প্রধানমন্ত্রী নরেন্দ্র মোদীর নির্দেশেই শ্রিংলা এই সফর করেছেন। মূল লক্ষ্য হলো বাংলাদেশ-ভারতের সম্পর্কের ক্ষেত্রে যেন কোন ভুল বোঝাবুঝি না হয়। সংশ্লিষ্ট সূত্রগুলো বলছে যে, প্রধানমন্ত্রী শেখ হাসিনার একাধিক উদ্যোগ এবং কৌশলের কারণে ভারত ভয় পেয়েছে। এই সম্পর্ককে এগিয়ে নিয়ে যেতে এবং অটুট রাখার প্রতিশ্রুতি দিতেই হর্ষ বর্ধন শ্রিংলা বাংলাদেশে এসেছেন।\nএকাধিক দায়িত্বশীল সূত্র বলছে যে, ভারতের ভয়ের প্রধান কারণ হলো শুষ্ক মৌসুমের জন্য তিস্তায় জলাধার নির্মাণ। বাংলাদেশ দীর্ঘদিন ধরে তিস্তার পানির জন্য অপেক্ষা করছিল এবং চুক্তি হবে হবে করেও শেষ পর্যন্ত এই চুক্তি হয়নি। বরং ভারতের কেন্দ্রীয় সরকার আর পশ্চিমবঙ্গ সরকারের মধ্যে টানাপোড়েনের কারণে এই চুক্তি এখন অনিশ্চিত হয়ে পড়েছে। কিন্তু শেখ হাসিনা অন্য ধাতুতে গড়া। তিনি এই চুক্তির জন্য ভারতের কাছে আবেদন-নিবেদনের বদলে নিজের সক্ষমতা প্রমাণেই বেশি আগ্রহী। তিনি তিস্তাতে শুকনো মৌসুমে যেন পানি আটকে রাখা যায় সেজন্য জলাধার নির্মাণের সিদ্ধান্ত নেন এবং সেই জলাধারের জন্যে ইতিমধ্যে চীন ১০০ কোটি টাকার ঋণ মঞ্জুরের অনুমোদন দিয়েছে।\nএই খবরটি ভারতের সবথেকে বড় ভয়ের কারণ বলে কূটনৈতিক মহল ধারণা করছে। করোনার সময়ে হর্ষ বর্ধন শ্রিংলার ঢাকা সফরের এটাই প্রধান কারণ বলে মনে করছে একাধিক কূটনৈতিক সূত্র। এরকম জলাধার নির্মাণ যদি করা হয় তাহলে বাংলাদেশের যেমন শুকনো মৌসুমে পানির সমস্যা হবেনা ঠিক তেমনি ভারতের জন্যেও সেটা একটি বড় মাথাব্যাথার কারণ হবে। অবশ্য ভারত এরকম জলাধারের ব্যাপারে তাঁদের উদ্বেগের কথা জানিয়েছে। কিন্তু বাংলাদেশের পক্ষ থেকে ভারতকে কোন আশ্বাস দেওয়া হয়েছে কিনা সে ব্যাপারে কিছু জানা যায়নি।\nভারতের ভয়ের দ্বিতীয় কারণ বাংলাদেশ-চীন সম্পর্ক। বাংলাদেশ-চীনের সম্পর্ক কিছুদিন ধরে নতুন মাত্রা লাভ করেছে। বিশেষ করে বাংলাদেশের বড় বড় উন্নয়ন প্রকল্পগুলোতে চীন অংশগ্রহণ করছে এবং করোনা সঙ্কটের সময় বাংলাদেশ-চীন সম্পর্ক নতুন মাত্রা পেয়েছে। চীনের একটি প্রতিনিধি দল বাংলাদেশ সফর করে গেছে। সবচেয়ে বড় কথা হচ্ছে, চীনা একটি কোম্পানি বাংলাদেশে ভ্যাকসিন ট্রায়ালের জন্যে অনুমতি চেয়েছে এবং সেই অনুমতির বিষয়টি স্বাস্থ্য মন্ত্রণালয় এখনো নাকচ করে দেয়নি, বিবেচনা করে দেখছে। চীনের সঙ্গে বাংলাদেশের এই অতি ঘনিষ্ঠ সম্পর্ক ভারতের ভয়ের আরেকটি কারণ বলে জানা গেছে। এজন্য শ্রিংলা চীন নয় ভারতের ভ্যাকসিনের ট্রায়ালের ব্যাপারে বাংলাদেশের সঙ্গে কথা বলার জন্যে আগ্রহ প্রকাশ করেছেন বলে একাধিক দায়িত্বশীল সূত্র নিশ্চিত করেছে।\nতৃতীয় যে কারণে ভারতের অস্বস্তি এবং ভয় ঢুকেছে তা হলো, দুই দফা পাকিস্তানের প্রধানমন্ত্রীর সঙ্গে শেখ হাসিনার টেলি আলাপ এবং ভারত এই আলাপের বিষয়টি একটু উদ্বেগের চোখে দেখছে। বিশেষ করে যখন কাশ্মীর ইস্যুতে দুই দেশের মাঝে টানাপোড়েন চলছে তখন সার্ক অঞ্চলে ভারতের একমাত্র বন্ধু বাংলাদেশের প্রধানমন্ত্রীর সঙ্গে পাকিস্তানের প্রধানমন্ত্রীর ফোনালাপ কিছুটা হলেও ভারতকে সংশয়ে ফেলেছে।\nউল্লেখ্য যে, এই উপমহাদেশে ভারত কূটনৈতিক দৌড়ে একেবারেই পিছিয়ে পড়েছে, মোটামুটিভাবে একঘরে হয়ে গেছে। এই কারণে বাংলাদেশ ছাড়া ভারতের আর কোন বন্ধু নেই। আর তাই এই বন্ধুত্বেও যেন ফাটল না ধরে সেটা নিশ্চিত করার জন্যেই আসলে ভারতীয় পররাষ্ট্র সচিবের এই সফর। শেখ হাসিনার দেশপ্রেম এবং তাঁর বিচক্ষণতা ভারতের কাঁপন ধরিয়ে দিয়েছে বলে মনে করেন কূটনৈতিকরা। আর সেজন্যেই তড়িঘড়ি করে হর্ষ বর্ধন শ্রিংলার এই সফর।সূত্র: বাংলা ইনসাইডার\n১ সেপ্টেম্বর থেকে নতুন যে ভাড়ায় চলবে গণপরিবহন\nগুরুত্বপূর্ণ একটি সিদ্ধান্ত শিথিল করল রেলওয়ে


হাজীগঞ্জে ১’শ ৩৩টি শিক্ষা প্রতিষ্ঠানে নেই শহীদ মিণার! – Hilsha News\nআজ, শনিবার , ২৫ জুন, ২০২২ খ্রিষ্টাব্দ , ১১ আষাঢ়, ১৪২৯ বঙ্গাব্দরাত ৪:৩৪\nহাজীগঞ্জে ১’শ ৩৩টি শিক্ষা প্রতিষ্ঠানে নেই শহীদ মিণার!\nহাজীগঞ্জে ১'শ ৩৩টি শিক্ষা প্রতিষ্ঠানে নেই শহীদ মিণার!\nসুজন দাসঃ চাঁদপুরের হাজীগঞ্জে মোট ১’শ ৩৩ টি শিক্ষা প্রতিষ্ঠানে স্থায়ী কোন শহীদ মিনার নেই। এর মধ্যে ১২৩টি প্রাথমিক বিদ্যালয় ও ১০ টি মাধ্যমিক বিদ্যালয়ে এই শহীদ মিনার না থাকার তালিকায় রয়েছে। যদিও হাজীগঞ্জ উপজেলায় ১৫৭টি প্রাথমিক বিদ্যালয় এবং মাধ্যমিক বিদ্যালয় রয়েছে ৩৪টি।\nতথ্যটি নিশ্চিত করেছেন হাজীগঞ্জ উপজেলা প্রাথমিক শিক্ষা কর্মকর্তা আবু সাইদ চৌধুরী। তিনি জানান, হাজীগঞ্জ উপজেলার যে সব প্রাথমিক বিদ্যালয়ে শহীদ মিনার রয়েছে তার মধ্যে ৩৪ টি প্রাথমিক বিদ্যালয় গুলো হচ্ছে দক্ষিণ পূর্ব রাজারগাঁও সপ্রাবি, নাসিরকোট সপ্রাবি, রাধাসার সপ্রাবি, ব্রাহ্মনগাও সপ্রাবি, রাজাপুর সপ্রাবি, কাপাইকাপ সপ্রাবি, সুহিলপুর সপ্রাবি, কাজিরগাঁও সপ্রাবি, বেতিয়াপাড়া সপ্রাবি, উচ্চংগা সপ্রাবি, বাড্ডা নুরুলহক সপ্রাবি, দ: অলিপুর সপ্রাবি, বলাখাল আরজি সপ্রাবি, ধেররা সপ্রাবি, হাজীগঞ্জ বালিকা সপ্রাবি, হাজীগঞ্জ মডেল সপ্রাবি, বড়কুল সপ্রাবি, দক্ষিণ বড়কুল সপ্রাবি, বড়কুল বালিকা সপ্রাবি, দিগচাইল সপ্রাবি, দক্ষিণ ধড্ডা সপ্রাবি, মধ্য ধড্ডা সপ্রাবি, দঃ পূঃ ধড্ডা সপ্রাবি, বলিয়া সপ্রাবি, এনায়েতপুর সপ্রাবি, মালিগাঁও সপ্রাবি, ডাটরা শিবপুর সপ্রাবি, পাঁচৈ সপ্রাবি, হোটনি সপ্রাবি, কাশেমপুর সপ্রাবি, দেওদ্রোন সপ্রাবি, নোয়াপাড়া সপ্রাবি। বাকি ১২৩টি শিক্ষা প্রতিষ্ঠানে কোনো স্থায়ী শহীদ মিনার নেই। তারা প্রতি বছর মাতৃভাষার দিবস ও বিভিন্ন দিবসে কলাগাছের সাহায্যে শহীদ মিনার তৈরি করে শহীদনের প্রতি শ্রদ্ধা জানায়।\nহাজীগঞ্জ উপজেলা মাধ্যমিক শিক্ষা কর্মকর্তা মোস্তফাফিজুর রহমান জানান, হাজীগঞ্জ উপজেলার ৩৪টি মাধ্যমিক বিদ্যালয়ের মধ্যে ২৪টিতে শহীদ মিনার থাকলেও বাকি ১০টিতে এখনো শহীদ মিনার নির্মাণ হয়নি। তবে যে সমস্ত মাধ্যমিক স্তরের শিক্ষা প্রতিষ্ঠান রয়েছে সেগুলোতে ধীরে ধীরে শহীদ মিনার নির্মাণের প্রক্রিয়া চলমান রয়েছে।


অক্টোবর 2018 – too little …\nAll posts in অক্টোবর 2018\n৪ অক্টোবর ২০১৬ নায়িকা মাথিনের কথা আমি জানতে পারি Imrul Hassan মারফতে; মেঘের অনেক রঙ সিনেমার নায়িকা, ত্রিপুরা জাতির লোক মনে হয়। বাংলাদেশের আদিবাসীদের মাঝে থেকে আর কেউ ঢালিউডে নায়িকা হইছেন বলে মনে হয় না, অল্টারনেটিভ হেলদি (সুস্থ) সিনেমাতেও আছেন নাকি কেউ? নায়কও নাই। ঘটনা কি? বাংলাদেশে কালা কালা মানুষ বেশি হইলেও নায়ক-নায়িকারা র্ফসা; কালকে …


মহাচীনের পথিক | অপরাজেয়\nবাড়ি18th issue, March 2017মহাচীনের পথিক\n18th issue, March 2017গল্প-কবিতা\nডা. নরম্যান বেথুনের জীবনকাহিনি নিয়ে রচিত হয়েছে ‘দ্য স্কালপেল সোর্ড’ । টেড এলান ও সিডনি গর্ডনের লেখা বইটির বাংলা অনুবাদ হলো ‘মহাচীনের পথিক’। কল্যাণ চৌধুরী বইটি অনুবাদ করেছেন। আর কবিতা অনুবাদ করেছেন সমর সেন। পশ্চিমবঙ্গ থেকে প্রকাশিত এই বইটি ১৯৮০ সালে প্রথম অনুবাদ হয়। এরপর থেকে ২০০৫ সাল পর্যন্ত পাঁচবার পুনর্মুদ্রণ করা হয়েছে। বইটির জনপ্রিয়তা সম্পর্কে এতেই আমরা বুঝতে পারি।\nআন্তর্জাতিক কমিউনিস্ট হিসেবে আমরা কেবল চে গুয়েভারাকেই চিনি। এমনকি আমাদের এম এন রায়কে আমরা গণনাতেই ধরি না। আজ এমনই আরেকজন সীমানাহীন কমরেডের জীবনগাঁথা লেখার চেষ্টা করছি। তার নাম নরম্যান বেথুন। কানাডিয়ান ডাক্তার নরম্যান বেথুনের জীবনী মহাচীনের পথিকের অডিও বই শুনলাম। শুনতে শুনতে ভাবছিলাম মানুষের জীবন কতই না বৈচিত্র্যময় ও চ্যালেঞ্জিং হয়! অথচ আমরা যারা অলস, নিষ্কর্ম ও ভীরু, তারা জীবনের অসহায়ত্বের কাছে বিনা প্রতিরোধে নির্লজ্জের মতো আত্মসমর্পণ করি! অন্যদিকে ডা. বেথুন নিজের মতাদর্শের জন্য আত্মস্বার্থটুকু ত্যাগ করেছিলেন। ছেড়েছিলেন আয়েশি জীবনের সবকিছু। তিনি বুঝেছিলেন যে দেশ পদানত, আর যে দেশ পদানত করেছে, তার শ্রমিকশ্রেণির মধ্যে কোনো বিরোধ নেই এবং পদানত দেশের মুক্তি ছাড়া উন্নত দেশের মুক্তি নেই। এ কথা ডা. বেথুন বুঝেছিলেন বলেই সমুদ্র পার হয়ে তিনি এসেছিলেন চীনের মুক্ত অঞ্চলে। একজন বড় সার্জন কী না করতে পারতেন ধনতান্ত্রিক দুনিয়ায়। সব ছেড়ে-ছুড়ে তিনি এলেন কেন?\nকানাডার গ্রাভেনহার্স্টে ১৮৯০ সালের মার্চ মাসে ম্যালকম ও এলিজাবেথের দ্বিতীয় সন্তান হয়ে জন্ম নেন নরম্যান বেথুন। বাবা ছিলেন গ্রাভেনহার্স্টে একটা চার্চের দায়িত্বে। ছিমছাম-সুখী-উদ্বেগহীন বেথুন পরিবারে কাটে নরম্যানের উদ্দাম ছেলেবেলা। নিষ্ঠাবান বেথুন পরিবারে ধর্মীয় গোঁড়ামির মধ্যে বড় হলেও কলেজ পড়–য়া নরম্যান সব সময় নতুন চিন্তা, নতুন ভাবনাকে লালন করতেন মনে। ইতোমধ্যে তিনি পড়ে ফেললেন ডারউইনের থিওরি অব ইভল্যুশন। প্রবল ধাক্কা খেলেন বেথুন। নব্য তরুণ বেথুনের মনে একদিকে ধর্মীয় গোঁড়ামি, অন্যদিকে নতুন যুগের নতুন চিন্তার আহ্বান এই দুইয়ের দ্বন্দ্ব চলছিল ভীষণভাবে। সাহসী নরম্যান, বীর নরম্যান নতুনের আহ্বানে সাড়া দিতে দ্বিধাবোধ করলেন না, বেছে নিলেন নতুন যুগের স্বপ্নকে, এগিয়ে চললেন জীবনের পাথেয় করে। নরম্যানের বর্ণনায়, ‘মায়ের প্রভাবে আমি ছিলাম ধর্ম উপদেষ্টার মতো আর বাবার প্রভাবে অসম্ভব কর্মমুখী। ভেতরে ভেতরে কে যেন সব সময় বলতÑ কর, কিছু একটা কর।’\nসেই তাগিদেই সম্ভবত ধর্মযাজক বাবার ডানপিটে ছেলে নরম্যন ডাক্তারি পড়তে গিয়ে প্রথম বিশ্বযুদ্ধে সৈনিক হিসেবে যোগ দেন এবং ফ্রান্সে যুদ্ধ করেন। যুদ্ধ শেষে লন্ডনে ডাক্তারি পড়তে থাকেন এবং তার শৈল্পিক প্রতিভার বিকাশ ঘটিয়ে ফ্রান্স থেকে সংগৃহীত সামগ্রী লন্ডনে বিক্রি করে টাকা কামিয়ে তা দিয়ে বই, শিল্পকর্ম সংগ্রহ করতে থাকেন। বিয়ে করেন ব্রিটিশ ভদ্রমহিলা ফ্রান্সেস ক্যাম্পবেল পেনিকে। নম্র, লাজুক, চাপা স্বভাবের ফ্রান্সেস কিছুতেই কটুভাষী, অস্থির-উদ্দাম নরম্যানের সাথে তাল মেলাতে পারছিলেন না। তাদের দা¤পত্য জীবন সুখের হয়নি। ডাক্তারি পড়া শেষ করে ফিরে যান কানাডায়। সেখানে ডাক্তারি শুরু করেন অভিজাত ও দরিদ্র এলাকার মাঝে, তাই হয়তো পসরা জমে ওঠেনি। পরে মুদির দোকানি ও মাংসের দোকানির চিকিৎসা করে খাবার জুটিয়ে নিতে থাকেন। গরিবের অসহায় আর্তনাদ তার বুকে বিঁধত। খুব রগচটা কিন্তু উদার মনের সোজা মানুষ ছিলেন তিনি। চরম অনিয়ম ও উচ্ছৃঙ্খল জীবনযাপনের ফলে আক্রান্ত হন যক্ষ্মা রোগে। প্রাণের আশা না থাকায় তিনি ফ্রান্সেসকে বিবাহবিচ্ছেদে বাধ্য করেন। কিন্তু অদম্য সাহস ও জীবনের ঝুঁকি নিয়ে নিজ সিদ্ধান্তে অপারেশন করে আবার সুস্থ হয়ে ওঠেন। তারপর আবার ফ্রান্সেসকে দ্বিতীয়বারের মতো বিবাহ করেন। কিন্তু আবার সেই বিরামহীন কাজ ও খেয়ালি জীবনের মাঝে পড়ে ফ্রান্সেস নিজেই বিবাহবিচ্ছেদ নিয়ে অন্য আরেকজনকে বিবাহ করেন।\nকিন্তু এত কিছুর মাঝে গরিবকে বিনা খরচে বা বস্তিতে এমনকি পতিতালয়ে গিয়ে তাদের চিকিৎসা করার মতো ডাক্তার ছিলেন এক নরম্যানই। তিনি শপথ নিয়েছিলেন, পৃথিবীর বুক থেকে যক্ষ্মাকে বিদায় করবেন। যক্ষ্মার সঙ্গে যে দারিদ্র্যের স¤পর্ক আছে, তা তিনি নিশ্চিত ছিলেন। মাঝে মাঝে ভাবতেন, ডাক্তারি করার চেয়ে মানুষগুলোকে সচেতন করা অনেক সহজ কাজ। কিন্তু বেকারত্বের বিরুদ্ধে এক কানাডার সোশ্যালিস্ট দলের প্রতিবাদ আন্দোলনের ওপর অকথ্য নির্যাতন তাকে সমাজতন্ত্রের দিকে ধাবিত হতে সাহায্য করে। পরে অনেক চড়াই-উতরাই পার হয়ে যুক্ত হন স্পেনের গৃহযুদ্ধে কানাডিয়ান ডাক্তারি দলের নেতা হিসেবে। সেখানেই তিনি যুদ্ধক্ষেত্রে রক্তসঞ্চালন প্রক্রিয়ার সফল প্রয়োগ ঘটান।\nতার স্পেনের লেখা অভিজ্ঞতাগুলো সত্যিই মর্মস্পর্শী। কানাডা ও আমেরিকায় স্পেনের ওপর তথাকথিত নিরপেক্ষতার ভন্ডামি বাদ দিতে এক প্রচারাভিযান শেষ করে ছুটে যান চীনে। সেখানকার কঠোর পরিশ্রম ও দারুণ সব দিকনির্দেশনামূলক লেখা আমাকে ভীষণ অনুপ্রাণিত করছে। সেখানে সরাসরি যুদ্ধক্ষেত্রে অপারেশন থিয়েটার বসিয়ে চীনা সৈন্য দলের মনোবল বৃদ্ধিতে দারুণ সহযোগিতা করেন তিনি। চীনের কমিউনিস্ট আন্দোলনের স্যানিটারি ব্যবস্থা নিজ হাতে সাজান তিনি। কিন্তু ওষুধ সংকটে পড়লে যাজক নীলের সহযোগিতা নেন। নিজে ডাক্তার হয়েও অবরোধ নীতির কারণে গ্যাংগ্রিন হয়ে মারা গেলেন ডা. বেথুন। তার অনুবাদক তুং এবং কাঠমিস্ত্রি থেকে ডাক্তার বনে যাওয়া ফংয়ের সামনে মৃত্যুর কোলে ঢলে পড়েন নরম্যান। এমনকি তার উত্তরসূরি ভারতীয় ডাক্তারেরও পরিণতি একই হয়।\nতার কথায় নেতা হলেন তিনিই, ‘যিনি ঝুঁকি নিতে পারেন, নির্দেশ দিতে পারেন এবং পরিচালনা করতে পারেন।’ তাই সবার উদ্দেশে বলতে চাই, আমরা যেন এই তিনটি গুণ অর্জনে সচেষ্ট হই এবং আমিও যেন সচেষ্ট হতে পারি এই প্রার্থনা রইল। আমার চেতনাকে সতেজ রাখতে আজ থেকে নরম্যান বেথুন থেকে দীক্ষা নেব নিশ্চয়ই।\nপূর্ববর্তী খবরগুরুতর প্রতিবন্ধী মানুষের জন্য সরকারের প্রতি আহ্বান\nপরবর্তী খবরমানসিক স্বাস্থ্য সুরক্ষায় সচেতনতা প্রয়োজন\nজুঁই ও তার হিংস্র চোখ (২য় পর্ব)\nসৈয়দ কামরুজ্জামান (রিপন) গত পর্বের পর ১১ - বাবা, কালকে কাজটা তুমি ঠিক করো নাই। আমাকে একা ফেলে চলে গেলে আর এলেই...\nষাটের দশকের প্রেরণা\nসৈয়দ রিপন ষাটের দশকের সময়ের একটি গ্রাম। এক দেশের এক রাজার মতো সেই গ্রামেও বাস করত ছোট্ট এক মেয়ে। বাবা...\nদ্য আলকেমিস্ট : সাফল্যের আসল রহস্য\nআশা-নিরাশার এই জীবনে আমরা প্রতিনিয়তই নিজেদের দুর্বল আর অসহায় ভেবে অদ্ভুত অনেক সিদ্ধান্ত নিয়ে নিই। আমরা স্বপ্ন অনেক দেখি,...